title: 2012/373/UE: Decizia Consiliului din 14 mai 2012 privind încheierea Acordului de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană

text:
               19.7.2012

               RO

               Jurnalul Oficial al Uniunii Europene

               L 191/1

         DECIZIA CONSILIULUI
   din 14 mai 2012
   privind încheierea Acordului de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană
   (2012/373/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (3) primul paragraf și alineatul (4) primul paragraf, coroborat cu articolul 218 alineatul (6) litera (a) punctul (v) și alineatul (7),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În mai 2003, Comisia a adoptat o Comunicare către Consiliu și Parlamentul European intitulată „Aplicarea legislației în domeniul forestier, guvernanța și schimburile comerciale (FLEGT): Propunere pentru un plan de acțiune al UE” în care se solicită luarea de măsuri pentru combaterea exploatării forestiere ilegale prin încheierea unor acorduri de parteneriat voluntar cu țările producătoare de lemn. Concluziile Consiliului privind planul de acțiune au fost adoptate în octombrie 2003 (1), iar Parlamentul European a adoptat o rezoluție cu privire la acest subiect la 11 iulie 2005 (2).

               (2)

               În conformitate cu Decizia 2011/475/UE a Consiliului (3), Acordul de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană („acordul”) a fost semnat la 27 iulie 2011, sub rezerva încheierii acestuia.

               (3)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană („acordul”) este aprobat prin prezenta decizie în numele Uniunii.
   Textul acordului este atașat la prezenta decizie.
   Articolul 2
   Președintele Consiliului desemnează persoana (persoanele) împuternicită (împuternicite) să efectueze, în numele Uniunii, notificarea prevăzută la articolul 31 din acord, prin care se exprimă acordul Uniunii de a-și asuma obligații în temeiul acordului (4).
   Articolul 3
   În cadrul Comitetului mixt de punere în aplicare a acordului, înființat în conformitate cu articolul 19 din acord, Uniunea este reprezentată de reprezentanți ai Comisiei.
   Statele membre pot participa la reuniunile Comitetului mixt de punere în aplicare a acordului, în calitate de membri ai delegației Uniunii.
   Articolul 4
   În vederea modificării anexelor la acord în conformitate cu articolul 26 din acesta, Comisia este autorizată, în conformitate cu procedura prevăzută la articolul 11 alineatul (3) din Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană (5), să aprobe, în numele Uniunii, orice astfel de modificări.
   Articolul 5
   Prezenta decizie intră în vigoare la data adoptării.

      Adoptată la Bruxelles, 14 mai 2012.

            Pentru Consiliu

            Președintele

         M. GJERSKOV

      (1)  JO C 268, 7.11.2003, p. 1.

      (2)  JO C 157E, 6.7.2006, p. 482.

      (3)  JO L 196, 28.7.2011, p. 2.

      (4)  Data intrării în vigoare a acordului va fi publicată în Jurnalul Oficial al Uniunii Europene de către Secretarul General al Consiliului.

      (5)  JO L 347, 30.12.2005, p. 1.
    ---documentbreak---

               19.7.2012

               RO

               Jurnalul Oficial al Uniunii Europene

               L 191/1

         ACORD DE PARTENERIAT VOLUNTAR
   între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană
   UNIUNEA EUROPEANĂ, denumită în continuare „Uniunea”,
   și
   REPUBLICA LIBERIA, denumită în continuare „Liberia”,
   în continuare denumite colectiv „părțile”, care,
   AVÂND ÎN VEDERE relațiile strânse de cooperare dintre Uniune și Liberia, în special în contextul Acordului de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 (1), revizuit la Luxemburg la 25 iunie 2005, denumit în continuare „Acordul de la Cotonou”;
   AVÂND ÎN VEDERE Comunicarea Comisiei către Consiliu și Parlamentul European privind Planul de acțiune al UE referitor la aplicarea legislației, guvernanța și schimburile comerciale în domeniul forestier (FLEGT) (2) ca un prim pas spre rezolvarea chestiunii urgente a exploatării forestiere ilegale și a comerțului care derivă din aceasta;
   AVÂND ÎN VEDERE importanța principiilor prevăzute în Declarația de la Rio din 1992 în contextul asigurării gestionării durabile a fondului forestier, în special în contextul principiului 10 privind importanța sensibilizării publicului și a participării acestuia la aspectele legate de mediu și a principiului 22 privind rolul esențial al popoarelor autohtone și al altor comunități locale în ceea ce privește gestionarea mediului și dezvoltarea;
   AVÂND ÎN VEDERE Declarația de principii din 1992, fără caracter juridic obligatoriu, dar învestită cu autoritate, pentru un consens global cu privire la gestionarea, conservarea și dezvoltarea durabilă a tuturor tipurilor de păduri, precum și adoptarea recentă de către Adunarea Generală a Organizației Națiunilor Unite a unor instrumente fără caracter juridic obligatoriu cu privire la toate tipurile de păduri (3);
   AVÂND ÎN VEDERE Convenția privind comerțul internațional cu specii sălbatice de faună și floră pe cale de dispariție (CITES) și, în special, cerința ca autorizațiile de export CITES eliberate de părți pentru specimenele de specii enumerate în anexa I, II sau III să fie acordate numai în anumite condiții, în special cu condiția ca aceste specimene să nu fie obținute prin încălcarea legislației relevante în materie de protejare a faunei și florei;
   AVÂND ÎN VEDERE importanța pe care părțile o acordă obiectivelor de dezvoltare convenite la nivel internațional și Obiectivelor de dezvoltare ale mileniului ale Organizației Națiunilor Unite;
   REAFIRMÂND importanța pe care părțile o acordă principiilor și normelor care reglementează sistemele de schimburi comerciale multilaterale, în special drepturile și obligațiile care decurg din Acordul General pentru Tarife și Comerț (GATT) din 1994 și din alte acorduri multilaterale de instituire a Organizației Mondiale a Comerțului (OMC), precum și necesitatea de a le aplica în mod transparent și nediscriminatoriu;
   AVÂND ÎN VEDERE Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Uniune (4);
   AVÂND ÎN VEDERE cadrul instituit de Legea liberiană privind reforma sectorului forestier național (5) care echilibrează prioritățile concurente în materie comercială, comunitară și de conservare utilizate în prezent cu gestionarea și protecția resurselor forestiere, promovând astfel utilizarea eficientă actuală a resurselor forestiere pentru dezvoltarea economică asigurându-se, în același timp, că resursele forestiere vor fi disponibile în beneficiul generațiilor viitoare;
   RECUNOSCÂND în continuare faptul că Liberia este conștientă de importanța participării publicului și a transparenței în utilizarea durabilă a pădurilor și guvernanța în domeniul forestier, inclusiv alocarea licențelor forestiere, promovarea operațiunilor ecologice și monitorizarea conformității cu cerințele fiscale și alte cerințe reglementare;
   RECUNOSCÂND că sistemul liberian de asigurare a legalității este conceput în vederea asigurării legalității tuturor produselor din lemn exportate din Liberia în orice parte a lumii și în vederea aplicării și/sau a extinderii cerinței în materie de legalitate la toate produsele din lemn utilizate pe piața internă;
   AVÂND ÎN VEDERE eforturile depuse de Liberia pentru a promova o gestionare durabilă a pădurilor și a faunei și florei sălbatice de pe întregul teritoriu național și, în special, pentru a asigura legalitatea tuturor fluxurilor de lemn;
   RECUNOSCÂND în continuare contribuția adusă de punerea în aplicare a unui acord de parteneriat voluntar FLEGT la combaterea schimbărilor climatice, în conformitate cu eforturile privind reducerea emisiilor cauzate de despăduriri și de degradarea pădurilor (REDD+), prin consolidarea aplicării legislației și a guvernanței în domeniul forestier;
   AVÂND ÎN VEDERE importanța pe care părțile o acordă participării societății civile, a actorilor din sectorul privat și a comunităților locale și riverane la reușita politicii de guvernanță în domeniul forestier, în special prin consultări și informarea publicului,
   CONVIN DUPĂ CUM URMEAZĂ:
   Articolul 1
   Obiectiv
   Obiectivul prezentului acord, consecvent cu angajamentul comun al părților privind gestionarea durabilă a tuturor tipurilor de păduri, este de a oferi un cadru juridic de natură să garanteze că toate importurile în Uniune de produse din lemn provenite din Liberia, care fac obiectul prezentului acord, au fost produse legal și, prin urmare, de a promova schimburile comerciale cu produse din lemn.
   De asemenea, prezentul acord oferă o bază de dialog și cooperare între părți care să faciliteze și să promoveze punerea în aplicare integrală a acestui acord și care să consolideze aplicarea legislației și guvernanța în domeniul forestier.
   Articolul 2
   Definiții
   În sensul prezentului acord, se aplică următoarele definiții:

               (a)

               „import în Uniune” înseamnă punerea în liberă circulație, în Uniunea Europeană, în sensul articolului 79 din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (6), a produselor din lemn care nu pot fi clasificate drept „mărfuri cu caracter necomercial”, astfel cum sunt definite la articolul 1 alineatul (6) din Regulamentul (CEE) nr. 2454/93 din 2 iulie 1993 al Comisiei de stabilire a unor dispoziții de aplicare a Regulamentului (CEE) nr. 2193/92 al Consiliului de instituire a Codului vamal comunitar (7);

               (b)

               „export” înseamnă părăsirea fizică sau scoaterea produselor din lemn de pe orice parte a teritoriului geografic al Liberiei, cu excepția produselor din lemn care tranzitează această țară;

               (c)

               „lemn aflat în tranzit” înseamnă orice produse din lemn provenind dintr-o țară terță, care intră pe teritoriul Liberiei sub controlul autorităților vamale și care părăsesc teritoriul sub aceeași formă, păstrându-și țara de origine;

               (d)

               „produse din lemn” înseamnă produsele enumerate în anexa I;

               (e)

               „cod SA” înseamnă un cod din patru sau șase cifre, astfel cum este stabilit prin Sistemul armonizat de denumire și codificare a mărfurilor prevăzut de Convenția internațională a Organizației Mondiale a Vămilor privind Sistemul armonizat de denumire și codificare a mărfurilor;

               (f)

               „licență FLEGT” înseamnă un document care certifică faptul că un transport este de proveniență legală și că a fost verificat conform criteriilor prevăzute în prezentul acord. Licența FLEGT poate fi pe suport de hârtie sau pe suport electronic;

               (g)

               „autoritate emitentă” înseamnă autoritatea desemnată de Liberia să elibereze și să valideze licențele FLEGT;

               (h)

               „autorități competente” înseamnă autoritățile desemnate de statele membre ale Uniunii să primească, să accepte și să verifice licențele FLEGT;

               (i)

               „transport” înseamnă o cantitate de produse din lemn care face obiectul unei licențe FLEGT, trimisă de un expeditor sau un transportator din Liberia și care este prezentată pentru punerea în liberă circulație la un birou vamal din cadrul Uniunii;

               (j)

               „lemn produs în mod legal” înseamnă produse din lemn achiziționate, produse și comercializate prin intermediul unor procese care sunt conforme cu toate dispozițiile legale și de reglementare aflate în vigoare în Liberia, astfel cum este prevăzut în anexa II;

               (k)

               „punerea în liberă circulație” înseamnă un regim vamal al Uniunii care conferă statutul vamal de marfă a Uniunii unor mărfuri care nu provin din Uniune [cu trimitere la Regulamentul (CE) nr. 2913/92], care implică perceperea tuturor taxelor la import datorate; încasarea altor taxe, dacă este cazul; aplicarea de măsuri de politică comercială, precum și a unor măsuri prohibitive sau restrictive; precum și îndeplinirea altor formalități prevăzute pentru importul de mărfuri;

               (l)

               „Comisia Europeană” înseamnă instituția Uniunii menționată la articolul 13 alineatul (1) și la articolul 17 din Tratatul privind Uniunea Europeană, care, printre alte sarcini, asigură reprezentarea externă a Uniunii și exercită funcții de coordonare, de executare și de gestionare.

         Articolul 3
   Regim de licențe FLEGT
   (1)   Prin prezenta se instituie între părțile la prezentul acord Regimul de licențe pentru aplicarea legislației, guvernanță și schimburi comerciale în domeniul forestier (denumit în continuare „regim de licențe FLEGT”). Regimul stabilește o serie de proceduri și condiții care au ca scop verificarea și certificarea, prin intermediul licențelor FLEGT, a faptului că produsele din lemn expediate în Uniune au fost produse sau achiziționate în mod legal. În conformitate cu Regulamentul (CE) nr. 2173/2005 și cu prezentul acord, Uniunea acceptă astfel de transporturi din Liberia în vederea importului în Uniune numai dacă acestea fac obiectul licențelor FLEGT.
   (2)   Regimul de licențe FLEGT se aplică produselor din lemn enumerate în anexa I.
   Articolul 4
   Autoritatea emitentă
   (1)   Liberia desemnează autoritatea emitentă (denumită în continuare „autoritatea emitentă”) și notifică Comisiei Europene datele de contact ale acestei autorități. Ambele părți fac publice aceste informații.
   (2)   Autoritatea emitentă verifică dacă produsele din lemn au fost produse în mod legal, în conformitate cu legislația prevăzută în anexa II. Aceasta eliberează licențe FLEGT care au ca obiect transporturile de lemn produs sau achiziționat în mod legal și care sunt destinate exportului către Uniune, în conformitate cu dispozițiile menționate în anexa II.
   (3)   Autoritatea emitentă nu eliberează licențe FLEGT pentru niciun fel de produse din lemn care au în componență sau care includ produse din lemn importate în Liberia dintr-o țară terță, cu excepția cazului în care s-a dovedit că produsele din lemn au fost produse și exportate în conformitate cu legislația țării terțe în cauză și că acestea respectă dispozițiile din anexa II la prezentul acord și orice alte reglementări privind importul de produse din lemn în Liberia.
   (4)   Autoritatea emitentă stabilește și face publice procedurile de eliberare a licențelor FLEGT. De asemenea, autoritatea emitentă ține evidența tuturor transporturilor care fac obiectul licențelor FLEGT și, în conformitate cu legislația națională privind protecția datelor, pune la dispoziție această evidență în vederea unui audit independent, cu respectarea caracterului confidențial al informațiilor privind proprietatea industrială a exportatorilor.
   Articolul 5
   Autoritățile competente ale Uniunii
   (1)   Comisia Europeană informează Liberia cu privire la datele de contact ale autorităților competente desemnate de statele membre ale Uniunii. Ambele părți fac publice aceste informații.
   (2)   Autoritățile competente verifică dacă fiecare transport face obiectul unei licențe FLEGT valabile înainte de punerea acestuia în liberă circulație în Uniune. Punerea în liberă circulație a transportului poate fi suspendată, iar transportul poate fi reținut atunci când există îndoieli cu privire la valabilitatea licenței FLEGT. Procedurile privind punerea în liberă circulație în Uniune a transporturilor care fac obiectul unei licențe FLEGT sunt descrise în anexa III.
   (3)   Autoritățile competente țin evidența licențelor FLEGT primite și publică anual această evidență.
   (4)   În conformitate cu legislația națională privind protecția datelor, autoritățile competente acordă acces la documentele și datele relevante persoanelor sau organismelor desemnate de Liberia drept auditor independent.
   (5)   Cu toate acestea, atunci când lemnul și produsele din lemn obținute din esențele enumerate în apendicele la Convenția privind comerțul internațional cu specii sălbatice de faună și floră pe cale de dispariție (CITES), care fac obiectul unei licențe FLEGT, intră în Uniune, acestea sunt supuse doar verificării prevăzute în Regulamentul (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea (8). Sistemul de licențe FLEGT atestă, cu toate acestea, că produsele în cauză a fost recoltate în mod legal.
   Articolul 6
   Licențe FLEGT
   (1)   Licențele FLEGT se eliberează de către autoritatea emitentă ca o modalitate de atestare a faptului că produsele din lemn au fost produse sau achiziționate în mod legal.
   (2)   Licențele FLEGT se redactează și se completează în limba engleză.
   (3)   De comun acord, părțile pot institui sisteme electronice pentru eliberarea, transmiterea și primirea licențelor FLEGT.
   (4)   Procedura de eliberare a licențelor FLEGT și specificațiile tehnice sunt prevăzute în anexa IV.
   Articolul 7
   Definiția lemnului produs în mod legal
   În sensul prezentului acord, o definiție a „lemnului produs în mod legal” este prevăzută la articolul 2 și în anexa II. Definiția specifică legislația națională și reglementările conexe ale Liberiei care trebuie respectate pentru ca produsele din lemn să poată face obiectul unor licențe FLEGT. De asemenea, anexa II include „grilele de legalitate”, „indicatorii de legalitate” și „elementele de asigurare a legalității”, precum și procedurile de verificare detaliate care urmează să fie utilizate pentru stabilirea conformității cu legislația liberiană.
   Articolul 8
   Verificarea lemnului produs în mod legal
   (1)   Liberia pune în aplicare un sistem pentru a verifica dacă lemnul a fost produs sau achiziționat în mod legal și pentru a se asigura că numai transporturile verificate care îndeplinesc aceste condiții sunt exportate în Uniune. Sistemul de asigurare a legalității include controale de conformitate pentru a oferi siguranța că lemnul și produsele din lemn destinate exportului în Uniune au fost produse sau achiziționate în mod legal și că nu s-au eliberat licențe FLEGT pentru transporturile de lemn care nu a fost produs sau achiziționat în mod legal sau care provine din surse necunoscute. Sistemul cuprinde, de asemenea, proceduri menite să asigure faptul că lemnul de proveniență ilegală sau necunoscută nu intră în lanțul de aprovizionare.
   (2)   Sistemul de verificare a faptului că transporturile de produse din lemn au fost produse în mod legal este prezentat în anexa V.
   Articolul 9
   Aplicarea regimului de licențe FLEGT în cazul produselor din lemn care nu sunt exportate în Uniune
   (1)   Liberia depune eforturi pentru a verifica legalitatea lemnului exportat către piețele din afara Uniunii, a lemnului comercializat pe piețele sale interne și a lemnului importat utilizând, acolo unde este posibil, sistemele de asigurare a legalității dezvoltate pentru punerea în aplicare a prezentului acord.
   (2)   Pentru a sprijini astfel de eforturi, Uniunea, în dialog cu părțile interesate, încurajează utilizarea sistemelor dezvoltate pentru punerea în aplicare a prezentului acord în vederea schimburilor comerciale pe alte piețe internaționale și cu țările terțe.
   Articolul 10
   Consultări cu privire la valabilitatea licențelor
   (1)   În cazul în care apar îndoieli cu privire la valabilitatea unei licențe, autoritatea competentă în cauză poate solicita cu promptitudine autorității emitente informații suplimentare și clarificări ulterioare. În cazul în care autoritatea emitentă nu răspunde în termen de 21 de zile calendaristice de la data primirii cererii de informații suplimentare, autoritatea competentă acționează în conformitate cu legislația națională în vigoare și nu acceptă licența. În cazul în care, pe baza informațiilor suplimentare și a investigațiilor ulterioare, se stabilește că informațiile care figurează în licență nu corespund transportului, autoritatea competentă acționează în conformitate cu legislația națională în vigoare și nu acceptă licența. Autoritatea emitentă trebuie informată în scris, cu promptitudine, cu privire la orice neacceptare a unei licențe FLEGT, împreună cu motivul aflat la baza acesteia.
   (2)   În cazul în care, în timpul consultărilor cu privire la licențele FLEGT, apar dezacorduri sau dificultăți persistente, problema poate fi supusă atenției Comitetului mixt de punere în aplicare a acordului.
   Articolul 11
   Auditor independent
   (1)   Părțile sunt de acord cu privire la necesitatea de a contracta serviciile unui auditor independent, cu o periodicitate convenită de părți, pentru a se asigura verificarea funcționării și a eficienței regimului de licențe FLEGT, în conformitate cu dispozițiile din anexa V.
   (2)   Liberia, în urma consultării cu Uniunea, recurge la serviciile unui auditor independent.
   (3)   Auditorul independent transmite Comitetului mixt de punere în aplicare a acordului plângerile care apar ca urmare a activității sale.
   (4)   Auditorul independent comunică părților observațiile sale prin intermediul unor rapoarte, conform procedurii descrise în anexa V. Rapoartele auditorului independent sunt publicate în conformitate cu procedura descrisă în anexa V.
   (5)   Părțile facilitează activitatea auditorului independent, inclusiv prin asigurarea faptului că acesta are acces, pe teritoriile respective ale celor două părți, la informațiile necesare pentru îndeplinirea atribuțiilor sale. Cu toate acestea, în conformitate cu legislațiile lor respective privind protecția datelor, părțile pot să nu dezvăluie informații pe care nu sunt abilitate să le comunice.
   Articolul 12
   Nereguli
   Părțile se informează reciproc atunci când suspectează ori au dovada unor eludări sau nereguli în cadrul regimului de licențe FLEGT, inclusiv în legătură cu următoarele aspecte:

               (a)

               eludarea schimburilor comerciale, inclusiv prin redirecționarea fluxurilor comerciale din Liberia către Uniune printr-o țară terță, atunci când există motive să se considere că această operațiune s-a efectuat cu intenția de a se evita solicitarea unei licențe;

               (b)

               licențe FLEGT eliberate pentru produse din lemn care includ importuri din surse suspecte provenite din țări terțe; sau

               (c)

               fraudă în obținerea sau utilizarea licențelor FLEGT.

         Articolul 13
   Data de la care se aplică regimul de licențe FLEGT
   (1)   Părțile convin data de la care regimul de licențe FLEGT este operațional.
   (2)   Demararea eliberării de licențe FLEGT este precedată de o evaluare tehnică comună ale cărei obiective și criterii sunt prezentate în anexa VI. Evaluarea stabilește dacă verificarea legalității care stă la baza regimului de licențe FLEGT își îndeplinește în mod adecvat funcțiile și dacă sunt instituite în Uniunea Europeană sistemele de primire, verificare și acceptare a licențelor FLEGT.
   Articolul 14
   Calendarul punerii în aplicare a prezentului acord
   (1)   Părțile convin asupra calendarului de punere în aplicare prezentat în anexa VII.
   (2)   Prin intermediul Comitetului mixt de punere în aplicare a acordului, părțile evaluează progresele realizate în punerea în aplicare a acestuia, în raport cu calendarul prevăzut în anexa VII.
   Articolul 15
   Măsuri de sprijin
   (1)   Părțile au identificat domeniile prezentate în anexa VIII ca domenii care necesită resurse tehnice și financiare suplimentare pentru punerea în aplicare a prezentului acord.
   (2)   Punerea la dispoziție a acestor resurse face obiectul procedurilor normale din Uniune și din statele membre ale Uniunii în materie de programare a ajutorului destinat Liberiei, precum și al procedurilor bugetare din Liberia.
   (3)   Părțile iau în considerare necesitatea unui acord comun, prin care finanțarea și contribuțiile tehnice din partea Comisiei Europene și a statelor membre ale Uniunii Europene sunt coordonate pentru a sprijini aceste procese.
   (4)   Liberia asigură includerea consolidării capacităților de punere în aplicare a prezentului acord în instrumentele naționale de planificare, cum ar fi strategiile de reducere a sărăciei și bugetele în acest sens.
   (5)   Părțile se asigură că activitățile legate de punerea în aplicare a prezentului acord sunt coordonate cu inițiative relevante, existente sau viitoare, în materie de dezvoltare cum ar fi, printre altele, cele privind reducerea emisiilor cauzate de despăduriri și de degradarea pădurilor (REDD+).
   (6)   Furnizarea resurselor suplimentare face obiectul procedurilor care reglementează ajutorul Uniunii, astfel cum sunt prevăzute în Acordul de la Cotonou, precum și al procedurilor care reglementează ajutorul bilateral acordat Liberiei de către statele membre ale Uniunii.
   Articolul 16
   Participarea părților interesate la punerea în aplicare a acordului
   (1)   În temeiul prevederilor în materie de gestionare participativă a resurselor forestiere din Legea liberiană privind reforma națională în domeniul pădurilor, Liberia se asigură că punerea în aplicare și monitorizarea prezentului acord se desfășoară în consultare cu părțile interesate relevante, inclusiv industria, societatea civilă, comunitățile locale și alte persoane care depind de păduri. Părțile interesate participă la aceasta prin intermediul structurilor de guvernanță în domeniul forestier existente și al participării în calitate de membru la un organism național care urmează să fie stabilite în conformitate cu alineatul (2) din prezentul articol.
   (2)   Liberia instituie un comitet național pentru a monitoriza punerea în aplicare a prezentului acord, alcătuit din reprezentanți ai agențiilor guvernamentale relevante și ai altor părți interesate relevante.
   (3)   Uniunea consultă periodic părțile interesate cu privire la punerea în aplicare a prezentului acord, luând în considerare obligațiile asumate în temeiul Convenției de la Aarhus din 1998 privind accesul la informații, participarea publicului la procesul decizional și accesul la justiție în cazul problemelor de mediu.
   Articolul 17
   Protecție socială
   (1)   Pentru a reduce la minimum eventualele efecte negative ale prezentului acord, părțile convin să dezvolte o mai bună înțelegere a modului de viață a persoanelor și comunităților locale potențial afectate, inclusiv a celor implicate în exploatarea forestieră ilegală.
   (2)   Părțile monitorizează efectele prezentului acord asupra comunităților menționate la alineatul (1), adoptând totodată măsuri rezonabile de atenuare a efectelor negative. Părțile pot conveni asupra unor măsuri suplimentare în vederea eliminării efectelor negative.
   Articolul 18
   Stimulente de piață
   Având în vedere obligațiile internaționale care îi revin, Uniunea se angajează să promoveze un acces favorabil pe piața sa pentru produsele din lemn care fac obiectul prezentului acord. Aceste eforturi includ:

               (a)

               încurajarea politicilor de achiziții publice și private care recunosc eforturile de asigurare a unei aprovizionări cu produse din lemn de proveniență legală; și

               (b)

               promovarea produselor care fac obiectul unei licențe FLEGT pe piața Uniunii.

         Articolul 19
   Comitetul mixt de punere în aplicare a acordului
   (1)   Părțile instituie un Comitet mixt de punere în aplicare a acordului („CMPA”) în vederea facilitării monitorizării și evaluării prezentului acord. De asemenea, CMPA facilitează dialogul și schimbul de informații între părți.
   (2)   Fiecare parte își numește reprezentanții în cadrul CMPA care adoptă decizii prin consens. CMPA este coprezidat de doi dintre membrii săi, unul din partea Uniunii și celălalt din partea Liberiei.
   (3)   Comitetul examinează orice chestiune referitoare la punerea eficientă în aplicare a prezentului acord. În special, CMPA:

               (a)

               se întrunește cel puțin de două ori pe an, la datele și în locurile convenite de către părți;

               (b)

               stabilește ordinea de zi a lucrărilor sale și termenii de referință pentru acțiunile comune;

               (c)

               își stabilește propriul regulament de procedură;

               (d)

               instituie un sistem de copreședinție pentru prezidarea reuniunilor sale;

               (e)

               se asigură că activitatea sa este transparentă și că informațiile cu privire la activitatea și deciziile sale sunt accesibile publicului;

               (f)

               dacă este cazul, înființează grupuri de lucru sau alte organe auxiliare pentru domeniile de activitate în care sunt necesare competențe specifice;

               (g)

               publică un raport anual. Detaliile privind conținutul acestui raport sunt indicate în anexa IX.

         (4)   Funcțiile specifice ale CMPA sunt prezentate în anexa X.
   (5)   În perioada cuprinsă între parafarea prezentului acord și intrarea în vigoare a acestuia se instituie un mecanism comun de dialog și de monitorizare, pentru a facilita punerea în aplicare a prezentului acord.
   Articolul 20
   Comunicare privind punerea în aplicare a prezentului acord
   (1)   Reprezentanții părților responsabile de comunicările oficiale privind punerea în aplicare a prezentului acord sunt:

               Pentru Liberia:

               Pentru Uniunea Europeană:

               Ministrul Agriculturii

               Șeful Delegației Uniunii Europene în Liberia

         (2)   Părțile își comunică reciproc și în timp util informațiile necesare pentru punerea în aplicare a prezentului acord.
   Articolul 21
   Raportare și difuzarea de informații către public
   (1)   Publicarea informațiilor este esențială pentru îmbunătățirea guvernanței și, prin urmare, furnizarea de informații către părțile interesate ocupă un rol central în cadrul prezentului acord. Informațiile sunt publicate periodic pentru a facilita punerea în aplicare și monitorizarea sistemelor, creșterea transparenței și, în consecință, îmbunătățirea încrederii părților interesate și a consumatorilor, precum și asigurarea unui grad mai ridicat de responsabilitate a părților. Detaliile cu privire la informațiile care urmează să fie publicate sunt menționate în anexa IX.
   (2)   Fiecare parte stabilește mecanismul cele mai adecvat pentru publicarea informațiilor. În special, părțile depun eforturi pentru a pune la dispoziția părților interesate din domeniul forestier informații fiabile și actualizate.
   (3)   Se publică termenii de referință și procedurile privind funcționarea CMPA.
   Articolul 22
   Informații confidențiale
   (1)   Fiecare parte se angajează să nu divulge, în limitele impuse de dreptul său intern, informațiile confidențiale care au făcut obiectul unui schimb în temeiul prezentului acord. Niciuna dintre părți nu divulgă publicului și nici nu permite autorităților sale implicate în punerea în aplicare a prezentului acord să divulge secrete comerciale sau informații comerciale confidențiale care au făcut obiectul unui schimb în temeiul prezentului acord.
   (2)   Sub rezerva alineatului (1) de mai sus, următoarele informații nu sunt considerate confidențiale:

               (a)

               numărul și tipul de licențe FLEGT emise de Liberia și primite de către Uniune, precum și volumul de produse din lemn exportate din Liberia și primite de Uniune în temeiul acestor licențe;

               (b)

               denumirile și adresele titularilor de licențe FLEGT și ale importatorilor relevanți;

               (c)

               valoarea taxelor și a redevențelor plătite de fiecare exportator;

               (d)

               amenzile impuse sau măsurile legislative luate împotriva oricărui contractant sau titular al unei licențe FLEGT.

         Articolul 23
   Aplicare teritorială
   Prezentul acord se aplică, pe de o parte, teritoriului în care este aplicabil Tratatul privind funcționarea Uniunii Europene, în condițiile prevăzute de acest tratat și, pe de altă parte, teritoriului Liberiei.
   Articolul 24
   Soluționarea diferendelor
   (1)   Părțile depun eforturi pentru soluționarea oricărui diferend legat de aplicarea sau interpretarea prezentului acord, prin consultări rapide.
   (2)   În cazul în care un diferend nu poate fi soluționat prin consultări în decurs de două luni de la data cererii inițiale de consultare, oricare dintre părți poate aduce diferendul în atenția CMPA, care depune eforturi în vederea soluționării acestuia. Comitetului îi sunt furnizate toate informațiile relevante pentru analizarea aprofundată a situației, în vederea identificării unei soluții acceptabile. În acest scop, CMPA este solicitat să analizeze toate posibilitățile pentru menținerea punerii efective în aplicare a prezentului acord.
   (3)   În cazul în care CMPA nu poate soluționa diferendul în termen de două luni, părțile pot solicita în comun bunele oficii ale unui terț sau medierea de către o parte terță independentă.
   (4)   În cazul în care nu este posibilă soluționarea diferendului în conformitate cu alineatul (3), oricare dintre părți poate notifica celeilalte părți numirea unui arbitru; cealaltă parte trebuie apoi să numească un al doilea arbitru în termen de 30 de zile calendaristice de la data numirii primului arbitru. Părțile numesc în comun un al treilea arbitru, în decurs de două luni de la numirea celui de al doilea arbitru.
   (5)   Deciziile arbitrale sunt adoptate cu majoritate de voturi, în termen de șase luni de la data numirii celui de al treilea arbitru.
   (6)   Deciziile arbitrale sunt obligatorii pentru părți și nu pot face obiectul unui recurs.
   (7)   CMPA stabilește procedurile de lucru pentru arbitraj.
   Articolul 25
   Suspendare
   (1)   Oricare dintre părți poate suspenda aplicarea prezentului acord în cazul în care cealaltă parte (a) nu își îndeplinește obligațiile prevăzute în temeiul prezentului acord; sau (b) nu reușește să mențină măsurile de reglementare și administrative, precum și mijloacele necesare pentru punerea în aplicare a prezentului acord; sau (c) creează, prin acțiunea sau inacțiunea sa, riscuri semnificative pentru mediu, sănătate, siguranța și securitatea locuitorilor Uniunii sau ai Liberiei. Decizia cu privire la suspendare și motivele care stau la baza acesteia se notifică în scris celeilalte părți.
   (2)   Dispozițiile prezentului acord încetează să se aplice în termen de 30 de zile calendaristice de la efectuarea notificării.
   (3)   Aplicarea prezentului acord se reia în termen de 30 de zile calendaristice de la data la care partea care a suspendat aplicarea acordului informează cealaltă parte cu privire la faptul că motivele care au dus la suspendare nu se mai aplică și ambele părți convin asupra reluării aplicării acestuia.
   Articolul 26
   Modificări
   (1)   Oricare parte care dorește să modifice prezentul acord prezintă această propunere cu cel puțin trei luni înainte de următoarea reuniune a CMPA. Acesta analizează propunerea și, în cazul în care se ajunge la un consens, formulează o recomandare. Fiecare parte examinează recomandarea și, dacă este de acord, o aprobă în conformitate cu propriile proceduri interne.
   (2)   Orice modificare astfel aprobată de ambele părți intră în vigoare în prima zi a lunii următoare datei la care părțile își notifică reciproc încheierea procedurilor necesare în acest scop.
   (3)   CMPA poate adopta modificări ale anexelor.
   (4)   Notificarea modificărilor se trimite depozitarilor prezentului acord și intră în vigoare în termenele și formele prevăzute la alineatul (2).
   Articolul 27
   Anexe
   Anexele la prezentul acord fac parte integrantă din acesta.
   Articolul 28
   Durată
   Prezentul acord este valabil pe termen nelimitat, cu începere de la data intrării în vigoare.
   Articolul 29
   Rezilierea prezentului acord
   Fără a aduce atingere articolului 28, oricare dintre părți poate rezilia prezentul acord printr-o notificare scrisă comunicată celeilalte părți. Prezentul acordul încetează să se aplice după 12 luni de la notificarea în cauză.
   Articolul 30
   Texte autentice
   Prezentul acord se redactează în două exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, toate aceste texte fiind în egală măsură autentice. În cazul unor divergențe, textul în limba engleză prevalează asupra celorlalte versiuni lingvistice.
   Articolul 31
   Intrare în vigoare
   (1)   Prezentul acord intră în vigoare în prima zi a lunii următoare datei la care părțile își notifică în scris încheierea procedurilor necesare în acest scop.
   (2)   Notificarea se trimite Secretariatului General al Consiliului Uniunii Europene și Ministerului Afacerilor Externe din Liberia, care sunt depozitarii comuni ai prezentului acord.

      Съставено в Брюксел на двадесет и седми юли две хиляди и единадесета година.
      Hecho en Bruselas, el veintisiete de julio de dos mil once.
      V Bruselu dne dvacátého sedmého července dva tisíce jedenáct.
      Udfærdiget i Bruxelles den syvogtyvende juli to tusind og elleve.
      Geschehen zu Brüssel am siebenundzwanzigsten Juli zweitausendelf.
      Kahe tuhande üheteistkümnenda aasta juulikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι εφτά Ιουλίου δύο χιλιάδες έντεκα.
      Done at Brussels on the twenty-seventh day of July in the year two thousand and eleven.
      Fait à Bruxelles, le vingt-sept juillet deux mille onze.
      Fatto a Bruxelles, addì ventisette luglio duemilaundici.
      Briselē, divi tūkstoši vienpadsmitā gada divdesmit septītajā jūlijā.
      Priimta du tūkstančiai vienuoliktų metų liepos dvidešimt septintą dieną Briuselyje.
      Kelt Brüsszelben, a kétezer-tizenegyedik év július huszonhetedik napján.
      Magħmul fi Brussell, fis-sebgħa u għoxrin jum ta' Lulju tas-sena elfejn u ħdax.
      Gedaan te Brussel, de zevenentwintigste juli tweeduizend elf.
      Sporządzono w Brukseli dnia dwudziestego siódmego lipca roku dwa tysiące jedenastego.
      Feito em Bruxelas, em vinte e sete de Julho de dois mil e onze.
      Întocmit la Bruxelles la douăzeci și șapte iulie două mii unsprezece.
      V Bruseli dvadsiateho siedmeho júla dvetisícjedenásť.
      V Bruslju, dne sedemindvajsetega julija leta dva tisoč enajst.
      Tehty Brysselissä kahdentenakymmenentenäseitsemäntenä päivänä heinäkuuta vuonna kaksituhattayksitoista.
      Som skedde i Bryssel den tjugosjunde juli tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Република Либерия
         Por la República de Liberia
         Za Liberijskou republiku
         For Republikken Liberia
         Für die Republik Liberia
         Libeeria Vabariigi nimel
         Για τη Δημοκρατία της Λιβερίας
         For the Republic of Liberia
         Pour la République du Liberia
         Per la Repubblica di Liberia
         Libērijas Republikas vārdā –
         Liberijos Respublikos vardu
         A Libériai Köztársaság részéről
         Għar-Repubblika tal-Liberja
         Voor de Republiek Liberia
         W imieniu Republiki Liberii
         Pela República da Libéria
         Pentru Republica Liberia
         Za Libérijskú republiku
         Za Republiko Liberijo
         Liberian tasavallan puolesta
         För Republiken Liberia

      (1)  JO L 317, 15.12.2000, p. 3.

      (2)  COM(2003) 251 final, 21.5.2003.

      (3)  A/RES 62/98, 31 ianuarie 2008.

      (4)  JO L 347, 30.12.2005, p. 1.

      (5)  National Forestry Reform Law (NFRL – Legea liberiană privind reforma sectorului forestier național) din 2006.

      (6)  JO L 302, 19.10.1992, p. 1.

      (7)  JO L 253, 11.10.1993, p. 1.

      (8)  JO L 61, 3.3.1997, p. 1.
   LISTĂ DE ANEXE

               Anexa I

               Lista produselor supuse regimului de licențe FLEGT

               Anexa II

               Sistemul de asigurare a legalității din Liberia

               Anexa III

               Condiții care reglementează punerea în liberă circulație în Uniune a produselor din lemn exportate din Liberia care fac obiectul unei licențe FLEGT

               Anexa IV

               Cerințe și specificații tehnice privind licențele FLEGT

               Anexa V

               Funcțiile auditului independent: termeni de referință

               Anexa VI

               Criterii de evaluare a sistemului de asigurare a legalității

               Anexa VII

               Calendarul punerii în aplicare

               Anexa VIII

               Măsuri de sprijin

               Anexa IX

               Informarea publicului și măsuri privind transparența

               Anexa X

               Atribuțiile Comitetului mixt de punere în aplicare a acordului

         ANEXA I

      LISTA PRODUSELOR SUPUSE REGIMULUI DE LICENȚE FLEGT

               Coduri SA

               Denumirea comercială

               4401

               Lemn de foc sub formă de trunchiuri, bușteni, ramuri, vreascuri sau sub forme similare; lemn sub formă de așchii sau particule; rumeguș, deșeuri și resturi de lemn, chiar aglomerate, sub formă de butuci, brichete, pelete sau forme similare, inclusiv așchii de hevea

               4403

               Lemn brut, chiar cojit, curățat de ramuri sau ecarisat

               4406

               Traverse din lemn pentru căi ferate sau produse similare

               4407

               Lemn tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm

               4408

               Foi pentru furnir (inclusiv cele obținute prin retezarea lemnului stratificat), foi pentru placaj sau pentru alt lemn stratificat similar și alt lemn tăiat longitudinal, decupat sau derulat, chiar șlefuit, geluit sau lipit prin îmbinare cap la cap, cu o grosime de maximum 6 mm

               4409

               Lemn (inclusiv lamele și frizele de parchet, neasamblate), profilat (sub formă de lambă, de uluc, fălțuit, șanfrenat, îmbinat în V, mulurat, rotunjit sau similare), în lungul unuia sau a mai multor canturi, fețe sau capete, chiar geluit, șlefuit sau lipit prin îmbinare cap la cap

               4410

               Plăci aglomerate, panouri numite „oriented strand board” (OSB) și panouri similare (de exemplu, panourile numite „waferboard”), din lemn sau din alte materiale lemnoase, chiar aglomerate cu rășini sau cu alți lianți organici

               4411

               Panouri fibrolemnoase sau din alte materiale lemnoase, chiar aglomerate cu rășini sau alți lianți organici

               4412

               Placaj, lemn furniruit și lemn stratificat similar

               4414

               Rame din lemn pentru tablouri, fotografii, oglinzi sau obiecte similare

               4415

               Lăzi, lădițe, coșuri, cilindri și ambalaje similare din lemn; tambure pentru cabluri, din lemn; paleți simpli, boxpaleți și alte platforme de încărcare, din lemn; grilaje pentru paleți din lemn

               4416

               Butoaie, cuve, putini și alte produse de dogărie și părțile lor, din lemn, inclusiv doagele

               4417

               Unelte, suporturi și mânere de unelte, monturi de perii, cozi de mături sau de perii, din lemn; forme, calapoade și șanuri pentru încălțăminte, din lemn

               4418

               Lucrări de tâmplărie și piese de dulgherie pentru construcții, inclusiv panouri celulare, panouri asamblate pentru acoperit podeaua și șindrile („shingles” și „shakes”), din lemn

               9403.30

               Mobilier din lemn de tipul celui utilizat în birouri

               9403.40

               Mobilier din lemn de tipul celui utilizat în bucătării

               9403.50

               Mobilier din lemn de tipul celui utilizat în dormitoare

               9403.60

               Alt mobilier din lemn

         ANEXA II

      SISTEMUL DE ASIGURARE A LEGALITĂȚII DIN LIBERIA

   1.   INTRODUCERE
   Sistemul de asigurare a legalității (SAL) din Liberia urmărește să asigure legalitatea alocării drepturilor de utilizare a resurselor forestiere și a recoltării, transportului, prelucrării și comercializării lemnului. Sistemul de asigurare a legalității are ca fundament legislația națională în vigoare și sistemele existente de control guvernamental, fiind conceput printr-un proces multipartit la nivel național, care a inclus reprezentanți ai comunităților, organizațiilor societății civile (OSC), agențiilor guvernamentale, precum și ai sectorului privat. În urma consultărilor și discuțiilor, părțile interesate au convenit asupra elementelor sistemului SAL descrise mai jos:

               —

               definiția legalității;

               —

               verificarea conformității cu definiția legalității;

               —

               sistemul lanțului de custodie;

               —

               regimul de licențe FLEGT (aplicarea legislației, guvernanța și schimburile comerciale în domeniul forestier);

               —

               auditul independent.

         Definiția legalității stabilește cerințele fundamentale ale legislației aplicabile sectorului forestier. Definiția legalității a fost finalizată și aprobată de părțile interesate din Liberia în timpul negocierilor acordului de parteneriat voluntar (APV).
   Verificarea legalității stabilește, în mod sistematic, conformitatea cu cerințele definiției legalității. Această responsabilitate revine organismelor guvernamentale desemnate de legislație și APV.
   Sistemul lanțului de custodie (SLC) este aplicat pentru a asigura controlul lanțului de aprovizionare cu lemn de la resursa forestieră până la punctul de export sau de vânzare pe piața internă. SLC include controale operaționale desfășurate de întreprinderi, verificări efectuate de către responsabilul SLC și un sistem informatic în care sunt stocate și analizate datele obținute în urma controlului operațional și a activităților de verificare. Încă de dinaintea inițierii negocierilor APV, în Liberia funcționează un sistem SLC care respectă în mare măsură cerințele SAL. Acesta a fost construit și este coordonat de un furnizor extern de servicii și va fi, în cele din urmă, transferat Autorității pentru dezvoltare forestieră (ADF).
   Liberia emite licențe FLEGT pentru toate transporturile de produse din lemn pentru export care sunt fabricate în conformitate cu definiția legalității și sunt controlate corespunzător prin intermediul SLC.
   Auditul independent adaugă credibilitate sistemului SAL, fiecare componentă a sistemului fiind controlată pentru a asigura că funcționează conform așteptărilor. Auditul este realizat de un organism competent și independent de organismele de reglementare în domeniul forestier și de operatorii din sectorul privat din Liberia. Rezultatele auditului sunt raportate Comitetului comun de punere în aplicare, iar rapoartele sunt făcute publice.
   Funcțiile de verificare a legalității, de acordare a licențelor și de audit independent au fost concepute de un grup de lucru al părților interesate și vor fi în continuare dezvoltate și puse în practică pe durata punerii în aplicare a APV.
   Prezenta anexă descrie modul în care, în principiu, SAL va funcționa în practică.
   2.   DOMENIU DE APLICARE
   2.1.   Surse de lemn

   Toate resursele de lemn cultivate pe teritoriul național și produsele din lemn controlate prin SAL trebuie să provină din zone amenajate în mod legal, pentru care s-au alocat drepturi de utilizare în conformitate cu dispozițiile legale. Aceste surse de lemn pot include atât fondul forestier natural, cât și plantațiile forestiere, în baza unuia dintre următoarele tipuri de autorizații acordate de Autoritatea pentru dezvoltare forestieră (ADF):

               —

               contract de gestionare a resurselor forestiere (CGRF);

               —

               contract de vânzare-cumpărare a lemnului (CVCL);

               —

               autorizație de utilizare privată (AUP);

               —

               autorizație de utilizare a resurselor forestiere (AURF);

               —

               permis de tăiere prin utilizarea ferăstrăului cu lanț (chainsaw permit).

         Tipurile de autorizații menționate mai sus sunt prevăzute prin Legea privind reforma sectorului forestier național, Legea privind drepturile comunitare, Regulamentul privind tăierea pădurilor prin utilizarea ferăstrăului cu lanț și alte regulamente conexe. Regulamentul privind drepturile comunitare și Regulamentul privind tăierea pădurilor prin utilizarea ferăstrăului cu lanț sunt în prezent în curs de elaborare, iar după finalizarea acestora, se vor aduce modificări sistemului SAL care să reflecte eventualele completări.
   SAL va reglementa, de asemenea, lemnul de hevea și alte produse din lemn recoltate în baza unor contracte de concesionare a terenurilor agricole.
   Lemnul abandonat va fi inclus în sistem după organizarea unei licitații și stabilirea noii forme de proprietate legală.
   În prezent, lemnul confiscat în urma încălcărilor nu poate fi introdus în sistem. Regulamentele privind lemnul confiscat și modul în care acesta va fi inclus în sistemul SAL vor fi elaborate în termen de doi ani și înainte ca regimul de licențe FLEGT să devină funcțional.
   Toate produsele din lemn importate, menționate în anexa I, vor fi, de asemenea, controlate prin intermediul SAL. Detalii suplimentare sunt furnizate în secțiunea 5.9 din prezenta anexă.
   2.2.   Produse

   Următoarele produse sunt controlate prin intermediul SAL:

               —

               Bușteni

               —

               Talaș

               —

               Traverse din lemn pentru căi ferate

               —

               Lemn ecarisat

               —

               Furnir

               —

               Placaj

               —

               Parchet

               —

               Rame din lemn

               —

               Lăzi/cutii pentru ambalare

               —

               Piese de tâmplărie

               —

               Mobilier

         Anexa I menționează produsele care fac obiectul prezentului acord, precum și codurile aferente din sistemul armonizat (SA) utilizate pentru clasificarea mărfurilor în comerțul internațional.
   Pe măsura punerii în aplicare a acordului, Liberia va avea în vedere adăugarea altor produse, inclusiv a cărbunelui de lemn, la domeniul de aplicare al SAL.
   2.3.   Piețe de destinație

   Verificarea legalității se aplică atât produselor din lemn comercializate pe piața internă, cât și exporturilor, indiferent de țara de destinație. Controlul produselor comercializate pe piața internă va fi introdus progresiv, pe baza unui calendar care va fi stabilit în funcție de punerea în aplicare a Legii privind drepturile comunitare și a Regulamentului privind tăierea pădurilor și care va ține seama de tratatele regionale privind schimburile comerciale ale Comunității Economice a Statelor Vest-Africane (ECOWAS) și de integrarea acestora în SAL.
   3.   ORGANIZAREA INSTITUȚIONALĂ
   Pentru verificarea conformității cu definiția legalității (DL) și punerea în funcțiune a sistemului SLC, ADF va înființa un nou serviciu cu denumirea Departamentul liberian de verificare (DLV). Un furnizor de servicii va fi contractat în primii cinci ani în regim de „construcție, operare și transfer” (COT) pentru elaborarea metodologiei de verificare necesare și consolidarea capacității departamentelor și diviziilor ADF implicate în punerea în aplicare a SAL.
   DLV va colabora cu alte departamente și divizii ale ADF, cu Agenția pentru Protecția Mediului (APM), cu Ministerul Comerțului și Industriei, cu Ministerul de Finanțe, cu Ministerul Muncii și cu alte agenții guvernamentale relevante responsabile pentru aspecte specifice de reglementare a sectorului forestier. Aceste organisme guvernamentale vor furniza pentru DLV dovezi privind conformitatea operatorilor cu definiția legalității. În plus, va fi creat un canal de comunicare pentru ca organizațiile societății civile (OSC) să pună la dispoziția DLV și a altor autorități competente date de monitorizare a conformității operatorilor cu cerințele SAL.
   În vederea emiterii licențelor FLEGT pentru exporturile de produse din lemn, ADF va înființa un nou serviciu cu denumirea Departamentul liberian de emitere a licențelor (DLEL). Exportatorii vor depune cererile de licențe FLEGT la DLEL (a se vedea figura 1).

      Figura 1.   Organizare instituțională pentru activitățile de verificare și emitere a licențelor

   4.   VERIFICAREA LEGALITĂȚII
   4.1.   Definiția legalității și procedurile de verificare conexe

   Definiția legalității constă în 11 principii, fiecare fiind împărțit în mai mulți indicatori reprezentând cerința legală care trebuie respectată. Pentru fiecare indicator există verificatori care au rolul de a stabili dacă un operator din sectorul privat sau o agenție guvernamentală respectă cerințele legale incluse în indicatorul respectiv.
   Apendicele A conține definiția legalității și descrie procedurile de verificare pentru a ghida ministerul de resort, agenția guvernamentală responsabilă și DLV în evaluarea conformității. Acest cadru de verificare precizează următoarele:

               —

               obiectivul care să descrie scopul unei proceduri de verificare;

               —

               controlul de reglementare care să prevadă cerințele normative și/sau de reglementare și responsabilitatea pentru un anumit indicator;

               —

               metoda de verificare care să prezinte descrierea și mijloacele de verificare și care va consta în examinarea documentelor, inspecție pe teren, confirmare și/sau consultare;

               —

               frecvența care să determine cât de des trebuie evaluată de către DLV conformitatea cu un indicator sau anumite aspecte ale acestuia.

         Proceduri mai detaliate, inclusiv liste de verificare, pentru evaluarea conformității cu definiția legalității vor fi elaborate pe durata punerii în aplicare a APV.
   4.2.   Gestionarea datelor

   Rezultatele verificării vor fi înregistrate într-un sistem de gestionare a datelor care permite verificarea imediată a conformității unui operator cu definiția legalității. DLV va fi responsabil pentru gestionarea datelor, inclusiv pentru actualizarea evidențelor cu o frecvență stabilită în cadrul procedurilor de verificare.
   Sistemul informatic al lanțului de custodie (SILC) conține anumite date privind conformitatea legală care vor fi colectate în scopul evaluării conformității cu definiția legalității de-a lungul lanțului de producție. Aceste evidențe sunt utilizate drept factori declanșatori care să permită înaintarea de-a lungul lanțului de producție, cum ar fi începerea operațiunilor de recoltare sau transferul buștenilor de-a lungul lanțului de aprovizionare. Se estimează că SILC va face parte din sistemul de gestionare a datelor necesar în scopul verificării.
   Sistemul de gestionare a datelor trebuie dezvoltat astfel încât să permită schimburi de informații în timp real pentru a putea împiedica înaintarea lemnului neconform detectat în timpul verificării, prin efectuarea de controale într-o fază ulterioară a lanțului de aprovizionare.
   Arhitectura și specificațiile tehnice ale sistemului de gestionare a datelor, precum și proceduri detaliate de gestionare a datelor vor fi elaborate pe durata punerii în aplicare a APV.
   4.3.   Verificarea legalității operatorilor care lucrează în regim independent de certificare pentru gestionarea resurselor forestier

   Operatorii care lucrează în regim independent de certificare, aprobat de guvernul Liberiei, își pot demonstra conformitatea legală cu definiția legalității din această țară prin prezentarea la DLV și DLEL a unui certificat valabil privind acest regim.
   Înainte de acceptarea unui regim de certificare, guvernul Liberiei va realiza o evaluare a concordanței pentru a se asigura că toți indicatorii prevăzuți de definiția liberiană a legalității sunt incluși în regimul de certificare, conformitatea cu aceștia este auditată în mod sistematic, iar întregul proces de certificare este fiabil. Numai regimurile care au trecut de evaluarea concordanței pot fi integrate în sistemul SAL al Liberiei.
   În conformitate cu legislația liberiană, toți operatorii, inclusiv cei cu sisteme proprii de lanț de custodie certificate, vor face obiectul sistemului național al lanțului de custodie al Liberiei.
   5.   SISTEMUL LANȚULUI DE CUSTODIE
   5.1.   Proceduri standard de operare

   A fost elaborat un set de proceduri standard de operare (PSO) pentru a stabili (a) modul în care întreprinderile forestiere își controlează lanțurile de aprovizionare; și (b) modul în care activitățile acestor întreprinderi sunt verificate cu ajutorul sistemului SLC:

               (a)

               procedura standard de operare generală 01 (PSOG 01) conține o descriere generală a modului în care se desfășoară activitățile de control și verificare a lemnului și produselor din lemn care provin din CVCL, CGRF și AUP;

               (b)

               detaliile fiecărei activități sunt prezentate în mai multe PSO;

               (c)

               PSOG și PSO vor fi modificate astfel încât să reflecte eventualele schimbări în activitățile de control și verificare, inclusiv introducerea de noi surse de lemn în SLC.

         În termen de doi ani de la semnarea APV vor fi elaborate proceduri de control și verificare a lemnului provenit din următoarele surse:

               (a)

               resurse forestiere reglementate de Legea privind drepturile comunitare;

               (b)

               operațiuni de exploatare forestieră prin utilizarea ferăstrăului cu lanț;

               (c)

               lemn din import;

               (d)

               lemn în tranzit;

               (e)

               lemn confiscat.

         În următoarele secțiuni și în apendicele B sunt descrise punctele de control cheie și principiile orientative ale sistemului SLC.
   5.2.   Etapa preliminară recoltării

   Titularul contractului este responsabil pentru demarcarea zonei contractuale și a hotarelor de recoltare, precum și pentru numărarea arborilor (evaluarea stocului). DLV verifică dacă harta zonei și evaluarea stocului sunt corecte și furnizează Departamentului comercial al ADF informațiile necesare pentru acceptarea activității de evaluare a stocului și a hărții zonei și emiterea certificatului anual de recoltare (CAR).
   Personalul ADF verifică dacă harta zonei de recoltare și evaluarea stocului au fost realizate corespunzător și dacă formularele și hărțile au fost completate corect de către titularii contractului. Acest proces cuprinde două etape. Prima etapă include un control administrativ pentru a asigura că nu s-au produs erori administrative simple. A doua etapă, în cazul în care rezultatele primului control sunt satisfăcătoare, cuprinde un control desfășurat în pădure pe un eșantion de cel puțin 5 % din suprafața de evaluare a stocului pentru a verifica amplasarea, diametrul, esența și înălțimea arborilor.
   SILC verifică automat dacă:

               (a)

               datele de referință ale zonei contractuale corespund coordonatelor de identificare ale titularului contractului;

               (b)

               cele patru colțuri ale hărții zonei de recoltare se înscriu în suprafața contractuală brută;

               (c)

               titularului contractului i s-au alocat numerele de identificare ale arborilor, sub formă de etichete, pentru a le utiliza în zona contractuală respectivă.

         Harta zonei este apoi verificată manual de către responsabilul de teren SLC pentru a confirma următoarele:

               (a)

               datele de referință ale zonei contractuale și coordonatele de identificare ale titularului contractului coincid cu cele din formularele de evaluare a stocului trimise;

               (b)

               datele examinate coincid cu datele din formularele de evaluare a stocului;

               (c)

               coordonatele geografice ale sistemului Universal Transverse Mercator (UTM) coincid cu cele din formularele de evaluare a stocului;

               (d)

               scara este indicată corespunzător pe hartă, distanța dintre celule este corectă, iar distanțele sunt marcate corect pe hartă;

               (e)

               direcția liniei de bază a fost corect trasată, iar direcția săgeții care indică nordul este corectă față de linia de bază;

               (f)

               numerele liniilor trasate și numerele care indică distanța sunt corect specificate;

               (g)

               marginea suprafeței desenate pe harta zonei corespunde hărții amplasamentului zonei contractuale și se înscrie în limitele generale ale zonei contractuale;

               (h)

               numerele arborilor de pe hartă sunt indicate în celulele corespunzătoare, după cum se indică în formularele de evaluare a stocului;

               (i)

               codurile esențelor sunt corecte.

         Responsabilul de teren SLC completează un formular SILC standard, care are o serie de căsuțe ce trebuie bifate și care va fi transmis funcționarului responsabil cu introducerea datelor sau operatorului SILC pentru înregistrarea în SILC.
   În cazul în care formularele de evaluare a stocului sau harta manuală a zonei sunt respinse la control, operatorul SILC va tipări formularele/hărțile care nu au fost acceptate. Responsabilul cu supravegherea introducerii datelor în SLC le va trimite titularului contractului spre corectare, iar procesul se va repeta cu datele rectificate.
   5.3.   Recoltare

   Acest proces descrie procedurile de etichetare, măsurare și înregistrare care trebuie respectate de către titularii contractului pe durata operațiunilor de tăiere a arborilor. Măsurarea și marcarea buștenilor și trunchiurilor sunt necesare pentru a corela numărul inițial al arborilor (alocat cu ocazia evaluării stocului) cu numărul buștenilor rezultați după recoltarea arborilor, precum și cu cel al trunchiurilor rămase în pădure, asigurând astfel trasabilitatea.
   După emiterea certificatului anual de recoltare, titularului contractului îi sunt alocate etichete de bușteni cu coduri de bare și i se permite să înceapă recoltarea în locurile indicate pe harta zonei de recoltare:

               (a)

               înainte de tăierea arborelui, măsurătorul de bușteni al titularului contractului înregistrează numărul de pe eticheta de identificare a arborelui, atribuit cu ocazia evaluării stocului;

               (b)

               la tăierea arborilor, măsurătorul buștenilor aplică și înregistrează o nouă etichetă pe capătul dinspre cioată al bușteanului și o alta pe trunchi. Se măsoară lungimea bușteanul rezultat: diametrul capătului dinspre cioată și cel al capătului superior și lungimea bușteanului până la punctul de separare de coroană (prin rotunjire la cea mai apropiată unitate de 10 cm). Măsurătorul buștenilor înregistrează datele cu ajutorul unui dispozitiv portabil, respectiv, într-un „asistent personal digital” (PDA), sau pe formularul corespunzător.

         Apoi, măsurătorul buștenilor trece la următorul arbore planificat pentru tăiere și repetă aceeași procedură. Datele colectate sunt transmise unui funcționar SLC responsabil cu introducerea datelor, care le prelucrează și le transferă în SILC.
   5.4.   Depozitarea buștenilor în pădure/la locul de origine

   Acest proces descrie modul în care titularul contractului măsoară și etichetează arborii tăiați după ce au fost recoltați la locul de origine a buștenilor și tăiați în lung. Aceeași procedură este urmată și în cazul în care, într-o etapă ulterioară, buștenii sunt din nou tăiați pe transversală în bucăți mai mici sau sunt pur și simplu toaletați (adică li se înlătură primii câțiva centimetri pentru a conferi buștenilor un aspect mai plăcut pentru vânzare sau export). Principiul esențial este aplicarea unei etichete de identificare pe fiecare buștean nou obținut, astfel încât să se asigure trasabilitatea până la bușteanul, arborele și harta zonei de recoltare originale.
   Responsabilii SLC pentru cântărirea buștenilor verifică un eșantion pentru a se asigura că buștenii au fost corect marcați și măsurați de operator. Esența, diametrul și lungimea buștenilor vor fi înregistrate în SILC, unde se verifică automat datele referitoare la bușteni prin comparație cu informațiile stocate de către titularul contractului.
   5.5.   Transportul buștenilor sau al lemnului prelucrat

   Acest proces descrie procedura care trebuie urmată atunci când buștenii și/sau produsele din lemn se încarcă într-un camion la locul de origine al buștenilor din pădure, când buștenii se încarcă la un spațiu de depozitare din afara portului și când produsele din lemn ecarisat se încarcă înainte de expedierea în port și apoi se transportă în port. Având în vedere că sistemul SLC este conceput să conțină date în timp real privind locul în care se află buștenii sau produsele din lemn în cadrul lanțului de aprovizionare, se aplică următoarele măsuri:

               (a)

               în momentul în care marfa este pregătită pentru încărcare, personalul operatorului (respectiv, măsurătorul buștenilor sau pontatorul fabricii de cherestea) completează o scrisoare de trăsură după cum urmează:

                           —

                           completează câmpurile corespunzătoare (codul de bare, esența, diametrul și lungimea);

                           —

                           lipește etichete cu coduri de bare în locurile corespunzătoare de pe scrisoarea de trăsură;

                           —

                           întocmește lista cu toate numerele de pe plăcuțele cu coduri de bare sau toate etichetele cu coduri de bare aplicate pe produsele din lemn care formează încărcătura – aceste numere trebuie copiate de mână;

                           —

                           datează și semnează scrisoarea de trăsură;

               (b)

               buștenii sau produsele din lemn trebuie încărcate astfel încât să permită citirea codurilor de bare de un scaner PDA fără descărcarea mărfii din camion. Prin urmare, fie trebuie să se lase un spațiu între capetele buștenilor și peretele camionului (în funcție de tipul de camion), fie toți buștenii trebuie încărcați cu etichetele la capătul posterior, astfel încât acestea să fie vizibile clar, pentru a facilita verificarea numerelor de pe etichete de către responsabilii SLC pentru cântărirea buștenilor și de către ADF atunci când camionul se află pe traseu.

         DLV realizează verificarea documentară completă a scrisorilor de trăsură/avizelor de expediție emise și primite și dispune de echipe mobile de responsabili pentru cântărirea buștenilor/inspectori care verifică un eșantion din toate încărcăturile transportate. Se înregistrează esența, diametrul și lungimea buștenilor. În același timp, poliția liberiană va verifica dacă toate încărcăturile care trec prin punctele de control sunt însoțite de scrisorile de trăsură necesare.
   5.6.   Prelucrarea lemnului

   Procedurile detaliate privind modul de evaluare a operațiunilor de abataj și a altor operațiuni de prelucrare a produselor din lemn vor fi elaborate în primii trei ani de la punerea în aplicare a APV. În principiu, controlul operațional efectuat de operator și verificarea realizată de SLC vor include: (i) intrarea materiilor prime lemnoase în fabrică; (ii) depozitarea materiilor prime lemnoase; (iii) prelucrarea; (iv) depozitarea produselor prelucrate; și (v) ieșirea produselor din fabrică.
   Se vor aplica următoarele măsuri de control și verificare:

               (a)

               operatorul ține evidența tuturor materiilor prime lemnoase care intră în fabrică și încarcă datele corespunzătoare în SILC;

               (b)

               operatorul ține evidența tuturor materiilor prime lemnoase depozitate în fabrică și încarcă datele corespunzătoare în SILC. Operatorul trebuie să lucreze cu un sistem de gestionare a inventarului care înregistrează intrările și ieșirile de materii prime în și din spațiile de depozitare;

               (c)

               personalul operatorului înregistrează materiile prime care intră în fabrica de prelucrare, precum și toate produsele care ies din fabrică, introducând datele în formulare standard. Acestea vor constitui datele de bază pentru evaluarea valorificării (pentru operațiunile de abataj, aceasta va reprezenta volumul de lemn ecarisat care iese din fabrică, exprimat ca procent din volumul buștenilor intrați în fabrică; în alte cazuri, ar putea reprezenta un simplu coeficient de conversie, de exemplu, x m3 de lemn ecarisat echivalează cu y unități de picioare de scaun etc.);

               (d)

               operatorul ține evidența tuturor produselor din lemn prelucrate care sunt depozitate în fabrică și încarcă datele corespunzătoare în SILC. Operatorul trebuie să lucreze cu un sistem de gestionare a inventarului care înregistrează intrările și ieșirile de materii prime în și din fiecare depozit;

               (e)

               operatorul ține evidența tuturor materiilor prime lemnoase care ies din fabrică și încarcă datele corespunzătoare în SILC;

               (f)

               în momentul în care fabrica este gata să înceapă producția, personalul DLV trebuie să monitorizeze un eșantion format dintr-un lot întreg de produse de prelucrare (de exemplu, producția realizată în timpul unui schimb de lucru la o fabrică de cherestea). Acest eșantion va constitui baza pentru „coeficientul de conversie aprobat”;

               (g)

               personalul DLV va reevalua „coeficientul de conversie aprobat” în mod periodic și prin sondaj. Aceste vizite de inspecție la fabrica de prelucrare trebuie să fie neanunțate;

               (h)

               SILC monitorizează coeficientul de conversie bazat pe formularele standard trimise de operator prin comparație cu „coeficientul de conversie aprobat”. Orice variație semnificativă va atrage după sine investigarea suplimentară și/sau emiterea unui raport de neconformitate;

               (i)

               DLV realizează audituri prin sondaj având ca obiect toate operațiunile și sistemele de contabilitate utilizate de operator pentru a controla fluxurile de materii prime lemnoase și de produse prelucrate din cadrul fabricii.

         5.7.   Export

   Acest proces descrie modul în care produsele deja aprobate pentru export de către DLV sunt expediate în port și apoi încărcate pe navă.
   La punctul de export, SLC verifică toate numerele de pe etichete și specificațiile de produs din cadrul SILC, fiind desfășurate inspecții fizice pe un eșantion din lotul pentru export.
   Exportatorul trebuie să informeze SLC despre data la care nava este gata de încărcare, astfel încât SLC să poată trimite, conform obligațiilor sale, o echipă de supraveghere a încărcării finale a navei. Pe măsură ce buștenii sunt încărcați pe navă, fie câte unul, fie grupați, inspectorul SLC va efectua verificarea acestora prin comparație cu specificațiile pentru a se asigura că buștenii fac obiectul unei licențe FLEGT valabile și îi va înregistra într-un PDA sau pe un formular corespunzător. Aceste înregistrări vor fi încărcate în SILC și comparate cu datele stocate anterior referitoare la specificațiile de produs pentru a ține evidența produselor care au fost efectiv exportate.
   5.8.   Piața internă

   Procedurile de control și verificare descrise în secțiunile 5.2-5.7 din prezenta anexă sunt aplicabile pieței interne, atunci când lemnul provine din zonele de producție care fac obiectul CGRF, CVCL și AUP. Procedurile de gestionare a lanțurilor de aprovizionare pentru lemnul obținut din operațiunile de exploatare forestieră prin utilizarea ferăstrăului cu lanț vor fi elaborate în perioada indicată în anexa VII.
   5.9.   Lemnul importat

   Importatorul trebuie să demonstreze că lemnul importat provine din surse legale și este vămuit în conformitate cu legislația liberiană. Legalitatea lemnului în țara de recoltare poate fi demonstrată cu certificate emise în baza regimurilor de certificare sau a altor regimuri de verificare care au fost evaluate și aprobate de guvernul Liberiei, prin consultare cu guvernele țărilor în cauză. Lemnul din import controlat prin intermediul sistemului SAL dintr-o altă țară inclusă într-un APV, în care se aplică un regim de licențe FLEGT funcțional, va fi considerat legal în sistemul SAL liberian. Lemnul din import a cărui proveniență legală a fost dovedită este inclus în SLC la graniță și ulterior este controlat și verificat în același mod ca lemnul obținut din surse interne.
   5.10.   Lemnul aflat în tranzit

   Lemnul aflat în tranzit trebuie să fie separat fizic de lemnul din surse interne sau din import, făcând obiectul controlului vamal liberian pe durata tranzitului prin Liberia. Lemnul aflat în tranzit nu va fi integrat în SLC și nu va face obiectul unei licențe FLEGT emise de autoritățile liberiene la punctul de export. Țara de origine și țara de recoltare trebuie indicate în mod clar în conosament și în alte documente de transport. Liberia va preciza documentele juridice și controalele vamale aferente specifice pentru lemnul aflat în tranzit. Proceduri detaliate vor fi elaborate înainte ca regimul de licențe să devină funcțional.
   5.11.   Hevea

   Procedurile standard de operare privind controlul recoltării, transportului și așchierii și al exportului de produse din lemn de hevea vor fi elaborate pe durata punerii în aplicare a APV.
   5.12.   Reconcilierea datelor

   SILC este utilizat pentru reconcilierea datelor cantitative dintre diferitele etape ale lanțului de aprovizionare și în cadrul fiecăreia dintre acestea. Procesele de reconciliere urmăresc să asigure uniformitatea, de-a lungul întregului lanț de aprovizionare, a cantităților de lemn pe esențe și dimensiuni, în special să demonstreze că nu există diferențe cantitative între cantitățile expediate și cele primite și că, pe durata prelucrării, raportul dintre cantitatea de materii prime și cantitatea de produse prelucrate este rațional.
   Vor fi elaborate protocoale pentru reconcilierea datelor consolidate de-a lungul mai multor lanțuri de aprovizionare și în timp, cu scopul de a furniza dovada legalității întregului sector forestier la nivel regional sau național.
   Înainte de fiecare vânzare, fie destinată exportului, fie pieței liberiene, pe lângă reconcilierea datelor cantitative, SLC verifică, prin intermediul bazei de date a DLV, conformitatea deplină cu DL.
   6.   NECONFORMITATEA CU SAL
   Licențele FLEGT nu vor fi emise dacă nu sunt îndeplinite toate cerințele SAL. Orice neconformitate cu SAL trebuie soluționată. În cazul în care, în cursul activităților de verificare, sunt constatate neconformități cu SAL, se aplică procedurile și sancțiunile legale existente. În funcție de încălcare, se pot aplica amenzi administrative, măsuri corective, suspendarea activităților și/sau urmărirea în justiție a operatorului.
   Orientări detaliate privind modul de soluționare a încălcărilor și de impunere a sancțiunilor pentru neconformitate vor fi elaborate înainte ca regimul de licențe FLEGT să devină funcțional.
   Toate neconformitățile cu definiția legalității sau cu SLC, precum și sancțiunile corespunzătoare vor fi înregistrate în baza de date de verificare (a se vedea secțiunea 4.2).
   7.   EMITEREA DE LICENȚE
   Departamentul liberian de emitere a licențelor (DLEL) va fi înființat cu scopul de a acorda licențe FLEGT pentru exportul loturilor de produse din lemn care respectă toate cerințele SAL. Procedura de acordare a licențelor include următoarele faze:

               (a)

               exportatorul depune la DLEL o cerere de licență FLEGT pentru fiecare lot de export. În termen de doi ani de la semnarea APV va fi elaborat un formular de cerere standard în care se vor preciza informațiile și documentele necesare. DLEL va înregistra cererea și va transmite o solicitare de verificare la DLV;

               (b)

               DLV verifică dacă exportatorul și posibilii furnizori asociați lotului de export în cauză respectă definiția liberiană a legalității și dacă produsele propuse pentru export provin din surse legale și au fost înregistrate în mod corespunzător în SILC. Procedurile detaliate și listele de control care vor fi utilizate de către DLV pentru verificare vor fi elaborate în termen de doi ani de la semnarea APV;

               (c)

               DLV va trimite apoi o notificare scrisă către DLEL pentru a confirma rezultatul verificării. Formatul și procesul de notificare vor fi elaborate în termen de doi ani de la semnarea APV:

                           —

                           în cazul în care DLV confirmă conformitatea deplină cu DL, DLEL emite neîntârziat o licență FLEGT pentru lotul de export în cauză. Procedurile detaliate de informare a solicitantului și de emitere a licențelor FLEGT vor fi elaborate în termen de doi ani de la semnarea APV;

                           —

                           în cazul descoperirii unei neconformități în această etapă, DLV va înștiința DLEL că nu poate fi emisă licența FLEGT, indicând motivele respingerii și înregistrând respingerea respectivă în SILC. DLEL va informa solicitantul cu privire la respingerea cererii de licență și îi comunică motivele acestei respingeri. Procedurile detaliate de gestionare a loturilor neconforme și de informare a solicitantului vor fi elaborate în termen de doi ani de la semnarea APV;

               (d)

               după emiterea licenței FLEGT, exportatorul trimite un exemplar al acesteia, inclusiv specificația, la autoritatea vamală și portuară, notificând data de încărcare propusă. Autoritatea vamală și portuară verifică dacă licența este în concordanță cu celelalte documente de export oficiale și dacă respectă formatul standard. DLEL ține evidența tuturor cererilor de licență FLEGT primite, inclusiv a celor care au fost respinse.

         Specificațiile tehnice pentru licențele FLEGT, inclusiv formatul și perioada de valabilitate a licenței, sunt prezentate în anexa IV.
   8.   AUDITUL INDEPENDENT
   Obiectivul auditului independent (AI) este de a evalua dacă SAL funcționează în mod eficient, adecvat și credibil și de a identifica potențialele deficiențe și riscuri în ceea ce privește structurile și punerea în aplicare a sistemului.
   Termenii de referință pentru AI, inclusiv sarcinile, calificările necesare și metoda, sunt prezentate în anexa V.
   Apendicele A

      DEFINIȚIA LEGALITĂȚII, MATRICEA DE LEGALITATE ȘI PROCEDURILE DE VERIFICARE

   1.   Planul de politică forestieră și reformă legislativă

   Definiția legalității prezentată mai jos a fost elaborată în cadrul unui proces participativ în care au fost implicate numeroase părți interesate. Pe durata elaborării definiției legalității, părțile interesate liberiene au identificat o serie de ambiguități, lacune și neconcordanțe în legile, regulamentele și politicile existente care stau la baza definiției legalității, acestea trebuind soluționate pentru a asigura buna guvernanță dorită în sectorul forestier din Liberia. În consecință, guvernul Liberiei intenționează să realizeze reforme legislative și de politică în ceea ce privește sectorul forestier prin consultare cu toate părțile interesate relevante. Se estimează că aceste reforme legislative vor fi finalizate până în 2013 și că definiția legalității va fi actualizată ulterior astfel încât să reflecte aceste modificări. Punctele care necesită reforme legislative și de politică includ:

               (a)

               acordurile sociale: stabilirea unor proceduri care să reglementeze negocierea acordurilor sociale, inclusiv (i) calendarul negocierilor; (ii) punctualitatea atât a plăților, cât și a transferurilor de fonduri către comunități; (iii) conținutul minim al acordurilor sociale și aplicarea dispozițiilor acestora; (iv) drepturile comunitare ale utilizatorilor în ceea ce privește zonele de concesionare; și (v) angajarea de lucrători necalificați etc.;

               (b)

               promulgarea Regulamentului privind resursele forestiere comunitare care să ofere orientări specifice privind gestionarea fondului forestier comunitar;

               (c)

               utilizarea buștenilor abandonați, inclusiv procedurile privind vânzarea acestora la licitație, înregistrarea formei de proprietate legale și introducerea în SAL;

               (d)

               utilizarea buștenilor confiscați de către guvern ca urmare a recoltării prin încălcarea legii;

               (e)

               integrarea în SAL a regimurilor independente de certificare: discuții și acorduri cu părțile interesate privind utilizarea regimului (regimurilor) independent(e) de certificare din Liberia și identificarea regimului (regimurilor) independent(e) de certificare pe care Liberia îl (le) va recunoaște în scopul determinării provenienței legale a buștenilor importați din țări nesemnatare ale APV;

               (f)

               lista de excluderi: întocmirea unei liste de excluderi în care sunt identificate persoanele care au contribuit la războiul civil din Liberia și cărora le este interzis astfel să lucreze în sectorul forestier, în conformitate cu regulamentele existente ale ADF;

               (g)

               unitățile de prelucrare: un regulament privind (i) înființarea unităților de prelucrare de către titularii CGRF; și (ii) orientări privind funcționarea unităților de prelucrare;

               (h)

               accesul părților terțe și utilizarea produselor forestiere: regulamente privind accesul părților terțe și utilizarea resurselor forestiere în zona de concesionare a altor părți;

               (i)

               validarea și promulgarea de regulamente privind tăierea pădurilor prin utilizarea ferăstrăului cu lanț: pentru ghidarea de noi proceduri de colaborare cu sectorul informal.

         2.   Matricea de legalitate

   Pentru a stabili dacă lemnul și/sau produsele din lemn comercializate pe piața liberiană sau exportate din Liberia îndeplinesc standardul legal prevăzut în definiția noțiunii de „lemn legal”, se aplică principiile și indicatorii, precum și procedurile de verificare detaliate prezentate în tabelul următor. Tabelul descrie formatul matricei de legalitate (principii, indicatori, verificatori și orientări cu privire la verificare). Matricea este împărțită în 11 principii, pentru fiecare principiu fiind menționați indicatori și verificatori, iar orientările cu privire la verificare prezintă modul în care ar trebui verificată conformitatea indicatorilor. Orientările cu privire la verificare (în care se indică obiectivul, controlul de reglementare, metoda de verificare și frecvența) reflectă concepția actuală, însă pot suferi modificări o dată cu dezvoltarea ulterioară a sistemelor și procedurilor.

               Principiu de legalitate

               Definiția liberiană a legalității este împărțită în 11 principii de legalitate. Fiecare principiu de legalitate constă în mai mulți indicatori de legalitate, iar pentru fiecare indicator sunt specificați verificatori. Pentru fiecare indicator a fost elaborată o procedură de verificare.

               Indicatori de legalitate

               Prezintă norma sau cerința pe care Departamentul liberian de verificare (DLV) trebuie să o verifice din punct de vedere al conformității cu principiul de legalitate specific.

               Verificatori de legalitate

               Verificatorii reprezintă dovezi pe care inspectorii și/sau evaluatorii DLV le urmăresc atunci când evaluează dacă norma sau indicatorul specific a fost respectat(ă). Această listă nu este exhaustivă, iar evaluatorul poate utiliza mijloace suplimentare de verificare a indicatorului relevant, dacă este necesar.

               Orientări cu privire la verificare

               Aceste principii ghidează inspectorii și/sau evaluatorii DLV în evaluarea unui anumit indicator:

                           1.

                           Obiectiv: obiectivul prezintă scopul procedurii de verificare.

                           2.

                           Control de reglementare: prevede cerințele normative și/sau de reglementare în ceea ce privește un anumit indicator și organismele guvernamentale responsabile.

                           3.

                           Metodă de verificare: prezintă descrierea și metoda de verificare și va consta în examinarea documentelor, inspecție pe teren, confirmare și/sau consultare.

                           4.

                           Frecvență: stabilește frecvența de verificare a indicatorului sau a anumitor aspecte ale acestuia de către DLV.

   PRINCIPIUL 1:   EXISTENȚA/RECUNOAȘTEREA LEGALĂ ȘI ELIGIBILITATEA DE OPERARE ÎN SECTORUL FORESTIER

               Titularul contractului sau al autorizației forestiere este o întreprindere, comunitate sau persoană fizică legal recunoscută, eligibilă să își desfășoare activitatea în sectorul forestier

         Indicatorul 1.1   Titularul contractului sau al autorizației este o persoană fizică sau juridică înregistrată legal de guvernul Liberiei și/sau recunoscută de ADF

               Verificator

               Tip de contract sau autorizație

                           1.1.1

                           Pentru corporații și parteneriate, certificatul anual actual de înregistrare a societății și autorizația emisă de către Ministerul Comerțului și Industriei (MCI)

               Toate tipurile de contracte sau autorizații al căror titular este o societate înregistrată

                           1.1.2

                           Pentru persoane juridice, actul constitutiv depus la Ministerul Afacerilor Externe (MAE)

               Toate tipurile de contracte sau autorizații al căror titular este o corporație.

                           1.1.3

                           Pentru titularii care nu sunt societăți înregistrate, un certificat sau o scrisoare de recunoaștere emisă de ADF

               CGRF/CVCL în temeiul Legii privind fondul forestier comunitar, AURF/AUP și permisele de tăiere prin utilizarea ferăstrăului cu lanț emise persoanelor fizice sau întreprinzătorilor individuali

               Orientări cu privire la verificare

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă o persoană care urmărește obținerea unui contract sau a unei autorizații în domeniul forestier pentru recoltarea, prelucrarea sau exportul buștenilor sau oricăror produse din lemn în Liberia este fie o societate înregistrată legal, fie una recunoscută de ADF ca fiind capabilă să obțină și să dețină un contract sau o autorizație în domeniul forestier în conformitate cu legislația liberiană.
               Control de reglementare:
               Potrivit legislației liberiene, orice persoană care efectuează și/sau desfășoară activități comerciale trebuie să înregistreze societatea la MCI. Încălcarea acestei prevederi constituie o infracțiune. Pentru a dispune de fondul forestier comunitar, comunitatea trebuie să fie recunoscută de ADF. Înregistrarea întreprinderilor expiră anual la data înregistrării și trebuie reînnoită. De asemenea, Legea privind reforma sectorului forestier național (LRFN) prevede că orice persoană eligibilă poate obține și deține un contract în domeniul forestier. Termenul „persoană” include, prin definiție, atât persoanele fizice, cât și cele juridice, precum și societățile înmatriculate și neînmatriculate.

               Descriere:
               Existența unui document valabil de înregistrare a întreprinderii este verificată de DLV. În cazul în care sunt necesare clarificări, DLV poate obține informații suplimentare de la MCI și de la Departamentele comercial și juridic ale ADF. Pentru fondul forestier comunitar, verificarea recunoașterii comunității de către ADF se poate obține de la Departamentul juridic și Departamentul fondului forestier comunitar ale ADF.
               Mijloace de verificare:

                           1.

                           Examinarea documentelor

                           2.

                           Consultări cu MCI și Departamentele comercial, juridic și fondului forestier comunitar ale ADF.

               Anual

               Referințe: LGSC (4.3-4.5); PSO SLC(4)

         Indicatorul 1.2   Proprietarul (proprietarii) actual(i) sau acționarii unui titular de contract sau autorizație nu poate (pot) fi actualul președinte și actualul vicepreședinte al Liberiei, membrii legislativului, membrii cabinetului, administratorii și directorii ADF, actualii conducători districtuali sau orice alte persoane cărora le este interzis în mod expres să dețină proprietatea asupra unui titular de contract sau o participație în cadrul unui contract în domeniul forestier

               Verificator

               Tip de contract sau autorizație

                           1.2.1

                           Pentru un titular de contract care este o societate înregistrată, o declarație notarială legalizată semnată de directorul general executiv al acesteia, prin care declară că printre proprietari nu se numără persoane care fac obiectul unei interdicții

               Toate tipurile de contracte și autorizații

                           1.2.2

                           Lista actuală întocmită de ADF a înalților funcționari guvernamentali cărora le este interzisă deținerea unei autorizații în domeniul forestier, în conformitate cu secțiunea 5.2 litera (b) din LRFN

               Toate tipurile de contracte și autorizații

                           1.2.3

                           Lista actuală a acționarilor și uzufructuarilor titularului de contract sau autorizație persoană juridică

               Toate tipurile de contracte și autorizații

               Orientări cu privire la verificare/ procedură de verificare (SAL-DLV-0.1.2)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura că toți solicitanții de autorizații și/sau concesiuni forestiere sunt eligibili pentru a deține o autorizație de exploatare forestieră.
               Control de reglementare:
               Persoanelor care ocupă anumite funcții în cadrul guvernului le este interzis, potrivit secțiunii 5.2 litera (b) din LRFN, să desfășoare operațiuni comerciale în sectorul forestier din cauza unui conflict de interese real sau potențial. Un principal interes de reglementare constă în verificarea proprietarului actual al unui titular de contract prin confruntarea cu lista actuală a înalților funcționari guvernamentali care fac obiectul unei interdicții, menținută de ADF. Întrucât responsabilitatea principală de a se asigura că proprietarii săi sunt persoane eligibile revine titularului contractului, acesta din urmă va semna o declarație notarială prin care își atestă conformitatea.
               Autenticitatea declarației notariale sub jurământ va fi verificată prin confruntarea cu evidențele disponibile referitoare la proprietarii titularului contractului. Lista persoanelor care fac obiectul unei interdicții, precum și lista acționarilor actuali ai societăților înregistrate care dețin contracte sau autorizații vor fi făcute publice, astfel cum se menționează la anexa IX la prezentul acord.

               Descriere:
               Pentru a asigura că cerințele de mai sus au fost îndeplinite, DLV trebuie să analizeze evidențele existente cu privire la proprietatea asupra titularului contractului pentru a verifica dacă solicitantul nu este o persoană fizică ce face obiectul unei interdicții sau o persoană juridică al(ai) cărei proprietar(i) reprezintă o persoană (persoane) care face (fac) obiectul unei interdicții.
               Mijloace de verificare:

                           1.

                           Consultare cu ADF

                           2.

                           Examinarea documentelor

               La fiecare transport

               Referințe: LRFN (5.2 b); Regulamentul 103-7 (21-22); Regulamentul 104-07 (62); secțiunea 44 din Legea LCAPC

         Indicatorul 1.3   Titularului contractului nu îi este interzisă nici solicitarea unei autorizații de exploatare forestieră sau a oricărui alt contract guvernamental/oricărei alte concesiuni din motive de încălcare a Legii privind atribuirea contractelor de achiziție publică și de concesiune (LCAPC), nici participarea la licitații în acest sens

               Verificator

               Tip de contract sau autorizație

                           1.3.1

                           Comisia pentru atribuirea contractelor de achiziție publică și de concesiune (CCAPC) întocmește și actualizează o listă de excluderi cu persoanele care s-au dovedit vinovate de încălcarea Legii LCAPC și/sau a normelor și orientărilor prevăzute de aceasta.

               CGRF, CVCL și AURF în valoare de peste 10 000,00 USD

               Orientări cu privire la privind verificare/procedură de verificare:

               Metodă de verificare

               Frecvența verificării

               Obiectiv:
               Obiectivul prezentei proceduri este de a asigura că niciunul din solicitanții de contracte sau autorizații în domeniul forestier nu încalcă Legea LCAPC care reglementează atribuirea contractelor de concesiune și a altor contracte.
               Control de reglementare:
               Un solicitant de autorizație de exploatare forestieră nu trebuie să fie exclus de la participarea la licitații pentru atribuirea unui contract de concesiune și a altor contracte publice din motive de încălcare a normelor privind licitațiile publice stabilite de CCAPC. Ofertanții câștigători trebuie să fie verificați prin confruntarea cu lista de excluderi actuală/actualizată, care este întocmită și menținută de CCAPC, în conformitate cu secțiunea 44 din Legea LCAPC, care nu permite ca anumitor entități să li se atribuie un contract de concesiune datorită existenței anumitor condiții în urma aprobării cererii și/sau câștigării licitației.

               Descriere:
               Pentru a asigura că cerințele de mai sus au fost îndeplinite, DLV trebuie să verifice dacă solicitantul nu se află pe lista de excluderi întocmită de CCAPC. Lista de excluderi a CCAPC este unul dintre documentele făcute publice, astfel cum se menționează în anexa IX la prezentul acord.
               Mijloace de verificare:

                           1.

                           Consultare cu CCAPC

                           2.

                           Examinarea documentelor

               O dată pe durata contractului

               Referințe: secțiunea 44 din Legea LCAPC

         PRINCIPIUL 2:   ALOCAREA RESURSELOR FORESTIERE

               Drepturile de utilizare a resurselor forestiere prevăzute în contractul atribuit în conformitate cu Legea privind reforma sectorului forestier național și Legea privind drepturile comunitare

         Indicatorul 2.1   Toate comunitățile situate la mai puțin de 3,0 kilometri de zona propusă spre concesionare (denumite „comunități afectate”) au fost consultate de ADF și și-au exprimat consimțământul în cunoștință de cauză față de concesiunea propusă.

               Verificator

               Tip de contract sau autorizație

                           2.1.1

                           Raport de evaluare socioeconomică, întocmit de ADF

               CGRF, CVCL și AURF în valoare de peste 10 000,00 USD

                           2.1.2

                           Notificări scrise privind reuniunea (reuniunile) de consultare (anunțuri la radio sau în presa scrisă)

               CGRF, CVCL și AURF în valoare de peste 10 000,00 USD

                           2.1.3

                           Procesul-verbal și lista de prezență la reuniuni, indicând punctele principale discutate și acordurile la care s-a ajuns

               CGRF, CVCL și AURF în valoare de peste 10 000,00 USD

                           2.1.4

                           Scrisoare de bună credință semnată de comunități prin care se angajează să negocieze cu bună credință cu orice potențial titular de contract

               CGRF, CVCL și AURF în valoare de peste 10 000,00 USD

               Orientări cu privire la verificare/procedură de verificare (SAL-DLV-0.2.1)

               Metodă de verificare

               Frecvența verificării

               Obiectiv:
               Legea subliniază rolul esențial al participării publice la guvernanța participativă, transparența și procesul decizional. Scopul acestei proceduri este de a asigura aderarea corespunzătoare la acest aspect în determinarea și alocarea resurselor forestiere pe teritoriul Liberiei.
               Control de reglementare:
               ADF are competența de a adopta hotărâri în privința utilizării și alocării resurselor forestiere aflate în administrarea guvernului. În procesul decizional legat de planificarea utilizării terenurilor și validarea resurselor forestiere, participarea publică joacă un rol esențial, iar ADF are sarcina de a dialoga cu comunitățile afectate relevante. Pentru asigurarea unei participări suficiente, sunt prevăzute cerințe pentru ADF cu privire la notificarea, informarea, organizarea de reuniuni, înregistrarea de observații și analizarea contribuțiilor acestor comunități. O astfel de abordare participativă asigură luarea în considerare a punctelor de vedere ale părților interesate relevante și adoptarea unei decizii în cunoștință de cauză privind planificarea utilizării terenurilor și validarea resurselor forestiere. În conformitate cu un manual aprobat emis de ADF în urma unui proces de întocmire participativ, comunitățile afectate includ comunitățile situate la mai puțin de 3,0 kilometri de zona concesionată.

               Descriere:
               DLV verifică dacă ADF planifică utilizarea terenurilor sale forestiere prin consultările prevăzute de lege cu comunitățile și alte părți interesate. În cazul consultării comunităților, DLV confirmă realizarea consultărilor și calitatea acestora prin examinarea documentației, inclusiv a raportului de evaluare socioeconomică, precum și a calendarului și măsurilor legate de organizarea și discuțiile din cadrul reuniunilor. Dacă este necesar, pot fi consultate și alte agenții guvernamentale, precum Ministerul Afacerilor Interne, și comunitățile afectate relevante.
               Mijloace de verificare:

                           1.

                           Consultare cu ADF și, dacă este necesar, cu Ministerul Afacerilor Interne și comunitățile afectate

                           2.

                           Examinarea documentelor

               O dată pe durata contractului

               Referințe: LRFN (4.1-4.5); Regulamentul 102-07(21-22); Regulamentul 104-07(62), secțiunea 87 din Legea LCAPC

         Indicatorul 2.2   Înaintea atribuirii contractului în domeniul forestier, ADF a obținut un certificat de concesiune de la Ministerul Planificării și Afacerilor Economice, prin care se aprobă planul de concesionare prezentat de ADF și se confirmă că respectiva concesiune propusă corespunde obiectivelor naționale de dezvoltare

               Verificator

               Tip de contract sau autorizație

                           2.2.1

                           Planul de concesionare prezentat de ADF Ministerului Planificării și Afacerilor Economice (MPAE) pentru concesiunea titularului contractului

               CGRF, CVCL și AURF în valoare de 10 000,00 USD sau mai mult

                           2.2.2

                           Certificatul de concesiune (sau o aprobare scrisă) emis de către MPAE pentru ADF, prin care ADF este autorizată să înceapă activitatea de atribuire a concesiunilor/contractelor pentru zona forestieră specificată

               CGRF, CVCL și AURF în valoare de 10 000,00 USD sau mai mult

               Orientări cu privire la verificare/procedură de verificare (SAL-DLV-0.2.2)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă obiectivele sectorului forestier al Liberiei sunt cuprinse în planul de dezvoltare generală a țării, astfel cum a fost aprobat de MPAE prin emiterea unui certificat de concesiune.
               Control de reglementare:
               ADF trebuie să se asigure că suprafețele de pădure ce urmează a fi atribuite sunt adecvate activităților forestiere comerciale și că a fost elaborat un plan de concesionare, astfel încât să fie îndeplinite toate cerințele prevăzute de LRFN și Legea LCAPC, cu respectarea zonelor protejate și a drepturilor comunităților afectate, în special în ceea ce privește utilizarea produselor forestiere nelemnoase.

               Descriere:
               DLV trebuie să verifice dacă MPAE a emis într-adevăr un certificat de concesiune pentru ADF pe baza unei examinări a planului de concesionare elaborat și prezentat de ADF, pentru a asigura îndeplinirea cerințelor privind procedura de licitare concurențială, astfel cum sunt prevăzute în LRFN și Legea LCAPC. Acest lucru se realizează prin consultări cu Departamentul juridic și/sau Departamentul comercial al ADF.
               Mijloace de verificare:

                           1.

                           Consultare cu CCAPC și/sau Departamentele juridic și comercial ale ADF.

                           2.

                           Examinarea documentelor

               O dată pe durata contractului

               Referințe: Regulamentul 104-07 [5.2(a)(i)], Legea LCAPC (46)

         Indicatorul 2.3   Titularul contractului a respectat cerințele legale de precalificare și a fost autorizat în mod legal de ADF să (i) își desfășoare activitatea în sectorul forestier, iar în cazul CVCL și CGRF, să (ii) depună o ofertă în vederea obținerii contractului

               Verificator

               Tip de contract sau autorizație

                           2.3.1

                           Raportul comitetului de precalificare referitor la procesul de precalificare

               CGRF, CVCL și AURF în valoare de 10 000,00 USD sau mai mult

                           2.3.2

                           Certificatul de precalificare valabil emis titularului contractului

               CGRF, CVCL și AURF în valoare de 10 000,00 USD sau mai mult

                           2.3.3

                           Certificatul de atestare fiscală care dovedește că, la data depunerii, nu există arierate fiscale

               CGRF, CVCL și AURF în valoare de 10 000,00 USD sau mai mult

                           2.3.4

                           Garanția de solvabilitate emisă de o bancă respectabilă la data depunerii

               CGRF, CVCL și AURF în valoare de 10 000,00 USD sau mai mult

                           2.3.5

                           Certificatul de înregistrare a societății anterior certificatului de precalificare

               CGRF, CVCL și AURF în valoare de 10 000,00 USD sau mai mult

               Orientări cu privire la verificare/procedură de verificare (SAL-DLV-0.2.3)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă o întreprindere care solicită o autorizație a întrunit toate cerințele de precalificare relevante și, ca atare, îndeplinește criteriile procesului de licitație.
               Control de reglementare:
               ADF trebuie să se asigure că toate cerințele de precalificare au fost îndeplinite de un anumit titular al contractului înaintea începerii procedurii de licitație și/sau de obținere a resursei forestiere. Cerințele de precalificare includ, printre altele: 1. actul constitutiv de la Ministerul Afacerilor Externe (MAE); 2. certificatul de înregistrare a societății de la MCI; 3. certificatul de atestare fiscală de la Ministerul de Finanțe (MF); și 4. garanția de solvabilitate emisă de o bancă respectabilă.

               Descriere:
               DLV trebuie să verifice dacă cerințele au fost îndeplinite în termenul prevăzut de lege. Acest lucru înseamnă că data certificatului de precalificare trebuie să fie ulterioară datei certificatului de înregistrare a societății, a certificatului de atestare fiscală și a garanției de solvabilitate necesare prezentate de titularul contractului sau de unitatea de prelucrare.
               Mijloace de verificare:

                           1.

                           Consultare cu ADF, MF, MAE și MCI.

                           2.

                           Examinarea documentelor

               O dată pe durata contractului

               Referințe: LRFN [5.2(a)(i)]; Regulamentul 103-07 (41)-(46)

         Indicatorul 2.4   Contractul în domeniul forestier a fost atribuit conform procedurii și normelor de licitare concurențială stabilite prin Legea privind atribuirea contractelor de achiziție publică și de concesiune și prin regulamentele emise de ADF

               Verificator

               Tip de contract sau autorizație

                           2.4.1

                           Invitație de participare la licitația publică

               CGRF, CVCL și AURF în valoare de peste 10 000,00 USD

                           2.4.2

                           Raportul comisiei de evaluare a ofertelor pentru atribuirea concesiunii

               CGRF, CVCL și AURF în valoare de peste 10 000,00 USD

                           2.4.3

                           Raportul de verificare prealabilă al ADF

               CGRF, CVCL și AURF în valoare de peste 10 000,00 USD

                           2.4.4

                           Raportul final al comisiei de evaluare a ofertelor către Comitetul interministerial pentru atribuirea concesiunilor (CIMC)

               CGRF, CVCL și AURF în valoare de peste 10 000,00 USD

                           2.4.5

                           Recomandările CIMC către președinte

               CGRF, CVCL și AURF în valoare de peste 10 000,00 USD

               Orientări cu privire la verificare/procedură de verificare ( SAL-DLV-0.2.4)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă autorizația forestieră pentru operațiuni forestiere comerciale a fost acordată pe baza unei proceduri de licitare concurențială conform legii.
               Control de reglementare:
               Legea prevede ca, după depunerea ofertelor, acestea să fie evaluate de către comisia de evaluare a ofertelor pentru atribuirea concesiunii, care trebuie să prezinte apoi entității concedente (în cazul de față, ADF), în termen de 60 de zile, un raport de evaluare a ofertelor. Ulterior, ADF trebuie să întocmească un raport de verificare prealabilă referitor la toate ofertele recomandate. Apoi, comisia de evaluare a ofertelor pentru atribuirea concesiunii va trimite un raport final la CIMC. Acesta din urmă va examina raportul și va comunica recomandările sale președintelui în vederea adoptării unei decizii definitive.

               Descriere:
               DLV trebuie să verifice dacă cerințele de mai sus au fost îndeplinite, mai întâi prin consultarea și verificarea existenței și valabilității documentelor necesare cu Departamentul comercial și/sau Departamentul juridic al ADF. În cazul în care sunt necesare clarificări suplimentare, DLV se poate consulta cu Comisia de evaluare a ofertelor pentru atribuirea concesiunii și/sau cu CIMC.
               Mijloace de verificare:

                           1.

                           Consultare cu ADF, CIMC și CCAPC

                           2.

                           Examinarea documentelor

               O dată pe durata contractului

               Referințe: LRFN [3.3 și 5.2(a)]; Legea LCAPC [115 (1) și (2) și 116] și Regulamentul 104 al ADF, secțiunile 31-36

         Indicatorul 2.5:   În cazul unei autorizații de utilizare privată (AUP), contractul a fost atribuit cu aprobarea scrisă a proprietarului terenului verificat

               Verificator

               Tip de contract sau autorizație

                           2.5.1

                           Titlul de proprietate valabil al proprietarului privat al terenului

               AUP

                           2.5.2

                           Aprobarea scrisă a proprietarului privat al terenului

               AUP

               Orientări cu privire la verificare/procedură de verificare ( SAL-DLV-0.2.5)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă AUP este acordată doar în situațiile în care proprietatea privată asupra terenului este stabilită în mod clar și în baza aprobării scrise a proprietarului terenului.
               Control de reglementare:
               DLV este obligat să verifice proprietarul unui teren proprietate privată care urmează să facă obiectul unei AUP. Acest lucru implică verificarea actului prezentat prin confruntarea cu evidențele publice la Centrul național de evidență și documentare (CNED).

               Descriere:
               DLV trebuie să verifice dacă cerințele de mai sus au fost îndeplinite, mai întâi prin examinarea titlului de proprietate asupra terenului și apoi prin confirmarea autenticității acordului scris al proprietarului terenului.
               Mijloace de verificare:

                           1.

                           Consultare cu CNED

                           2.

                           Examinarea documentelor

               O dată pe durata contractului

               Referințe: LRFN, secțiunea 5.6

         Indicatorul 2.6   Prin consultare cu părțile interesate și pe baza raportului său de evaluare socioeconomică, ADF a întocmit o hartă integrată a zonei contractuale și a zonelor funciare adiacente, cum ar fi alte concesiuni, zone forestiere protejate și terenuri private.

               Verificator

               Tip de contract sau autorizație

                           2.6.1

                           Harta întocmită de ADF, indicând zona care face obiectul concesiunii și terenurile adiacente

               CGRF, CVCL, AURF

                           2.6.2

                           Raportul de aplicare al ADF (raportul ADF de audit al conformității)

               CGRF, CVCL, AURF

               Orientări cu privire la verificare/procedură de verificare (SAL-DLV-0.2.6)

               Metoda de verificare

               Frecvența verificării

               Obiectiv:
               Scopul acestei proceduri este de a verifica dacă zona concesionată atribuită titularului contractului nu depășește limitele terenurilor aflate în proprietatea altui (altor) titular(i) al (ai) contractului sau ale unei zone forestiere protejate.
               Control de reglementare:
               Este esențial ca fiecare zonă contractuală să fie demarcată în mod corespunzător pentru a evita suprapunerea zonelor concesionate sau depășirea limitelor zonelor forestiere protejate.

               Descriere:
               DLV trebuie să verifice dacă aceste cerințe au fost îndeplinite, verificând valabilitatea hărții zonelor concesionate cu Departamentul de cercetare și dezvoltare și Departamentul de aplicarea a legii ale ADF.
               Mijloace de verificare:

                           1.

                           Consultare cu Departamentul de cercetare și dezvoltare și Departamentul de aplicare a legii ale ADF

                           2.

                           Examinarea documentelor

               O dată pe durata contractului

               Referințe: PSO SLC(7, 8, 19, 20 și 21) Regulamentul 109-07

         Indicatorul 2.7   Titularul contractului a depus la ADF o garanție de participare la licitație alături de oferta sa pentru atribuirea contractului în domeniul forestier

               Verificator

               Tip de contract sau autorizație

                           2.7.1

                           Recipisa garanției de participare la licitație a titularului contractului emisă de ADF

               CGRF și CVCL

               Orientări cu privire la verificare/procedură de verificare (SAL-DLV-0.2.7)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă ofertantul a depus garanția prevăzută de lege și a îndeplinit cerințele relevante.
               Control de reglementare:
               Regulamentul 104-07 al ADF obligă ofertanții pentru CGRF și CVCL să depună, împreună cu oferta, o garanție de participare. Garanția trebuie să fie valabilă cel puțin 12 luni și să aibă o valoare egală cu 1/6 din taxa anuală pe teren, stabilită pentru un anumit contract. De asemenea, garanția trebuie să fie emisă de o instituție competentă și autorizată din Liberia.
               Potrivit secțiunii 43 din Regulamentul 104-07, în termen de 30 de zile de la selectarea ofertantului câștigător, acesta poate recupera garanția inițială, depunând cuantumul acesteia în numerar la Banca Centrală a Liberiei sau la o altă bancă desemnată oficial pentru operarea conturilor ADF și prezentând ADF dovada depunerii. De asemenea, regulamentul prevede că, la prezentarea în termenul prevăzut a dovezii de depunere a cuantumului garanției la Banca Centrală a Liberiei, ADF restituie garanția inițială ofertantului câștigător. Totuși, în cazul în care ofertantul câștigător nu reușește să prezinte dovada depunerii în termen de 30 de zile de la selectare, ADF execută garanția și depune fondurile la Banca Centrală a Liberiei sau la altă bancă desemnată oficial pentru operarea conturilor autorității. În sfârșit, în cazul în care ofertantul câștigător și guvernul încheie contractul pentru care a fost depusă garanția, ADF ia măsuri pentru credita fondurile depuse la orice sume pe care ofertantul câștigător le datorează guvernului în baza contractului.

               Descriere:
               DLV trebuie să verifice dacă cerințele au fost îndeplinite prin consultarea și verificarea valabilității recipisei garanției de participare a ofertantului cu Departamentele comercial și/sau financiar ale ADF.
               Mijloace de verificare:

                           1.

                           Consultare cu Departamentele comercial/financiar ale ADF

                           2.

                           Examinarea documentelor

               O dată pe durata contractului

               Referințe: Regulamentul 104-07 [43 și 61(b)], PSO SLC(9)

         Indicatorul 2.8   După încheierea negocierilor contractuale, titularul contractului constituie o garanție inițială de bună execuție în termenul prevăzut de lege

               Verificator

               Tip de contract sau autorizație

                           2.8.1

                           Copie după garanția de bună execuție constituită în termen de 90 de zile de la încheierea negocierilor

               CGRF

                           2.8.2

                           Copie după garanția de bună execuție constituită în termen de 30 de zile de la încheierea negocierilor

               CVCL

               Orientări cu privire la verificare/procedură de verificare (SAL-DLV-0.2.8)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă garanția de bună execuție necesară a fost constituită în termenul prevăzut.
               Control de reglementare:
               Regulamentul 104-07 prevede obligația titularilor contractului CGRF și CVCL (dar nu și a titularilor AURF sau AUP) de a prezenta o garanție de bună execuție în termenul prevăzut:

                           1.

                           CGRF: garanția de bună execuție în cuantum de 150 000 USD (pentru suprafețe mai mici de 100 000 ha) sau până la 250 000 USD (pentru suprafețe mai mari de 100 000 ha) trebuie depusă în termen de 90 de zile;

                           2.

                           CVCL: garanția de bună execuție în cuantum de 25 000 USD trebuie depusă în termen de 30 de zile.

               Descriere:
               DLV trebuie să verifice dacă cerințele de mai sus au fost îndeplinite, prin consultarea și verificarea existenței și valabilității garanției de bună execuție cu Departamentul comercial și/sau financiar al ADF.
               Mijloace de verificare:

                           1.

                           Consultare cu Departamentele comercial și/sau financiar ale ADF

                           2.

                           Examinarea documentelor

               O dată, la începutul perioadei de execuție a contractului

               Referințe: Reglementul 104-07[61(b)]; PSO SLC(9)

         Indicatorul 2.9   Contractul în domeniul forestier a fost semnat de către titularul contractului și ADF și, după caz, a fost ratificat corespunzător în conformitate cu dispozițiile legii

               Verificator

               Tip de contract sau autorizație

                           2.9.1

                           Legea de ratificare a contractului în domeniul forestier, semnată de președinte și publicată în broșură

               CGRF și concesiuni de terenuri agricole/plantații

                           2.9.2

                           Contractul semnat de titularul contractului și directorul general al ADF

               CVCL, AURF, AUP, permise de tăiere prin utilizarea ferăstrăului cu lanț

               Orientări cu privire la verificare/procedură de verificare (SAL-DLV-0.2.9)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă toate contractele în domeniul forestier sunt încheiate în conformitate cu dispozițiile legii. În privința CGRF, scopul este de a asigura, în afară de semnarea acestuia de către titularul contractului și guvernul Liberiei, adoptarea unei legi de ratificare a contractului de către ambele camere ale legislativului și aprobarea acestei legi de către președinte. În ceea ce privește toate celelalte contracte, obiectivul este de a asigura că acestea sunt semnate în mod corespunzător de către titularul contractului și conducerea ADF.
               Control de reglementare:
               După semnarea unui CGRF cu un ofertant câștigător, CGRF trebuie ratificat de legislativ, iar legea de ratificare a CGRF emisă de legislativ trebuie aprobată de către președinte. Toate celelalte contracte și autorizații în domeniul forestier sunt semnate între titularul contractului și ADF.

               Descriere:
               DLV verifică dacă 1. fiecare CGRF a fost semnat și ratificat; și 2. toate celelalte autorizații de exploatare forestieră sunt semnate de către titularul relevant al contractului respectiv și de directorul general al ADF, după aprobarea Consiliului de administrație al ADF. DLV trebuie să verifice dacă cerințele de mai sus au fost îndeplinite, prin consultarea cu Departamentul comercial sau juridic al ADF.
               Mijloace de verificare:

                           1.

                           Examinarea documentelor

                           2.

                           Consultare cu Departamentul comercial sau juridic al ADF

               O dată, la începutul perioadei de execuție a contractului

               Referințe: LRFN (5.3); Regulamentul 104-07 (62); PSO SLC(5)

         PRINCIPIUL 3:   OBLIGAȚIILE SOCIALE ȘI PARTICIPAREA LA BENEFICII

               Titularul contractului respectă cerințele privind obligațiile sociale și participarea la beneficii stabilite prin lege

         Indicatorul 3.1   Titularul contractului a negociat un acord social cu reprezentanții autorizați ai comunităților afectate situate la mai puțin de 3,0 kilometri de zona propusă spre concesionare sau care face obiectul autorizației în urma unui preaviz acordat acestor comunități

               Verificator

               Tip de contract sau autorizație

                           3.1.1

                           Procesele-verbale ale reuniunilor, reflectând discuțiile și acordurile la care au ajuns titularul contractului și reprezentanții autorizați ai comunităților afectate, identificați în prealabil de ADF pe durata evaluării socioeconomice

               CGRF, CVCL, AURF în valoare mai mare de 10 000,00 USD

                           3.1.2

                           Scrisoarea de intenție transmisă sau publicată privind negocierea cu comunitățile afectate (anunț la radio sau publicitate în presa scrisă)

               CGRF, CVCL, AURF în valoare mai mare de 10 000,00 USD

                           3.1.3

                           Dovada că nu a fost depusă nicio reclamație la ADF din partea unei comunități afectate, care să pretindă excluderea de la negocieri a titularului contractului sau nerealizarea negocierii de către acesta

               CGRF, CVCL, AURF în valoare mai mare de 10 000,00 USD

               Orientări cu privire la verificare/procedură de verificare (SAL-DLV-0.3.1)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura respectarea de către un titular al contractului a tuturor cerințelor legale și stabilite de ADF relevante referitoare la obligațiile sociale, înaintea obținerii certificatului anual de recoltare pentru CGRF, CVCL sau AURF.
               Control de reglementare:
               Atât LRFN, cât și Regulamentul 105-07 promulgat în temeiul LRFN instituie obligația titularilor de contracte CGRF, CVCL și de autorizații AURF semnificative să negocieze un „acord social” cu comunitățile afectate, prin reprezentanții autorizați ai acestora, în legătură cu suprafețele de pădure pe care se va realiza recoltarea.
               Regulamentul definește comunitatea afectată drept o „comunitate care cuprinde mai puțin de o unitate administrativă reglementată prin lege (inclusiv triburi adunate în jurul unei căpetenii, clanuri, comune, orașe, sate și orice așezări umane) ale cărei interese sunt susceptibile de a fi afectate de operațiunile desfășurate în baza unei autorizații de exploatare a resurselor forestiere. În sensul acestei definiții, «interesele» pot fi de natură economică, legate de mediu, sănătate, mijloace de trai, de natură estetică, culturală, spirituală sau religioasă”. În practică, aceste comunități afectate sunt definite și identificate de ADF în cursul planificării privind utilizarea resurselor forestiere anterioare alocării și al evaluării socioeconomice.
               Conform Regulamentului 105-07, durata unor astfel de acorduri sociale este de cinci (5) ani pentru CGRF și AURF și, respectiv, de trei (3) ani pentru CVCL. Semnarea unui acord social constituie o condiție prealabilă tăierii pentru CGRF și CVCL.

               Descriere:
               DLV trebuie să verifice dacă cerințele au fost îndeplinite, prin consultare și verificare cu Departamentul pentru fondul forestier comunitar al ADF.
               Mijloace de verificare:

                           1.

                           Consultare cu Departamentul pentru fondul forestier comunitar al ADF și comunitățile afectate

                           2.

                           Examinarea documentelor

               În cursul fiecărui ciclu (1)

               Referințe: Regulamentul 105-07 (31 și 32); LRFN, secțiunea 5.6(d)(vi)

         Indicatorul 3.2   Între titularul contractului și TOATE comunitățile afectate, prin reprezentanții autorizați ai acestora, a fost semnat un acord social negociat de ambele părți care intră în vigoare înainte de începerea operațiunilor de tăiere

               Verificator

               Tip de contract sau autorizație

                           3.2.1

                           Acordul social încheiat, semnat de către titularul contractului și fiecare comunitate afectată, prin intermediul Comitetului acesteia pentru dezvoltarea fondului forestier comunitar (CDFC)

               CGRF, CVCL și AURF în valoare de peste 10 000,00 USD

                           3.2.2

                           Acordul social anterior datei certificatului anual de recoltare al titularului contractului

               CGRF, CVCL și AURF în valoare de peste 10 000,00 USD

                           3.2.3

                           Lista comitetelor CDFC identificate de ADF sau înregistrate la aceasta

               CGRF, CVCL și AURF în valoare de peste 10 000,00 USD

               Orientări cu privire la verificare/procedură de verificare (SAL-DLV-0.3.2)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura că titularul unui CGRF, CVCL și/sau AURF în valoare mai mare de 10 000,00 USD a semnat un acord social cu toate comunitățile afectate, înaintea începerii activităților de exploatare forestieră.
               Control de reglementare:
               Titularul contractului și/sau întreprinderea pot negocia acordul social exclusiv cu CDFC, aceasta acționând în numele comunităților afectate. CDFC trebuie să reprezinte toate comunitățile afectate de activitățile de exploatare forestieră ale titularilor contractului. Este posibil să existe mai multe CDFC care să reprezinte comunitățile afectate. ADF realizează audituri anuale pentru a monitoriza, evalua și asigura respectarea condițiilor unui CGRF, CVCL și AURF în valoare de peste 10 000,00 USD.
               Secțiunea 31 litera (b) punctul 1 din Regulamentul 105-07 prevede că titularul contractului „se asigură că în permanență pe durata valabilității autorizației de exploatare a resurselor forestiere este în vigoare un acord social în beneficiul tuturor comunităților afectate, pentru zona care va fi exploatată”. De asemenea, secțiunea 31 litera (b) punctul 2 prevede că titularul contractului nu poate tăia arborii dacă nu este în vigoare un acord social în beneficiul tuturor comunităților afectate, pentru zona care urmează a fi exploatată în baza unei autorizații de exploatare a resurselor forestiere.

               Descriere:
               DLV trebuie să verifice dacă cerințele de mai sus au fost îndeplinite, prin consultarea și verificarea acordului social încheiat cu Departamentul pentru fondul forestier comunitar al ADF.
               Mijloace de verificare:

                           1.

                           Consultare cu Departamentul pentru fondul forestier comunitar al ADF și comunitățile afectate.

                           2.

                           Examinarea documentelor

                           3.

                           Inspecție pe teren

               În cursul fiecărui ciclu

               Referințe: Regulamentul 105-07 (31)

         Indicatorul 3.3.   Termenii acordului social dintre titularul contractului/autorizației și comunitățile afectate includ un cod de conduită obligatoriu pentru părțile acordului, un mecanism de soluționare a litigiilor, plus (i) o descriere a valorii beneficiilor financiare plătibile comunității de către titularul contractului; și (ii) obligația ca titularul contractului/autorizației să achite trimestrial sumele respective într-un cont de garanție (escrow) purtător de dobândă pe care titularul contractului/autorizației îl va ține în administrare în numele tuturor comunităților afectate.

               Verificator

               Tip de contract sau autorizație

                           3.3.1

                           Codul de conduită care reglementează drepturile și responsabilitățile comunităților afectate și ale titularului contractului/autorizației

               CGRF, CVCL și AURF în valoare de peste 10 000,00 USD

                           3.3.2

                           Descrierea taxei minime pe metru cub pe care titularul contractului/autorizației o va plăti trimestrial comunităților afectate (în cazul în care există și altele, trebuie precizate)

               CGRF, CVCL și AURF în valoare de peste 10 000,00 USD

                           3.3.3

                           Carnet bancar sau alte înregistrări privind contul escrow purtător de dobândă necesar deschis de către titularul contractului/autorizației în administrare în numele Comunităților afectate

               CGRF, CVCL și AURF în valoare de peste 10 000,00 USD

                           3.3.4

                           Mecanismul de soluționare a litigiilor instituit

               CGRF, CVCL și AURF în valoare de peste 10 000,00 USD

               Orientări cu privire la verificare/procedură de verificare (SAL-DLV-0.3.3)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura că toate cerințele legale sunt îndeplinite și că toate condițiile și/sau elementele prevăzute sunt incluse în acordul social negociat.
               Control de reglementare:
               Orice acord social negociat cu una sau mai multe CDFC trebuie să conțină printre altele:

                           1.

                           O descriere a drepturilor și responsabilităților membrilor comunităților afectate, precum și ale titularului contractului/autorizației;

                           2.

                           O descriere a beneficiilor financiare pe care o comunitate afectată le va primi;

                           3.

                           Obligația titularului contractului/autorizației de a plăti trimestrial beneficii financiare, într-un cont escrow purtător de dobândă ținut în administrare pentru comunitatea respectivă;

                           4.

                           Obligația ca fondurile să poată fi eliberate exclusiv în beneficiul comunității, la solicitarea scrisă a unei CDFC, cu condiția ca cererea respectivă să fie aprobată de ADF.

                     Secțiunea 33 litera (a) din Regulamentul 105-07 prevede că ADF va pune la dispoziție în mod gratuit pe internet modele de coduri de conduită și va transmite, la cerere, copii după astfel de modele de coduri de conduită, în format tipărit sau electronic, titularilor de contract/autorizație, CDFC și comunităților afectate.

               Descriere:
               DLV trebuie să verifice dacă cerințele de mai sus au fost îndeplinite, prin consultarea și verificarea conținutului acordului social semnat cu Departamentul pentru fondul forestier comunitar al ADF.
               Mijloace de verificare:

                           1.

                           Examinarea documentelor

                           2.

                           Vizită pe teren în cadrul comunităților

               În cursul fiecărui ciclu (1)

               Referințe: LRFN [5.3(b) și 5.6(d)], Regulamentul 105-07 (33)

         Indicatorul 3.4   Acordul social dintre titularul contractului și comunitatea sau comunitățile afectate a fost atestat de ADF

               Verificator

               Tip de contract sau autorizație

                           3.4.1

                           Acordul social dintre titularul contractului și comunitatea afectată atestat de ADF

               CGRF, CVCL și AURF în valoare de peste 10 000,00 USD

               Orientări cu privire la verificare/procedură de verificare (SAL-DLV-0.3.4)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura și/sau verifica dacă acordul social a fost aprobat de ADF.
               Control de reglementare:
               Orice acord social negociat trebuie trimis la ADF pentru atestare. La primirea documentului, ADF va examina acordul pentru a stabili dacă acesta este complet, exact și conform cu dispozițiile legii. În cazul în care acordul nu îndeplinește criteriile relevante, ADF trebuie să îl respingă, precizând motivele acestei decizii. Titularul contractului poate remedia eventualele deficiențe și retrimite acordul social la ADF, pentru a fi reexaminat. ADF va atesta acordul social cu condiția ca acesta să fie complet, exact și să respecte legile relevante.

               Descriere:
               DLV trebuie să verifice dacă cerințele de mai sus au fost îndeplinite, prin consultarea și verificarea existenței și valabilității acordului social atestat cu Departamentul pentru fondul forestier comunitar al ADF.
               Mijloace de verificare:

                           1.

                           Consultare cu Departamentul pentru fondul forestier comunitar al ADF.

                           2.

                           Examinarea documentelor

                           3.

                           Vizită pe teren în cadrul comunităților selectate

               În cursul fiecărui ciclu

               Referințe: Regulamentul 105-07 (36) PSO SLC(9)

         Indicatorul 3.5   Taxele prevăzute în baza acordului social, datorate comunităților afectate de către titularul contractului, sunt achitate de acesta (i) în termenul prevăzut; și (ii) într-un cont escrow deschis de titularul contractului în acest scop

               Verificator

               Tip de contract sau autorizație

                           3.5.1

                           Extrase de cont trimestriale autentificate privind contul escrow

               CGRF, CVCL și AURF în valoare de peste 10 000,00 USD

                           3.5.2

                           Audituri de conformitate realizate de ADF

               CGRF, CVCL și AURF în valoare de peste 10 000,00 USD

               Orientări cu privire la verificare/procedură de verificare (SAL-DLV-0.3.5)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă taxele relevante datorate comunității au fost achitate la timp.
               Control de reglementare:
               Acordul social conține condiții financiare a căror îndeplinire este esențială pentru aceste acorduri. Prin urmare, este important să se verifice dacă taxele stabilite și prevăzute în acordurile sociale sunt plătite la timp. La nivel operațional, punctele de control pot include extrase de cont escrow și rapoarte anuale de audit ale ADF care evaluează conformitatea titularilor contractului.

               Descriere:
               DLV trebuie să verifice, prin confirmare, dacă cerințele de mai sus au fost îndeplinite. În cazul în care sunt necesare clarificări suplimentare, pot fi consultate Departamentul comercial și Departamentul pentru fondul forestier comunitar al ADF.
               Mijloace de verificare:

                           1.

                           Consultare cu Departamentul pentru fondul forestier comunitar ale ADF

                           2.

                           Examinarea documentelor

                           3.

                           Inspecții pe teren

               La fiecare transport

               Referințe: Regulamentul 105-07(36)10, Regulamentul 107-07 (33);

         PRINCIPIUL 4:   OPERAȚIUNILE DE GESTIONARE A RESURSELOR FORESTIERE ȘI RECOLTAREA

               Operațiunile de gestionare a resurselor forestiere și recoltarea sunt conforme cu toate legile în vigoare

         Indicatorul 4.1   Titularul contractului sau autorizației a finalizat un plan operațional anual și, după caz, un plan de gestionare a resurselor forestiere

               Verificator

               Tip de contract sau autorizație

                           4.1.1

                           Certificatul anual de recoltare

               Toate tipurile de contracte și autorizații, cu excepția concesiunilor de terenuri agricole/plantații

                           4.1.2

                           Planul operațional anual aprobat

               Toate tipurile de contracte și autorizații, cu excepția concesiunilor de terenuri agricol/plantații

                           4.1.3

                           Planul de gestionare a resurselor forestiere aprobat

               CGRF

                           4.1.4

                           Aprobarea scrisă a proprietarului terenului

               AUP

               Orientări cu privire la verificare/procedură de verificare (SAL-DLV-0.4.1)

               Metodă de verificare

               Frecvența verificării

               Obiectiv:
               Scopul acestei proceduri este de a asigura că fiecare titular al contractului respectă condițiile prealabile legale relevante înainte de a începe operațiunile de tăiere a arborilor.
               Control de reglementare:

                           1.

                           CGRF: contractele sunt atribuite pentru terenurile forestiere, validate și în conformitate cu cerințele Legii LCAPC. CGRF este un contract pe 25 de ani care face obiectul unui plan de gestionare, al unei evaluări a impactului asupra mediului (EIM), al unui plan de afaceri, al acordurilor sociale și al planurilor operaționale anuale;

                           2.

                           CVCL: contracte pe trei ani atribuite în conformitate cu strategia de gestionare a fondului forestier național, validate și conforme cu cerințele Legii LCAPC, făcând obiectul planurilor operaționale anuale;

                           3.

                           În cazuri izolate, autorizațiile AURF pot depăși cerințele anticipate la scară mică și sunt validate în mod formal. În astfel de cazuri, DLV poate fi obligat să evalueze eventualele cerințe de pre-recoltare care pot fi asociate respectivelor AURF;

                           4.

                           AUP: pentru orice utilizare în scop comercial a resurselor forestiere de pe terenuri private, un operator trebuie să fie proprietarul terenului sau să obțină aprobarea proprietarului și să dețină o autorizație AUP valabilă emisă de ADF. Titularul unei AUP nu poate începe tăierea arborilor fără a deține mai întâi un certificat anual de recoltare și un plan operațional anual aprobat.

               Descriere:
               DLV trebuie să verifice dacă cerințele de mai sus au fost îndeplinite, prin consultarea cu ADF și APM, inclusiv cu Departamentele comercial și pentru fondul forestier comunitar ale ADF.
               Mijloace de verificare:

                           1.

                           Consultare cu ADF și APM

                           2.

                           Examinarea documentelor

                           3.

                           Inspecție pe teren

               Anual (pentru planul operațional);
               În cursul fiecărui ciclu (pentru planul de gestionare)

               Referințe: LRFN (4.5, 5.3, 5.4, 5.6); Regulamentul 104-07 (62a); LPGM (23); PSO SLC(9)

         Indicatorul 4.2   Titularul contractului sau autorizației respectă termenii planului său operațional anual și cerințele legii în ceea ce privește esențele și cantitățile pe care le poate recolta.

               Verificator

               Tip de contract sau autorizație

                           4.2.1

                           Zonele anuale de recoltare aprobate

               CGRF

                           4.2.2

                           Parcelarea și tăierile anuale

               Toate contractele în domeniul forestier, cu excepția CGRF

                           4.2.3

                           Verificarea datelor privind arborii tăiați (PSO 11)

               Toate tipurile de contracte și autorizații, cu excepția concesiunilor de terenuri agricole/plantațiilor

                           4.2.4

                           Raportul ADF anual de audit al conformității

               Toate tipurile de contracte și autorizații, cu excepția concesiunilor de terenuri agricole/plantațiilor

               Orientări cu privire la verificare/procedură de verificare (SAL-DLV-0.4.3)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura respectarea de către titularul unui contract sau al unei autorizații a alocațiilor anuale de recoltare, precum și a obligațiilor, conform aprobării ADF.
               Control de reglementare:

                           1.

                           Certificatul anual de recoltare aprobat prevede parametrii în care trebuie să lucreze un anumit operator, precum și cerințele care trebuie respectate în perioada anuală menționată.

                           2.

                           ADF dispune de două mecanisme de control operațional:

                                       2.1.

                                       monitorizarea continuă pe teren; și

                                       2.2

                                       audituri de conformitate anuale realizate de ADF pentru a monitoriza, evalua și asigura conformitatea cu condițiile unui CGRF, CVCL, ale unei AURF unice și/sau ale unei AUP.

               Descriere:
               Această cerință este verificată în detaliu de către DLV. DLV trebuie să verifice dacă cerințele de mai sus au fost îndeplinite, prin consultarea cu Departamentul comercial al ADF.
               Mijloace de verificare:

                           1.

                           Consultare cu Departamentul comercial al ADF

                           2.

                           Inspecție pe teren

               Anual

               Referințe: LRFN (3.2; 3.4) și PSO SLC(7-11)

         PRINCIPIUL 5:   OBLIGAȚII PRIVIND PROTECȚIA MEDIULUI

               Titularul contractului și unitatea de prelucrare a lemnului au respectat toate obligațiile privind protecția mediului prevăzute de lege.

         Indicatorul 5.1   Titularul contractului sau autorizației și unitatea de prelucrare a lemnului au finalizat o evaluare a impactului asupra mediului care este aprobată de APM.

               Verificator

               Tip de contract sau autorizație

                           5.1.1

                           Raportul privind evaluarea impactului asupra mediului întocmit de către sau pentru titularul contractului sau unitatea de prelucrare a lemnului

               Toate tipurile de contracte și autorizații

                           5.1.2

                           Autorizația de mediu, emisă de APM titularului contractului sau unității de prelucrare a lemnului înaintea începerii operațiunilor de recoltare

               Toate tipurile de contracte și autorizații

                           5.1.3

                           Acordul de mediu emis de APM titularului contractului sau unității de prelucrare a lemnului, în care se menționează condiția (condițiile), dacă există, de emitere a autorizației de mediu, menționate ca Verificator 5.1.2

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.5.1)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă au fost îndeplinite cerințele relevante în ceea ce privește procesul de aplicare a EIM.
               Control de reglementare:
               O autorizație de evaluare a impactului asupra mediului (EIM) este prevăzută de Legea privind protecția și gestionarea mediului (LPGM) din 2002 pentru activitățile enumerate și/sau identificate în anexa 1 la legea respectivă. În ceea ce privește activitățile forestiere, următoarele necesită o EIM: 1. exploatarea forestieră și/sau prelucrarea lemnului; 2. exploatarea forestieră pe plantații. Pe lângă autorizația de mediu, APM emite un acord de mediu în care se menționează condițiile care însoțesc autorizația și pe care titularul autorizației de mediu trebuie să le respecte.
               Înainte de emiterea autorizației, ADF include considerațiile și contribuțiile necesare în evaluarea APM.

               Descriere:
               DLV trebuie să confirme, împreună cu ADF și APM, că titularul contractului sau autorizației deține nu doar o autorizație de mediu, ci și un acord de mediu care stabilește în detaliu condițiile pe care trebuie să le respecte titularul autorizației.
               Mijloace de verificare:

                           1.

                           Consultare cu APM și ADF

                           2.

                           Examinarea documentelor

               O dată în perioada de valabilitate a autorizației sau a acordului de mediu

               Referințe: LPGM (6, 21-23); Regulamentele (105-107) PSO SLC(9)

         Indicatorul 5.2   Titularul contractului sau autorizației sau unitatea de prelucrare a lemnului aplică măsurile de reducere a riscului identificate în EIM, astfel cum se menționează în acordul de mediu

               Verificator

               Tip de contract sau autorizație

                           5.2.1

                           Rapoartele APM de monitorizare a mediului

               Toate tipurile de contracte și autorizații

                           5.2.2

                           Raportul ADF de inspecție privind EIM

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.5.2)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura aplicarea de către titularul contractului sau autorizației sau de către unitatea de prelucrare a lemnului a oricăror condiții și/sau măsuri de reducere a riscului identificate și impuse de către APM, precum și prevenirea oricăror contravenții legate de mediu care contravin acordului de mediu.
               Control de reglementare:
               Titularului contractului sau autorizației trebuie să îi parvină o înștiințare cu privire la decizie și/sau o autorizație de mediu înainte de începerea operațiunilor de exploatare forestieră. APM și ADF monitorizează respectarea condițiilor și/sau a măsurilor de reducere a riscului identificate prin audituri regulate și/sau la fața locului. Titularul autorizației EIM are obligația de a notifica APM în cazul unei modificări substanțiale a proiectului sau activității care ar putea avea efecte asupra mediului. În cazul constatării unor neconformități, APM poate institui măsuri suplimentare de aplicare a legii.

               Descriere:
               DLV trebuie să se consulte și să verifice împreună cu Divizia ADF pentru evaluarea impactului asupra mediului, cu Departamentul de monitorizare al APM, precum și cu Departamentul pentru inspecții dacă titularul contractului respectă condițiile acordului de mediu.
               Mijloace de verificare:

                           1.

                           Consultare cu APM și ADF

                           2.

                           Examinarea documentelor

                           3.

                           Inspecții pe teren

               Anual

               Referințe: LPGM (24-27), LAPM

         Indicatorul 5.3   Titularul contractului sau autorizației sau unitatea de prelucrare a lemnului a eliminat deșeurile de echipamente, combustibil, resturile de lemn și deșeurile aferente rezultate din operațiunile sale conform legii și în mod ecologic

               Verificator

               Tip de contract sau autorizație

                           5.3.1

                           Raportul de inspecție al APM

               Toate tipurile de contracte și autorizații

                           5.3.2

                           Raportul ADF anual de audit al conformității

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.5.3)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura că toate deșeurile sunt eliminate conform legii, într-o manieră ecologică.
               Control de reglementare:

                           1.

                           Dovada emiterii unei înștiințării cu privire la decizie și/sau a unei autorizații privind impactul pozitiv asupra mediului pentru titularul contractului înainte de începerea operațiunilor.

                           2.

                           APM monitorizează respectarea condițiilor și/sau a măsurilor de reducere a riscului identificate.

                           3.

                           APM realizează audituri regulate și/sau periodice ale proiectelor care pot afecta sau pot avea un impact negativ.

                           4.

                           În cazul constatării unor neconformități, APM poate institui măsuri de aplicare a legii.

               Descriere:
               DLV trebuie să se consulte și să efectueze verificări împreună cu Departamentul comercial și Divizia de aplicare a legii a ADF. În plus, trebuie consultate Departamentul de monitorizare al APM și Departamentul pentru posturi de control și inspectorate al APM.
               Informații suplimentare se pot obține direct de la titularul contractului sau autorizației și de la unitatea de prelucrare a lemnului.
               Mijloace de verificare:

                           1.

                           Consultare cu APM

                           2.

                           Examinarea documentelor

                           3.

                           Inspecție pe teren

               Anual

               Referințe: LPGM (24-27), LAPM

         Indicatorul 5.4   Titularul contractului a păstrat o distanță tampon între locul de desfășurare a operațiunilor de recoltare și cursurile de apă și, în special, nu a efectuat tăieri de arbori care ar putea constitui un pericol pentru curgerea sau stabilitatea cursului (cursurilor) de apă

               Verificator

               Tip de contract sau autorizație

                           5.4.1

                           Raportul de inspecție al APM

               Toate tipurile de contracte și autorizații

                           5.4.2

                           Raportul ADF anual de audit al conformității

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.5.4)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura respectarea de către titularul autorizației a cerințelor relevante privind gestionarea apei și prevenirea poluării resurselor de apă.
               Control de reglementare:
               Obiectivul este de a asigura conformitatea generală din punct de vedere al gestionării resurselor de apă. În acest sens, Codul de practică privind recoltarea resurselor forestiere (2007) interzice activitățile de exploatare a lemnului în zonele protejate și pe cursurile apelor. Acesta prevede păstrarea unei distanțe tampon suficiente între zonele de recoltare și cursurile de apă.
               În ceea ce privește evaluarea conformității, atât APM, cât și ADF au sarcina de a efectua inspecții de rutină și audituri de conformitate pe care DLV le va examina pentru a stabili dacă titularul contractului sau autorizației se conformează normelor.

               Descriere:
               DLV trebuie să se consulte și să efectueze verificări împreună cu Departamentul comercial și Unitatea de aplicare a legii a ADF. În plus, trebuie consultate Departamentul de monitorizare al APM și Departamentul pentru posturi de control și inspectorate. Informații suplimentare se pot obține direct de la titularul contractului și/sau de la unitatea de prelucrare a lemnului.
               Mijloace de verificare:

                           1.

                           Consultare cu ADF și APM.

                           2.

                           Examinarea documentelor

                           3.

                           Inspecții pe teren

               Anual

               Referințe: LPGM (părțile IV și V), Codul de practică privind recoltarea resurselor forestiere (3.1; 3.2; 4 et al)

         Indicatorul 5.5   Titularul contractului sau autorizației are instituite proceduri (i) de asigurare a conformității cu normele privind conservarea speciilor sălbatice; și (ii) de evitare a recoltării sau comercializării speciilor de plante și animale pe cale de dispariție sau amenințate cu dispariția.

               Verificator

               Tip de contract sau autorizație

                           5.5.1

                           Raportul de inspecție al APM

               Toate tipurile de contracte și autorizații

                           5.5.2

                           Raportul ADF anual de audit al conformității

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.5.5)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura conformitatea titularului contractului sau autorizației cu dispozițiile secțiunii 9.11(v) care prevăd „certificate și autorizații de vânătoare și de comercializare a speciilor sălbatice”, precum și cu dispozițiile secțiunii 9.12(i) din LRFN, care interzic vânătoarea, capturarea sau comercializarea speciilor pe cale de dispariție.
               Control de reglementare:
               Obiectivul este de a asigura conformitatea cu cerințele secțiunii 9.11 din LRFN privind conservarea, gestionarea și controlul exploatării speciilor sălbatice, precum și respectarea interdicției prevăzute la secțiunea 9.12, potrivit căreia nicio persoană nu poate captura, recolta sau comercializa speciile desemnate de ADF ca fiind pe cale de dispariție sau amenințate cu dispariția.
               În ceea ce privește evaluarea conformității, atât APM, cât și ADF au sarcina de a efectua inspecții de rutină și audituri de conformitate pentru a verifica dacă sunt instituite proceduri adecvate și dacă nu există dovezi de recoltare sau comercializare ilegală.

               Descriere:
               DLV trebuie să se consulte și să efectueze verificări împreună cu Departamentul comercial și Divizia de aplicare a legii a ADF. În plus, trebuie consultate Departamentul de monitorizare al APM și Departamentul pentru posturi de control și inspectorate al APM.
               Mijloace de verificare:

                           1.

                           Consultare cu APM și ADF

                           2.

                           Examinarea documentelor

                           3.

                           Inspecții pe teren

               Anual

               Referințe: Secțiunile 9.11 și 9.12 din LRFN; LPGM (părțile IV și V), Codul de practică privind recoltarea resurselor forestiere (3.1; 3.2 et al)

         PRINCIPIUL 6:   TRANSPORTUL ȘI TRASABILITATEA LEMNULUI

               Titularul contractului sau autorizației sau unitatea de prelucrare a lemnului respectă toate obligațiile prevăzute de lege în ceea ce privește transportul și trasabilitatea lemnului și/sau a produselor din lemn.

         Indicatorul 6.1   Transportul buștenilor, lemnului și altor produse din lemn este însoțit de o scrisoare de trăsură în care sunt precizate numerele/referințele din sistemul lanțului de custodie, precum și destinația declarată

               Verificator

               Tip de contract sau autorizație

                           6.1.1

                           Scrisoarea de trăsură completată, în care se indică locul recoltării, numerele de identificare din sistemul lanțului de custodie, data și locul încărcării buștenilor și destinația.

               Toate tipurile de contracte și autorizații

                           6.1.2

                           Scrisoarea de trăsură completată pentru buștenii sau produsele din lemn importate, în care se indică țara în care s-a realizat recoltarea, numerele de identificare din sistemul lanțului de custodie, data și locul încărcării buștenilor și destinația

               Autorizație pentru importul de lemn

               Orientări cu privire la verificare/procedură de verificare (SAL-DLV-0.6.1)

               Metodă de verificare

               Frecvența verificării

               Obiectiv:
               Scopul acestei proceduri este de a asigura respectarea, de către titularul contractului sau unitatea de prelucrare, a cerințelor relevante prevăzute de lege referitoare la transportul buștenilor, lemnului și produselor din lemn.
               Control de reglementare:
               Transportul buștenilor, lemnului și produselor din lemn fie la o unitate de prelucrare, fie în port face obiectul completării unei scrisori de trăsură care trebuie să însoțească încărcătura. Transportatorii trebuie să dețină certificate valabile de înregistrare ca transportatori emise de ADF. Proceduri detaliate vor fi elaborate în primii doi ani de la punerea în aplicare a APV pentru a oferi îndrumări cu privire la integrarea în SLC a lemnului importat.

               Descriere:
               DLV trebuie să confirme îndeplinirea cerințelor privind transportul de produse din lemn, prin confirmarea controlului în sistemul informatic al lanțului de custodie (SILC) (corelând scrisoarea de trăsură cu codurile de bare).
               Mijloace de verificare:

                           1.

                           Confirmare prin intermediul SILC

                           2.

                           Inspecție pe teren

               Pentru fiecare transport sau încărcătură

               Referințe: PSO SLC(13-17, 19 și 20)

         Indicatorul 6.2   Toți buștenii sunt marcați corespunzător și introduși în sistemul lanțului de custodie în conformitate cu procedurile standard de operare ale ADF

               Verificator

               Tip de contract sau autorizație

                           6.2.1

                           Formularul cu date referitoare la bușteni (PSO 13)

               Toate tipurile de contracte și autorizații

                           6.2.2

                           Formularul de verificare a datelor referitoare la bușteni (PSO 14)

               Toate tipurile de contracte și autorizații

                           6.2.3

                           Scrisoarea de trăsură pentru transportul de bușteni și produse din lemn (PSO 16)

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.6.2)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă titularul contractului sau autorizației respectă cerințele SLC relevante și dacă toți buștenii sunt integrați în SLC.
               Control de reglementare:
               Ca parte a sistemului SLC și în conformitate cu cele zece regulamente fundamentale ale ADF, au fost elaborate diferite proceduri standard de operare și documente de control operațional care sunt verificate de SLC/ADF.

               Descriere:
               DLV verifică dacă titularul contractului sau autorizației a îndeplinit cerințele SLC, consultându-se cu ADF și examinând datele referitoare la bușteni din SILC.
               Mijloace de verificare:

                           1.

                           Consultare cu Departamentul comercial al ADF.

                           2.

                           Confirmare prin intermediul SILC.

               Pentru fiecare transport sau încărcătură

               Referințe: PSO SLC(13-17, 19 și 20)

         Indicatorul 6.3   Toți buștenii, lemnul și produsele din lemn recoltate sau transportate de către titularul contractului sau autorizației provin din zona concesionată a titularului contractului sau autorizației

               Verificator

               Tip de contract sau autorizație

                           6.3.1

                           Formularul cu date referitoare la bușteni (PSO 13)

               Toate tipurile de contracte și autorizații

                           6.3.2

                           Formularul standard 14 (verificarea debitării transversale, toaletării și facturării taxelor de tăiere)

               Toate tipurile de contracte și autorizații

                           6.3.3

                           Auditul anual de conformitate al ADF

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.6.3)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă fiecare titular de contract sau autorizație recoltează și transportă lemn și produse din lemn doar din zona sa contractuală/de autorizare aprobată.
               Control de reglementare:
               Cele zece regulamente fundamentale ale ADF prevăd ca lemnul și produsele din lemn să fie recoltate în totalitate dintr-o zonă forestieră autorizată și în conformitate cu autorizația respectivă.

               Descriere:
               DLV verifică respectarea acestei cerințe, obținând confirmarea în urma examinării formularelor standard relevante și a raportului ADF de audit al conformității.
               Mijloace de verificare:

                           1.

                           Consultare cu Departamentul comercial al ADF

                           2.

                           Inspecții pe teren

               Pentru fiecare transport sau încărcătură

               Referințe: PSO SLC(13-15)

         Indicatorul 6.4   Toți buștenii, lemnul sau produsele din lemn importate (care nu se află în tranzit) în Liberia au fost conforme cu legislația și regulamentele în vigoare din țara de recoltare.

               Verificator

               Tip de contract sau autorizație

                           6.4.1

                           Dovada conformității legale cu legile din țara de recoltare

               Autorizație pentru importul de lemn

               Orientări cu privire la verificare/procedură de verificare (SAL-DLV-0.6.4)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă buștenii și produsele din lemn importate în Liberia provin din surse legale și sunt vămuite în conformitate cu legislația liberiană.
               Control de reglementare:
               Principala cerință a legislației liberiene este ca lemnul recoltat sau importat în această țară să provină în totalitate dintr-o sursă legală. Legalitatea lemnului în țara de recoltare poate fi dovedită printr-un certificat emis în baza unui regim de certificare pentru gestionarea durabilă a resurselor forestiere sau în baza unui regim de verificare a legalității, care a fost evaluat și aprobat de guvernul Liberiei prin consultare cu guvernele în cauză. Lemnul din import, controlat prin intermediul unui sistem SAL dintr-o altă țară semnatară a APV, care dispune de un regim de licențe FLEGT funcțional, va fi considerat legal în sistemul SAL din Liberia.

               Descriere:
               DLV trebuie să verifice dacă lemnul importat în Liberia este legal în conformitate cu legile țării de recoltare. În acest sens, verificarea necesită examinarea documentului care face dovada legalității lemnului în țara de recoltare.
               Mijloace de verificare:

                           1.

                           Consultare cu SLC și Departamentul comercial al ADF

                           2.

                           Examinarea documentelor

               Pentru fiecare lot de import

               Referințe: Regulamentul 108-07 [44 (d)]

         Indicatorul 6.5   Toți buștenii sau produsele din lemn aflate în tranzit (i) sunt separate fizic de lemnul provenit din producția internă sau din import; și (ii) fac obiectul controlului vamal pe întreaga durată a tranzitului lor prin Liberia

               Verificator

               Tip de contract sau autorizație

                           6.5.1.

                           Documentele vamale din țara de recoltare

               Lemn în tranzit

                           6.5.2.

                           Scrisoarea de trăsură completată în care se indică țara de recoltare și țara de export

               Lemn în tranzit

               Orientări cu privire la verificare/procedură de verificare (SAL-DLV-0.6.5)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă buștenii și produsele din lemn aflate în tranzit prin Liberia nu sunt integrate în sistemul lanțului de custodie sau amestecate cu lemn recoltat pe plan intern sau din import.
               Control de reglementare:
               O cerință de reglementare importantă, reprezentând, de asemenea, un element de bază al sistemului SAL, este ca lemnul aflat în tranzit să nu fie integrat în SLC și ca, la punctul de export acesta să nu facă obiectul unei licențe FLEGT emise de autoritățile liberiene. Este necesar ca țara de recoltare să fie în mod clar menționată în conosament, documentele vamale și alte documente de transport.

               Descriere:
               DLV trebuie să verifice dacă produsele din lemn aflate în tranzit sunt sau au fost în permanență separate fizic de buștenii și produsele din lemn importate și din surse interne și dacă fac obiectul controlului Biroului vamal.
               Mijloace de verificare:

                           1.

                           Consultare cu MF, Biroul vamal

               Per unitate de transport

               Referințe: Regulamentul 108-07 [44(a)-(c)]

         Indicatorul 6.6   ADF a îndeplinit cerințele legale privind (i) confiscarea; și/sau (ii) vânzarea la licitație a buștenilor abandonați, indiferent de locul în care au fost găsiți.

               Verificator

               Tip de contract sau autorizație

                           6.6.1

                           Cererea ADF adresată instanței cu jurisdicție competentă privind confiscarea buștenilor și hotărârea instanței care autorizează confiscarea

               CGRF, CVCL și AURF

                           6.6.2

                           Cererea ADF adresată instanței cu jurisdicție competentă privind vânzarea la licitație și hotărârea instanței care autorizează licitația

               CGRF, CVCL și AURF

                           6.6.3

                           Certificat privind vânzarea la licitație

               CGRF, CVCL și AURF

                           6.6.4

                           Scrisoare sau declarație de verificare a ofertantului câștigător.

               CGRF, CVCL și AURF

                           6.6.5

                           Înregistrarea buștenilor abandonați (PSO 37).

               CGRF, CVCL și AURF

               Orientări cu privire la verificare/procedură de verificare (SAL-DLV-0.6.6)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă lemnul și produsele din lemn abandonate și găsite sunt confiscate și vândute la licitație în conformitate cu procedurile prevăzute de lege. Prin confiscarea și vânzarea la licitație a buștenilor abandonați conform legii, se restabilește legalitatea acestora.
               Control de reglementare:
               La descoperirea de bușteni abandonați, ADF adresează o cerere unei instanțe din districtul în care au fost găsiți buștenii pentru a obține autorizarea confiscării și a vânzării lor la licitație. În cazul în care constată că există motive legale suficiente pentru a aproba cererea ADF, instanța va autoriza confiscarea și vânzarea ulterioară la licitație, care se vor desfășura sub supravegherea acesteia.

               Descriere:
               DLV trebuie să verifice dacă cerințele de mai sus au fost îndeplinite, prin consultarea și verificarea documentelor relevante cu Departamentul comercial al ADF.
               Mijloace de verificare:

                           1.

                           Consultare cu Departamentul comercial al ADF

                           2.

                           Examinarea documentelor

               De fiecare dată când se introduc în SLC bușteni abandonați

               Referințe: Regulamentul 108-07 [51(d) și (e)]

         PRINCIPIUL 7:   TRANSFORMAREA ȘI PRELUCRAREA LEMNULUI

               Unitățile de prelucrare a lemnului au respectat legile și regulamentele relevante din Liberia

         Indicatorul 7.1   O unitate de prelucrare a lemnului a solicitat și a obținut autorizația necesară de funcționare a unei fabrici de cherestea (autorizație de funcționare clasa A, B sau C) după plata taxelor necesare și anterior începerii activității

               Verificator

               Tip de contract sau autorizație

                           7.1.1

                           Solicitarea unei autorizații de funcționare a unei fabrici de cherestea de către unitatea de prelucrare a lemnului

               Autorizație de funcționare a unei fabrici de cherestea

                           7.1.2

                           Achitarea taxelor anuale inițiale de înregistrare a fabricii de cherestea anterior datei de emitere a autorizației de funcționare a fabricii de cherestea

               Autorizație de funcționare a unei fabrici de cherestea

                           7.1.3

                           Planul de mediu aprobat de APM

               Autorizație de funcționare a unei fabrici de cherestea

                           7.1.4

                           Autorizația de funcționare a fabricii de cherestea emisă de ADF operatorului

               Autorizație de funcționare a unei fabrici de cherestea

               Orientări cu privire la verificare/procedură de verificare (SAL-DLV-0.7.1)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă unitatea de prelucrare a lemnului a obținut autorizația necesară înainte de începerea operațiunilor.
               Control de reglementare:
               Unitățile de prelucrare a lemnului sunt obligate să obțină autorizația de funcționare a fabricii de cherestea înainte de a-și începe operațiunile. Cererile de eliberare a autorizațiilor se depun la ADF, iar dacă sunt îndeplinite condițiile, ADF va emite autorizațiile corespunzătoare (clasa A, B sau C). În plus, APM trebuie să aprobe planul de mediu pentru operațiunile desfășurate la fabricile de cherestea.

               Descriere:
               DLV trebuie să verifice dacă fiecare unitate de prelucrare a lemnului deține o autorizație de funcționare a unei fabrici de cherestea. Verificarea se va realiza prin consultări cu Departamentul comercial al ADF.
               Mijloace de verificare:

                           1.

                           Consultare cu Departamentul comercial al ADF

                           2.

                           Examinarea documentelor

                           3.

                           Inspecție pe teren

               Anual

               Referințe: Regulamentul 107-07 (46); PSO SLC(26)

         Indicatorul 7.2   Toți buștenii recoltați în Liberia și cei importați din țări terțe pentru prelucrare sunt însoțiți de numerele de identificare aferente din sistemul lanțului de custodie.

               Verificator

               Tip de contract sau autorizație

                           7.2.1

                           Raportul privind alocarea codurilor de bare, PSO 7

               Toate tipurile de contracte și autorizații care includ bușteni și produse din lemn importate

                           7.2.2

                           Verificarea buștenilor și produselor din lemn transportate (PSO 17)

               Toate tipurile de contracte și autorizații care includ bușteni și produse din lemn importate

                           7.2.3

                           Raportul privind înregistrarea lemnului ecarisat (PSO 15)

               Toate tipurile de contracte și autorizații care includ bușteni și produse din lemn importate

               Orientări cu privire la verificare/procedură de verificare (SAL-DLV-0.7.2)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă toți buștenii care intră în unitățile de prelucrare sunt însoțiți de documentele corespunzătoare și dacă proveniența legală a acestora este confirmată.
               Control de reglementare:
               O cerință esențială prevăzută de legea liberiană este ca toate unitățile de prelucrare să aibă instituite sisteme de control eficace și să procure exclusiv bușteni din surse legale, înregistrați în SLC.

               Descriere:
               DLV trebuie să verifice dacă toți buștenii care intră în unitățile de prelucrare sunt înregistrați în SLC. În cazul în care sunt necesare clarificări suplimentare, se poate consulta Departamentul comercial al ADF.
               Mijloace de verificare:

                           1.

                           Consultare cu Departamentul comercial al ADF și SLC

                           2.

                           Confirmare prin intermediul SILC

                           3.

                           Inspecție pe teren

               Pentru fiecare transport sau încărcătură

               Referințe: PSO SLC(15, 19 și 20)

         Indicatorul 7.3   Unitatea de prelucrare a lemnului are instituit un sistem de înregistrare a produselor din lemn în cadrul fabricii sau pe parcursul activității de prelucrare pentru a asigura trasabilitatea acestora

               Verificator

               Tip de contract sau autorizație

                           7.3.1

                           Raportul de verificare a exploatării forestiere

               Autorizație de funcționare a unei fabrici de cherestea

                           7.3.2

                           Raportul de producție

               Autorizație de funcționare a unei fabrici de cherestea

                           7.3.3

                           Formularul de intrare a buștenilor în fabrica de cherestea și formularul de ieșire a buștenilor din fabrica de cherestea (PSO 31 și 32)

               Autorizație de funcționare a unei fabrici de cherestea

               Orientări cu privire la verificare/procedură de verificare (SAL-DLV-0.7.3)

               Metodă de verificare

               Frecvența verificării

               Obiectiv:
               Scopul acestei proceduri este de a asigura menținerea trasabilității pe parcursul operațiunilor de prelucrare, pentru a verifica dacă produsele din lemn care provin dintr-o unitate de prelucrare pot fi asociate unei surse a cărei proveniență legală poate fi verificată.
               Control de reglementare:
               ADF solicită instituirea unor măsuri adecvate pentru a asigura că produsele sunt înregistrate în SLC în mod corespunzător și pot fi urmărite de-a lungul lanțului de prelucrare.

               Descriere:
               DLV trebuie să verifice dacă au fost îndeplinite cerințele, prin confirmarea existenței unui sistem SLC în cadrul unității de prelucrare. În cazul în care sunt necesare clarificări suplimentare, poate fi consultat Departamentul comercial al ADF.
               Mijloace de verificare:

                           1.

                           Inspecții pe teren

                           2.

                           Consultare cu Departamentul comercial al ADF

               Pentru fiecare transport sau încărcătură

               Referințe: LRFN 13.5; PSO SLC(15)

         PRINCIPIUL 8:   DREPTURILE LUCRĂTORILOR, SĂNĂTATEA, SECURITATEA ȘI PROTECȚIA SOCIALĂ

               Titularul contractului/autorizației sau unitatea de prelucrare a lemnului respectă obligațiile prevăzute în Codul muncii și orice contracte colective de muncă din industria lemnului

         Indicatorul 8.1   Titularii de contracte/autorizații și unitățile de prelucrare a lemnului acordă prioritate cetățenilor liberieni atunci când angajează lucrători calificați și necalificați, în conformitate cu dispozițiile Codului muncii liberian.

               Verificator

               Tip de contract sau autorizație

                           8.1.1

                           Evidențele de personal sau rapoartele trimestriale trimise, care reflectă gradul de ocupare a forței de muncă locale și prioritatea acordată lucrătorilor liberieni

               Toate tipurile de contracte și autorizații

                           8.1.2

                           Raportul trimestrial trimis Ministerului Muncii de către titularul contractului sau de către unitatea de prelucrare a lemnului

               Toate tipurile de contracte și autorizații

                           8.1.3

                           Evidențele de personal, care includ registrul sau angajații, alături de naționalitatea acestora

               Toate tipurile de contracte și autorizații

                           8.1.4

                           Atestarea de conformitate emisă de Ministerul Muncii în favoarea unui titular de contract sau al unei unități de prelucrare a lemnului

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.8.1)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă persoanele angajate de titularul contractului și/sau unitatea de prelucrare a lemnului au fost angajate în conformitate cu cerințele legislative.
               Control de reglementare:
               Toate aspectele legate de ocuparea forței de muncă sunt reglementate prin Codul muncii din Liberia (CML), care prevede că doar cetățenii liberieni beneficiază de prioritate în toate deciziile de angajare, iar străinii pot fi angajați doar dacă se demonstrează că nicio persoană de naționalitate liberiană nu este competentă și disponibilă pentru ocuparea unui post care necesită competențe specializate. Agențiile de ocupare a forței de muncă și/sau inspectorii de muncă monitorizează, aplică și evaluează conformitatea cu cerințele legislative în ceea ce privește angajarea lucrătorilor, condițiile de muncă etc.

               Descriere:
               Scopul acestui indicator nu este de a evalua aspecte specifice legate de ocuparea forței de muncă (care sunt tratate în altă parte), ci de a verifica, la nivel general, conformitatea cu legea privind acordarea priorității la angajare cetățenilor liberieni. DLV trebuie să compare datele și/sau să verifice conformitatea împreună cu Secția pentru ocuparea forței de muncă și Secția pentru inspectoratul de muncă din cadrul MM.
               Mijloace de verificare:

                           1.

                           Consultare cu MM

                           2.

                           Examinarea documentelor

               La fiecare transport

               Referințe: CML (54 - 60, 75, 1503) Codul de practică privind recoltarea resurselor forestiere (12.2)

         Indicatorul 8.2   Titularul contractului/autorizației sau unitatea de prelucrare a lemnului plătește tuturor angajaților cel puțin salariul minim pe economie prevăzut de lege

               Verificator

               Tip de contract sau autorizație

                           8.2.1

                           Salariul minim pe economie publicat

               Toate tipurile de contracte și autorizații

                           8.2.2

                           Statul de plată

               Toate tipurile de contracte și autorizații

                           8.2.3

                           Rapoartele anuale de inspecție și/sau scrisoarea de conformitate

               Toate tipurile de contracte și autorizații

                           8.2.4

                           Fluturașii de salariu ai lucrătorilor

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.8.2)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă angajații primesc un salariu echitabil în condițiile legii.
               Control de reglementare:
               Toți angajații au dreptul la un salariu adecvat care nu poate fi mai mic decât salariul minim pe economie. Pe lângă această obligație impusă angajatorilor, inspectorii de muncă vor investiga, de asemenea, conformitatea. De asemenea, angajații trebuie să cunoască această obligație. Salariul minim pe economie este stabilit periodic de o comisie pentru calcularea salariului minim și este comunicat în mod corespunzător imediat după stabilire.

               Descriere:
               DLV trebuie să compare datele și/sau să verifice dacă se plătește salariul echitabil, consultându-se cu Secția pentru inspectoratul de muncă din cadrul MM.
               Mijloace de verificare:

                           1.

                           Consultare cu MM

                           2.

                           Examinarea documentelor

               La fiecare transport

               Referințe: CML (500-513) Codul de practică privind recoltarea resurselor forestiere (12.2)

         Indicatorul 8.3   Titularul contractului/autorizației sau unitatea de prelucrare a lemnului respectă programul maxim de lucru, perioadele de concediu și de odihnă prevăzute de lege

               Verificator

               Tip de contract sau autorizație

                           8.3.1

                           Programul de lucru al angajaților

               Toate tipurile de contracte și autorizații

                           8.3.2

                           Evidențele concediilor

               Toate tipurile de contracte și autorizații

                           8.3.3

                           Plata orelor suplimentare

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.8.3)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă programul de lucru al angajaților respectă dispozițiile CML.
               Control de reglementare:
               Legea prevede numărul maxim de ore de lucru pe zi (8 ore) sau pe săptămână (48 de ore). Există unele abateri pentru anumite activități, precum și pentru munca sezonieră. În afară de programul de lucru maxim prevăzut, CML prevede ore suplimentare cu 50 % peste nivelul normal, în cazul în care programul de lucru normal este depășit. De asemenea, CML prevede o oră de odihnă dacă se depășește numărul de cinci ore de lucru, oră inclusă în programul de lucru. Mai mult, sunt prevăzute cerințe specifice referitoare la concedii.

               Descriere:
               DLV trebuie să compare datele și/sau să verifice dacă programul de lucru prevăzut de lege este respectat, consultându-se cu Secția pentru inspectoratul de muncă din cadrul MM.
               Mijloace de verificare:

                           1.

                           Consultare cu MM

                           2.

                           Examinarea documentelor

                           3.

                           Inspecție pe teren

               Anual

               Referințe: CML (700-706, 906)

         Indicatorul 8.4   Titularul contractului/autorizației sau unitatea de prelucrare a lemnului nu a angajat nicio persoană sub vârsta de șaisprezece ani și nu a practicat nicio formă de muncă forțată

               Verificator

               Tip de contract sau autorizație

                           8.4.1

                           Rapoartele trimestriale trimise Ministerului Muncii

               Toate tipurile de contracte și autorizații

                           8.4.2

                           Raportul de inspecție al Ministerului Muncii

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.8.4)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă se respectă vârsta minimă de angajare (și interdicția privind utilizarea muncii forțate).
               Control de reglementare:
               Secțiunea 74 din Codul muncii prevede că „orice persoană care angajează sau exploatează prin muncă un copil sub vârsta de șaisprezece ani în timpul orelor în care acesta ar trebui să meargă la școală se situează în afara legii”. Atât Constituția Liberiei, cât și CML interzic munca forțată.

               Descriere:
               DLV trebuie să compare datele și/sau să verifice dacă se respectă vârsta minimă de angajare, consultându-se cu Secția pentru inspectoratul de muncă din cadrul MM.
               Mijloace de verificare:

                           1.

                           Consultare cu Ministerul Muncii

                           2.

                           Examinarea documentelor

                           3.

                           Inspecție pe teren

               Anual

               Referințe: CML (74)

         Indicatorul 8.5   Titularul contractului/autorizației sau unitatea de prelucrare plătește contribuțiile (ce revin angajatorului) la fondurile de pensii și de asigurări sociale ale angajaților prevăzute de legea liberiană.

               Verificator

               Tip de contract sau autorizație

                           8.5.1

                           Rapoartele trimestriale trimise Ministerului Muncii

               Toate tipurile de contracte și autorizații

                           8.5.2

                           Rapoartele de inspecție ale Ministerului Muncii

               Toate tipurile de contracte și autorizații

                           8.5.3

                           Atestarea Societății naționale pentru securitate socială și protecție socială (SNSSPS)

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.8.5)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă angajatorii își îndeplinesc obligațiile în ceea ce privește pensia pentru limită de vârstă și pensia de securitate socială.
               Control de reglementare:
               CML și Legea privind sistemul național de securitate socială (LSNSS) instituie obligația angajatorilor de a contribui la două regimuri create și coordonate de Societatea națională pentru securitate socială și protecție socială din Liberia, în scopul asigurării protecției angajaților. Primul regim este fondul de pensii, iar cel de al doilea este un regim de asigurări. Fiecare angajator care are cel puțin cinci angajați trebuie să verse contribuții la aceste fonduri; fondul de pensii de securitate socială va asigura plata pensiilor angajaților care s-au pensionat, iar regimul de asigurări va soluționa problemele legate de accidentele de muncă.

               Descriere:
               DLV trebuie să compare datele și/sau să verifice respectarea verificatorilor de mai sus, consultându-se cu Secția pentru inspectoratul de muncă din cadrul MM, precum și cu SNSSPS.
               Mijloace de verificare:

                           1.

                           Consultare cu MM și SNSSPS.

                           2.

                           Examinarea documentelor

               Anual

               Referințe: CML (2500 - 2501) LSNSS (89.9)

         Indicatorul 8.6   Titularul contractului/autorizației sau unitatea de prelucrare a lemnului a respectat cerințele prevăzute de lege în ceea ce privește locuințele și sistemul sanitar, precum și igiena operațională și securitatea generală a lucrătorilor potrivit codului de practică privind recoltarea resurselor forestiere și orientărilor emise de ADF

               Verificator

               Tip de contract sau autorizație

                           8.6.1

                           Raportul ADF de audit al conformității

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.8.6)

               Metodă de verificare

               Frecvența verificării

               Obiectiv:
               Obiectivul acestei proceduri este de a asigura că un titular al contractului sau o întreprindere care solicită o licență FLEGT respectă cerințele legale și emise de ADF relevante cu privire la sănătatea și securitatea lucrătorilor.
               Control de reglementare:
               Codul de practică privind recoltarea resurselor forestiere (2007) a fost elaborat de ADF pentru a reglementa, printre altele, aspectele de igienă operațională și securitate a lucrătorilor. Codul stabilește cerințele operaționale. ADF realizează audituri anule pentru a monitoriza, evalua și asigura conformitatea cu condițiile incluse în diferite contracte și autorizații în domeniul forestier.

               Descriere:
               DLV trebuie să verifice dacă titularul contractului abordează în mod corespunzător aspectele legate de sănătatea și igiena lucrătorilor, precum și de locuințe pentru aceștia. Această verificare se realizează prin consultarea cu ADF și prin examinarea rapoartelor de audit al conformității întocmite de Unitatea de aplicare a legii a ADF.
               Mijloace de verificare:

                           1.

                           Consultare cu ADF

                           2.

                           Examinarea documentelor

               Anual

               Referință: Codul de practică privind recoltarea resurselor forestiere (3.0 și 4.0)

         PRINCIPIUL 9:   TAXE, IMPOZITE ȘI ALTE PLĂȚI

               Titularul contractului sau unitatea de prelucrare a lemnului își respectă la zi toate obligațiile fiscale, inclusiv plata taxelor și drepturilor

         Indicatorul 9.1   Titularul contractului/autorizației sau unitatea de prelucrare a lemnului a achitat toate arieratele fiscale înainte de semnarea contractului sau înainte de emiterea/reînnoirea autorizației de funcționare a unei fabrici de cherestea.

               Verificator

               Tip de contract sau autorizație

                           9.1.1

                           Certificatul de atestare fiscală eliberat de Ministerul de Finanțe, prin care se atestă achitarea tuturor arieratelor fiscale la momentul semnării contractului sau al emiterii/reînnoirii autorizației de funcționare a unei fabrici de cherestea sau a autorizației de prelucrare a lemnului

               Toate tipurile de contracte și autorizații

                           9.1.2

                           Raportul oricărui reprezentant autorizat al ADF

               Toate tipurile de contracte și autorizații, cu excepția concesiunilor de terenuri agricole/plantațiilor

               Orientări cu privire la verificare/procedură de verificare (SAL-DLV-0.9.1):

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă titularul contractului sau unitatea de prelucrare a lemnului avea achitate toate arieratele fiscale înaintea semnării contractului.
               Control de reglementare:
               Legea prevede ca un ofertant sau un titular de contract să fi achitat toate datoriile fiscale înaintea începerii operațiunilor.

               Descriere:
               DLV trebuie să verifice dacă cerințele de mai sus au fost îndeplinite, prin consultarea cu Departamentele comercial și financiar ale ADF și prin verificarea valabilității certificatului de atestare fiscală.
               Mijloace de verificare:

                           1.

                           Consultare cu Departamentele comercial și financiar ale ADF

                           2.

                           Examinarea documentelor

               O dată în perioada de valabilitate a tipului de contract sau de autorizație

               Referințe: Reglementul 107-07

         Indicatorul 9.2   Titularul contractului/autorizației sau unitatea de prelucrare a lemnului a achitat taxa anuală inițială pe zona forestieră (în cazul titularului de contract) sau taxa anuală de înregistrare (în cazul unității de prelucrare a lemnului) înainte de semnarea contractului sau înainte de emiterea/reînnoirea autorizației.

               Verificator

               Tip de contract sau autorizație

                           9.2.1

                           Recipisa de plată a taxei pe zona forestieră emisă de orice reprezentant autorizat al ADF

               CGRF, CVCL

                           9.2.2

                           Recipisa de plată a primei de ofertă

               CGRF, CVCL, AURF în valoare de peste 10 000,00 USD

                           9.2.3

                           Recipisa de plată a taxei anuale de înregistrare

               Unități de prelucrare a lemnului, operatori forestieri care utilizează ferăstraie cu lanț

                           9.2.4

                           Copie după cecul directorului

               CGRF, CVCL, AURF, operatori forestieri care utilizează ferăstraie cu lanț, unități de prelucrare a lemnului

               Orientări cu privire la verificare/procedură de verificare (SAL-DLV-0.9.2)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă titularul contractului/autorizației a plătit taxa anuală pe zona forestieră și dacă unitatea de prelucrare a lemnului a achitat taxa anuală de înregistrare.
               Control de reglementare:
               ADF sau un reprezentant autorizat al ADF a prevăzut, ca parte a sistemului SLC, mecanisme de asigurare a aplicării și achitării tuturor taxelor și drepturilor aferente sectorului silvic.

               Descriere:
               DLV trebuie să verifice dacă cerințele de mai sus au fost îndeplinite, prin obținerea confirmării din partea unui reprezentant autorizat al ADF.
               Mijloace de verificare:

                           1.

                           Examinarea documentelor

                           2.

                           Consultare cu SLC și cu Departamentul comercial al ADF

               Anual

               Referințe: PSO SLC(9)

         Indicatorul 9.3   Titularul contractului sau autorizației a primit certificatul de atestare fiscală de la Ministerul de Finanțe în urma achitării tuturor taxelor și impozitelor prevăzute de lege și în conformitate cu termenii contractului

               Verificator

               Tip de contract sau autorizație

                           9.3.1

                           Certificatul de atestare fiscală de la Ministerul de Finanțe

               Toate tipurile de contracte și autorizații

                           9.3.2

                           Recipisa de plată a taxei de tăiere

               Toate tipurile de contracte și autorizații

                           9.3.3

                           Recipisele de plată a taxelor administrative contractuale

               Toate tipurile de contracte și autorizații, cu excepția concesiunilor de terenuri agricole/plantațiilor

                           9.3.4

                           Recipisele de plată a taxelor anuale de inspecție a tăierilor

               Toate tipurile de contracte și autorizații, cu excepția concesiunilor de terenuri agricole/plantațiilor

                           9.3.5

                           Recipisele de plată a taxelor aferente scrisorii de trăsură

               Toate tipurile de contracte și autorizații

                           9.3.6

                           Dovada plății taxelor aferente sistemului lanțului de custodie

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.9.3)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă sunt achitate toate taxele forestiere relevante.
               Control de reglementare:
               Secțiunea 2108 a Fazei I a Codului reformei fiscale, astfel cum a fost modificat, și secțiunea 14.2 din LRFN, precum și Regulamentul 107-07 al ADF stabilesc taxele de tăiere, taxe de închiriere a terenurilor și taxe pentru produsele forestiere, ca parte a obligațiilor financiare pe care titularii de contract trebuie să le îndeplinească pe lângă impozitul pe profit și alte taxe.
               Regulamentul 107-07 prevede obligația de plată la scadență a tuturor taxelor și drepturilor, neplata acestora la scadență atrăgând după sine penalități după expirarea unei perioade de grație de treizeci de zile.

               Descriere:
               DLV trebuie să verifice dacă cerințele de mai sus au fost îndeplinite, prin confirmare primită de la sistemul SILC. În cazul în care sunt necesare clarificări, DLV poate consulta Divizia pentru servicii de înregistrare a declarațiilor fiscale a Ministerului de Finanțe.
               Mijloace de verificare:

                           1.

                           Confirmare în SILC

                           2.

                           Consultare cu MF

               Anual

               Referințe: Regulamentul 107-07 61-63; PSO SLC(9)

         Indicatorul 9.4   Titularul contractului/autorizației sau unitatea de prelucrare a lemnului și-a depus declarația de impunere anuală la Ministerul de Finanțe cel mai târziu la data de 31 martie a fiecărui an

               Verificator

               Tip de contract sau autorizație

                           9.4.1

                           Declarația de impunere

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.9.5)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă titularul contractului sau autorizației sau unitatea de prelucrare a lemnului și-a depus declarația de impunere în conformitate cu dispozițiile legii.
               Control de reglementare:
               Legea prevede ca întreprinderile să își depună declarațiile de impunere între data de 31 decembrie și data de 31 martie a anului următor.

               Descriere:
               DLV trebuie să verifice dacă cerințele au fost îndeplinite, prin consultarea cu Secția pentru servicii de înregistrare a declarațiilor fiscale din cadrul Diviziei pentru impozitarea veniturilor mari (Ministerul de Finanțe), pentru a se asigura că declarația de impunere a fost depusă.
               Mijloace de verificare:

                           1.

                           Consultare cu MF

                           2.

                           Examinarea documentelor

               Anual

               Referințe: Codul fiscal din Liberia 109 literele (c)(d)(e)

         PRINCIPIUL 10:   CERINȚE DE EXPORT, PRELUCRARE ȘI COMERCIALIZARE

               Toți titularii de contracte și autorizații, precum și unitățile de prelucrare a lemnului au respectat cerințele de export, prelucrare și comercializare

         Indicatorul 10.1   Orice persoană care exportă bușteni, lemn și/sau produse din lemn este înregistrată în mod corespunzător la ADF, anual.

               Verificator

               Tip de contract sau autorizație

                           10.1.1

                           Înregistrare valabilă ca exportatori

               Toți exportatorii de bușteni, lemn și produse din lemn

               Orientări cu privire la verificare/procedură de verificare (SAL-DLV-0.10.1)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă exportatorii au respectat cerințele legale/de înregistrare pentru exportul de bușteni, lemn și/sau produse din lemn.
               Control de reglementare:
               Secțiunea 41 din Regulamentul 108-07 prevede ca „înainte de a exporta bușteni, lemn sau produse din lemn, o persoană trebuie să se înregistreze ca exportator la ADF și să își reînnoiască înregistrarea anual”.

               Descriere:
               DLV trebuie să verifice anual împreună cu Departamentul comercial al ADF dacă o anumită întreprindere și/sau un titular al unei autorizații este înregistrat(ă) ca exportator.
               Mijloace de verificare:

                           1.

                           Consultare cu Departamentul comercial al ADF

                           2.

                           Examinarea documentelor

               Anual

               Referințe: Regulamentul 108-07 (41)

         Indicatorul 10.2   Toate transporturile de bușteni, lemn sau produse din lemn încărcate pentru export au fost introduse în sistemul lanțului de custodie

               Verificator

               Tip de contract sau autorizație

                           10.2.1

                           Cererea de licență FLEGT

               Toate tipurile de bușteni și produse din lemn exportate

                           10.2.2

                           Specificațiile loturilor de export pentru bușteni (PSO 20)

               Toate tipurile de bușteni și produse din lemn exportate

                           10.2.3

                           Specificațiile de export pentru lemn ecarisat (PSO 21)

               Toate tipurile de lemn ecarisat exportate

                           10.2.4

                           Raportul privind volumul de bușteni pentru export

               Toate tipurile de bușteni și produse din lemn exportate

                           10.2.5

                           Dovada de plată a taxelor de export (PSO 26)

               Toate tipurile de bușteni și produse din lemn exportate

               Orientări cu privire la verificare/procedură de verificare (SAL-DLV-0.10.3)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă toate loturile pentru export au fost înregistrate în SLC.
               Control de reglementare:
               Secțiunea 42 din Regulamentul 108-07 prevede ca funcționarii guvernamentali responsabili pentru porturi și vămi să nu permită încărcarea loturilor în vrac de bușteni, lemn sau produse din lemn în vehicule, nave maritime sau aeronave pentru export, fără a verifica următoarele:

                           1.

                           buștenii, lemnul și produsele din lemn au fost înregistrate în totalitate în SLC; și

                           2.

                           SLC/SILC confirmă că buștenii (sau produsele din lemn) nu au fost deja exportați (exportate).

               Descriere:
               DLV trebuie să efectueze verificări prin inspectarea fiecărui lot.
               Mijloace de verificare:

                           1.

                           Confirmare în SILC

               La fiecare transport

               Referințe: Regulamentul 108-07 (42); PSO SLC(20-21)

         Indicatorul 10.3   Prețul oricărei încărcături de bușteni, lemn sau produse din lemn a fost stabilit pe baza informațiilor de piață actuale, sortate și menținute de DLV

               Verificator

               Tip de contract sau autorizație

                           10.3.1

                           Prețul de referință conform bazei de date cu informații de piață (BDIP) menținută de DLV

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.10.3)

               Metodă de verificare

               Frecvența verificării

               Obiectiv:
               Scopul acestei proceduri este de a verifica dacă prețul tuturor loturilor pentru export a fost stabilit pe baza prețurilor relevante și/sau acceptate pe piață.
               Control de reglementare:
               Regulamentul 108-07 a ADF interzice încărcarea pentru export a lemnului sau produselor din lemn cu un preț subevaluat.

               Descriere:
               DLV trebuie să verifice, prin obținerea confirmării din bazele de date ale DLV, că prețul contractual și/sau prețul de referință al unui anumit lot nu au fost subevaluate. Dacă sunt necesare clarificări, poate fi, de asemenea, consultat Ministerul Comerțului.
               Mijloace de verificare:

                           1.

                           Confirmare în baza de date a DLV

                           2.

                           Consultare cu Ministerul Comerțului

               Pentru fiecare încărcătură sau transport

               Referințe: Regulamentul 108-07 (43); PSO SLC(18 și 21)

         PRINCIPIUL 11:   TRANSPARENȚA ȘI DIVULGAREA GENERALĂ DE INFORMAȚII

         Indicatorul 11.1:   Titularul contractului sau autorizației a publicat semestrial într-un ziar de largă circulație o listă cu sumele și datele tuturor plăților, precum și contraprestațiile furnizate guvernului Liberiei pentru zona contractuală specificată.

               Verificator

               Tip de contract sau autorizație

                           11.1.1

                           Copie după ziarul care conține publicarea datelor respective

               CGRF, CVCL, AUP, AURF și permis de tăiere prin utilizarea ferăstrăului cu lanț

               Orientări cu privire la verificare/procedură de verificare (SAL-DLV-0.11.1)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă titularii autorizațiilor de exploatare forestieră publică datele necesare în ziar, ca mecanism de transparență și responsabilitate.
               Control de reglementare:
               LRFN prevede ca titularii să publice semestrial (cel mai târziu până la 15 martie și, respectiv, până la 15 septembrie), într-un ziar de largă circulație din Monrovia, anunțuri conținând următoarele informații:

                           1.

                           numele titularului contractului;

                           2.

                           descrierea zonei pe care se desfășoară operațiunile de exploatare forestieră ale titularului contractului;

                           3.

                           lista plăților și altor contraprestații furnizate guvernului de către titularul contractului.

               Descriere:
               DLV trebuie să compare datele și/sau să verifice, împreună cu Departamentul comercial al ADF, dacă a avut loc publicarea informațiilor menționate mai sus și dacă anunțurile conțineau informațiile necesare.
               Mijloace de verificare:

                           1.

                           Examinarea documentelor

                           2.

                           Consultare cu Departamentul comercial al ADF

               Semestrial

               Referințe: LRFN (5.8)

         Indicatorul 11.2   Titularul contractului sau autorizației participă în prezent la inițiativa privind transparența în industriile extractive din Liberia (ITIEL).

               Verificator

               Tip de contract sau autorizație

                           11.2.1

                           Raportul ITIEL

               Toate tipurile de contracte și autorizații

                           11.2.2

                           Atestarea ITIEL

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.11.2)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă titularul de contract sau autorizație respectă ITIEL. ITIEL, care include resursele forestiere, are drept scop asigurarea unei guvernanțe transparente și responsabile a resurselor.
               Control de reglementare:
               ITIEL publică și/sau difuzează pe scară largă detaliile tuturor plăților efectuate, printre altele, de sectorul forestier la bugetul de stat și ale veniturilor corespunzătoare încasate de guvern.

               Descriere:
               DLV trebuie să compare datele și/sau să verifice publicarea raportului ITIEL, în colaborare cu Departamentul comercial al ADF.
               Mijloace de verificare:

                           1.

                           Consultare cu ITIEL și Departamentul comercial al ADF

                           2.

                           Examinarea documentelor

               Anual

               Referințe: Legea ITIEL (4.1 și 5.4)

         Indicatorul 11.3   Copii după contract, licență, autorizații, documente care fac dovada plăților efectuate către stat, precum și după raportul de evaluare a ofertei câștigătoare sunt făcute publice de ADF în conformitate cu Legea privind libertatea de informare din Liberia.

               Verificator

               Tip de contract sau autorizație

                           11.3.1

                           Planul de publicare al ADF, în care sunt enumerare contractele și alte documente ale titularilor de contracte sau autorizații pe care le deține și care sunt puse la dispoziția publicului

               Toate tipurile de contracte și autorizații

                           11.3.2

                           Dovada publicării contractului titularului de contract pe site-ul ITIEL

               Toate tipurile de contracte și autorizații

               Orientări cu privire la verificare/procedură de verificare (SAL-DLV-0.11.3)

               Metodă de verificare

               Frecvența verificării

               Obiectiv:
               Obiectivul acestei proceduri este de a verifica dacă autorizația sau contractul titularului de contract sau autorizație, precum și alte documente referitoare la concesiunea titularului de contract sunt publicate sau puse la dispoziția publicului în conformitate cu Legea ITIEL și cu Legea privind libertatea de informare.
               Control de reglementare:
               ITIEL prevede publicarea tuturor contractelor de concesiune din sectorul forestier. Legea privind libertatea de informare prevede publicarea tuturor documentelor de interes public și/sau accesul publicului la acestea. Întrucât concesiunea și documentul care stă la baza acesteia și este prezentat în scopul obținerii concesiunii implică interesul public, obiectivul este să se asigure accesul publicului, în special al societății civile, la aceste documente.

               Descriere:
               DLV trebuie să compare datele și/sau să verifice planul de publicare cu Departamentul comercial al ADF, precum și să consulte site-ul ITIEL pentru a verifica publicarea contractului.
               Mijloace de verificare:

                           1.

                           Consultare cu ITIEL și Departamentul comercial al ADF.

               Anual

               Referințe: Legea ITIEL (4.1 și 5.4); Legea privind libertatea de informare (secțiunea 2.6)

         LISTA ACRONIMELOR

               ADF

               Autoritatea pentru dezvoltare forestieră (Forestry Development Authority)

               AM

               Autorizație de mediu (Environmental Impact License)

               AME

               Acord de mediu (Environmental Impact Permit)

               APM

               Agenția pentru Protecția Mediului (Environmental Protection Agency)

               AUP

               Autorizație de utilizare privată (Private Use Permit)

               AURF

               Autorizație de utilizare a resurselor forestiere (Forest Use Permit)

               BDIP

               Baza de date cu informații de piață (Market Intelligence Data Base)

               CAR

               Certificat anual de recoltare (Annual Harvesting Certificate)

               CCAPC

               Comisia pentru atribuirea contractelor de achiziție publică și de concesiune (Public Procurement and Concessions Commission)

               CDFC

               Comitetul pentru dezvoltarea fondului forestier comunitar (Community Forestry Development Committee)

               CGRF

               Contract de gestionare a resurselor forestiere (Forest Management Contract)

               CIMC

               Comitetul interministerial pentru atribuirea concesiunilor (Inter-Ministerial Committee on Concessions)

               CML

               Codul muncii din Liberia (Liberian Labour Law)

               CNED

               Centrul național de evidență și documentare (Center for National Records and Documentation)

               COT

               Tip de contract de construcție, operare și transfer (Build, Operate, Transfer contract type)

               CVCL

               Contract de vânzare-cumpărare a lemnului (Timber Sale Contract)

               DGE

               Director general executiv (Chief Executive Officer)

               DLEL

               Departamentul liberian de emitere a licențelor (Liberia Licensing Department)

               DLV

               Departamentul liberian de verificare, ADF (Liberia Verification Department)

               EIM

               Evaluarea impactului asupra mediului (Environmental Impact Assessment)

               ITIEL

               Inițiativa privind transparența în industriile extractive din Liberia (Liberia Extractive Industries Transparency Initiative)

               LAPM

               Legea Agenției pentru Protecția Mediului (Environmental Protection Agency Act)

               LCAPC

               Legea privind atribuirea contractelor de achiziție publică și de concesiune (Public Procurement and Concessions Act)

               LGSC

               Legea generală privind societățile comerciale (General Business Law)

               LPGM

               Legea privind protecția și gestionarea mediului (Environmental Protection and Management Law)

               LRFN

               Legea privind reforma sectorului forestier național (National Forestry Reform Law)

               LSNSS

               Legea privind sistemul național de securitate socială (National Social Security Law)

               MAE

               Ministerul Afacerilor Externe (Ministry of Foreign Affairs)

               MCI

               Ministerul Comerțului și Industriei (Ministry of Commerce and Industry)

               MF

               Ministerul de Finanțe (Ministry of Finance)

               MM

               Ministerul Muncii (Ministry of Labour)

               MPAE

               Ministerul Planificării și Afacerilor Economice (Ministry of Planning & Economic Affairs)

               OSC

               Organizații ale societății civile (Civil Society Organisation)

               PDA

               Asistent personal digital (Personal Digital Assistant)

               PSO

               Procedură standard de operare (Standard Operating Procedure)

               PSOG

               Procedură standard de operare generală (General Standard Operating Procedure)

               SAL

               Sistemul de asigurare a legalității (Legality Assurance System)

               SILC

               Sistem informatic al lanțului de custodie (Chain of Custody Information System)

               SLC

               Sistemul lanțului de custodie (Chain of Custody System)

               SNSSPS

               Societatea națională pentru securitate socială și protecție socială (National Social Security & Welfare Corporation)

               SUL

               Sistemul de urmărire a lemnului (Wood Tracking System)

               UTM

               Sistemul Universal Transverse Mercator

         LEGISLAȚIA MENȚIONATĂ ÎN DEFINIȚIA LIBERIANĂ A LEGALITĂȚII
   Definiția legalității include referiri la următoarele acte normative:

               Legea privind protecția și gestionarea mediului (2002)

               Legea Agenției pentru Protecția Mediului (2002)

               Codul de practică privind recoltarea resurselor forestiere al ADF (FDA Code of Forest Harvesting Practices, 2007)

               Regulamentul 111-10 al ADF

               Cele zece regulamente fundamentale ale ADF (2007) (Regulamentele 101-07-110-07)

               Legea privind libertatea de informare (Freedom of Information Act, 2010)

               Legea generală privind societățile comerciale

               Legea ITIEL (2009)

               Procedurile standard de operare SLC din Liberia (PSO SLC)

               Codul muncii din Liberia

               Legea privind reforma sectorului forestier național (2006)

               Legea privind sistemul național de securitate socială

               Legea privind înființarea comisiei pentru atribuirea contractelor de achiziție publică și de concesiune (2005)

               Codul fiscal din Liberia (Revenue Code of Liberia), cu modificările ulterioare (2009)

         Documente relevante suplimentare:

               Legea privind drepturile comunitare (2009)

               Politica forestieră a Liberiei (2007)

               Strategia de gestionare a fondului forestier național

               Legea privind rețeaua zonelor forestiere protejate (2003)

      (1)  Ciclu: 5 ani pentru CGRF și AURF; 3 ani pentru CVCL.
   Apendicele B
   PREZENTAREA GENERALĂ SISTEMULUI LANȚULUI DE CUSTODIE (SLC)

               Etapă

               Responsabilitățile operatorilor

               Verificări efectuate de ADF

               Activități

               Date introduse în SILC

               Rezultate principale

               Evaluări și inspecții pe teren

               Validarea datelor în SILC (1)

               Reconciliere între etapele lanțului de aprovizionare și/sau în cadrul acestora (2)

               Pre-recoltare

               Înregistrarea în SILC a unității economice a titularului contractului
               Demarcarea și trasarea hotarelor (sistem de grilă cu localizare prin GPS) în zonele contractuale alocate de ADF
               Numerotarea tuturor arborilor de dimensiuni comerciale și aplicarea pe arbori a etichetelor cu coduri de bare SILC
               Cartografierea pădurii: Amplasarea și caracteristicile naturale ale arborilor

               Numărul NIF (numărul de înregistrare sau de identificare fiscală atribuit de Ministerul Comerțului) al titularului contractului
               Coordonatele hotarelor
               Datele evaluării stocului, inclusiv numărul de identificare al arborilor, esențele de arbori, diametrul la înălțimea pieptului, înălțimea și amplasarea pe suprafața de 2 500 m2

               Hărțile zonale
               Hărțile schematice
               Rezultatele evaluării stocului și solicitare privind arbori de recoltare
               Planul operațional anual

               Administrativ:

                           —

                           hărțile zonelor forestiere/hărțile parcelelor;

                           —

                           formularele de evaluare a stocului;

                           —

                           hărțile schematice;

                           —

                           validarea arborilor solicitați pentru recoltare.

                     Pe teren:

                           —

                           5 % din suprafața zonei: amplasarea arborilor, diametrul, înălțimea, esența;

                           —

                           coordonatele colțurilor terenului

               Numerele de identificare ale arborilor, esențele de arbori, diametrul la înălțimea pieptului, înălțimea și amplasarea
               Utilizarea etichetelor cu coduri de bară

               Recoltare

               Tăierea arborilor, producția de arbori debitați în lungime sau de bușteni
               Aplicarea etichetelor cu coduri de bare SILC pe bușteni și trunchiuri
               Măsurarea arborilor debitați în lungime sau a buștenilor
               Transport la depozitul de bușteni din pădure (pe marginea drumului)
               Identificarea traseului rutier propus și inventarierea arborilor de pe ruta propusă

               Numărul NIF al titularului contractului
               Datele referitoare la arbori: numărul de identificare, esențele, diametrele și lungime
               Numerele de identificare ale trunchiurilor

               Formularele cu date referitoare la arbori
               Formularele privind traseul rutier

               Zona de tăiere:

                           —

                           verificarea în proporție de 5 % a datelor referitoare la arbori;

                           —

                           verificarea pe eșantioane a concordanței datelor referitoare la arbori între buștean, trunchi și arborele tăiat.

               Datele referitoare la arbori (pe picior): numărul de identificare, esențele, diametrele și lungimea estimată
               Amplasarea arborelui tăiat, esența și dimensiunile buștenilor

               Între formularele de evaluare a stocului și formularele cu date referitoare la arbori (3):

                           —

                           compararea numărului de arbori pentru recoltare și numărul de arbori recoltați efectiv, pe esențe;

                           —

                           compararea volumului de arbori pentru recoltare și volumul arborilor debitați în lungime (sau bușteni), pe esențe.

                     Corelarea între numerele de identificare ale trunchiului, arborelui și arborelui debitat în lungime/bușteanului

               Depozit de bușteni în pădure/orice alt depozit de bușteni

               Debitarea în transversală sau toaletarea arborilor debitați în lungime sau a buștenilor
               Aplicarea etichetelor cu coduri de bare SILC pe buștenii debitați transversal sau toaletați
               Cântărirea buștenilor

               Numărul NIF al titularului contractului
               Datele referitoare la bușteni: numărul de identificare, esențele, diametrele, lungimea, volumul și calitatea buștenilor
               Corelarea între arborii debitați în lungime sau buștenii lungi și buștenii debitați transversal sau toaletați.

               Formularul cu date referitoare la bușteni

               La locul de origine al buștenilor:

                           —

                           verificarea pe eșantioane a datelor referitoare la bușteni (intensitatea imaginii eșantionului pe baza performanțelor întreprinderii)

               Datele referitoare la bușteni: numărul de identificare, esențele, diametrele, lungimea și volumul buștenilor

               Între formularele cu date referitoare la arbori și formularea cu date referitoare la bușteni:

                           —

                           compararea numărului de arbori debitați în lungime/bușteni cu buștenii debitați transversal și toaletați, pe esențe;

                           —

                           compararea volumului de arbori debitați în lungime/fiecărui buștean;

                           —

                           compararea arborilor debitați în lungime/fiecărui buștean, pentru a determina consecvența diametrelor și esențelor.

                     Corelarea numerelor de identificare între trunchi, arbore, arbore debitat în lungime/buștean și buștenii debitați transversal sau toaletați
               Volumul recoltat și achitarea taxei de tăiere

               Transferul dreptului de proprietate

               Cererea proprietarului buștenilor de schimbare a proprietății
               Înregistrarea numărului de identificare ale produselor din lemn de către noul proprietar

               Numerele de identificare ale fostului și actualului proprietar
               Numerele de identificare ale produselor din lemn care fac obiectul transferului de proprietate

               Declarația privind transferul de proprietate

               Concordanța numerelor de identificare ale buștenilor și a datelor referitoare la bușteni între fostul și actualul proprietar

               Transport

               Încărcarea buștenilor în camion
               Transportul buștenilor
               Descărcarea buștenilor

               Numărul unic de identificare al scrisorii de trăsură
               Originea și destinația
               Proprietarul buștenilor
               Transportatorul
               Lista buștenilor transportați, conținând numărul de identificare, esențele, dimensiunile și volumul

               Scrisorile de trăsură (originea și destinația)

               Inspecțiile prin sondaj ale scrisorilor de trăsură de-a lungul traseului de transport (de exemplu, în depozitul de bușteni sau la punctele de control rutier)

               Între formularul cu date referitoare la bușteni și scrisoarea de trăsură:

                           —

                           compararea numerelor de identificare ale buștenilor;

                           —

                           compararea numărului de bușteni pe esențe:

                           —

                           compararea volumului de bușteni pe esențe.

               Fabrica de prelucrare

               Recepția buștenilor sau a altor produse din lemn (materii prime)
               Depozitarea materiilor prime
               Toaletarea buștenilor și aplicarea de noi etichete cu coduri de bare
               Introducerea materiilor prime în procesul de prelucrare
               Gestionarea produselor prelucrate, inclusiv aplicarea etichetelor cu coduri de bare SILC pe loturile de produse
               Depozitarea produselor prelucrate

               Datele referitoare la materiile prime recepționate și depozitate în fabrică: numărul de identificare, esența, dimensiunile, volumul
               Datele referitoare la produsele de intrare: numărul de identificare, esența, dimensiunile, volumul
               Data
               Datele referitoare la produsele de ieșire: numărul de identificare al lotului, esența, dimensiunea și volumul (cantitatea)
               Datele referitoare la produsele prelucrate, depozitate în fabrică: numărul de identificare al lotului, esența, dimensiunile, volumul și clasa de calitate

               Formularul de intrare în fabrica de cherestea
               Registrul de inventar al materiilor prime
               Formularul de producție, în care se precizează intrările și ieșirile pe linii de producție
               Registrul de depozit

               Monitorizarea eșantioanelor de loturi de producție
               Auditurile prin sondaj ale operațiunilor executate în fabrică și ale sistemelor de contabilitate

               Ratele de valorificare/randamentul liniilor de prelucrare

               Între formularul de intrare în fabrica de cherestea, registrul de inventar al materiilor prime și formularul de producție:

                           —

                           compararea numerelor de identificare ale materiilor prime;

                           —

                           compararea numărului de materii prime pe esențe;

                           —

                           compararea volumului de materii prime pe esențe.

                     Între intrările și ieșirile declarate în formularul de producție
               Între formularul de producție și registrul de depozit:

                           —

                           compararea numerelor de identificare;

                           —

                           compararea numărului de produse pe esențe;

                           —

                           compararea volumului de produse pe esențe.

               Transport

               Încărcarea în baloturi a produselor prelucrate în camion
               Transportul baloturilor
               Descărcarea baloturilor

               Numărul unic de identificare al scrisorii de trăsură
               Originea și destinația
               Proprietarul buștenilor
               Transportatorul
               Datele referitoare la produsele prelucrate și depozitate la fabrică: numărul de identificare al lotului, esența, dimensiunile, volumul

               Scrisorile de trăsură

               Inspecțiile prin sondaj ale scrisorilor de trăsură de-a lungul rutei de transport (de exemplu, la punctele de control rutier)

               Între registrul de depozit și scrisorile de trăsură:

                           —

                           compararea numerelor de identificare ale baloturilor;

                           —

                           compararea numărului de produse pe esențe;

                           —

                           compararea volumului de produse pe esențe.

                     Între exemplarele scrisorilor de trăsură din punctul de origine și de destinație
               Între punctele de control prealabile dintr-o etapă anterioară a lanțului

               Pre-export

               Clasificarea
               Emondarea și marcarea
               Plata taxelor
               Declarația vamală
               Declarația de comercializare
               Tratamentul fitosanitar

               Numerele de identificare ale produselor
               Specificațiile produselor: tipul, esența și dimensiunea
               Informații privind contractul de vânzare-cumpărare: cumpărătorul și prețurile

               Cererea de licență FLEGT
               Specificațiile produselor
               Contractul de vânzare-cumpărare

               La punctul de export:
               Inspecția pe eșantioane a produselor pentru export (verificarea datelor referitoare la specificații)

               Numărul, volumul și clasele de calitate

               Între scrisorile de trăsură și licența FLEGT:

                           —

                           compararea numerelor de identificare ale baloturilor;

                           —

                           compararea numărului de produse pe esențe;

                           —

                           compararea volumului de produse pe esențe.

               Încărcare și export

               Încărcarea produselor care fac obiectul licenței FLEGT

               La punctul de export:

                           Supravegherea încărcării finale a navei

                           Verificarea specificațiilor produselor încărcate pe navă

               Specificațiile de produs ale lotului de export (numerele de identificare, tipul de produs, esența și dimensiunile)

               Între licența FLEGT și verificarea fizică a produselor încărcate

      (1)  Între declarația dată de titularul contractului și verificarea de către SICL.

      (2)  Pe baza datelor furnizate de titularii contractului.

      (3)  Formularele cu date referitoare la arbori sunt completate la tăierea arborilor, înaintea debitării în buștenii lungi inițiali.
   ANEXA III

      Condiții care reglementează punerea în liberă circulație în Uniune a produselor din lemn exportate din Liberia care fac obiectul unei licențe FLEGT

   CADRU GENERAL
   Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană (1) și regulamentul de aplicare a acestuia (2) reglementează condițiile de intrare pe piața Uniunii a lemnului și produselor din lemn provenite din Liberia care fac obiectul unei licențe FLEGT. Aceste regulamente prevăd proceduri detaliate de adaptare la condițiile naționale și, în special, diferite posibilități pentru autoritățile competente responsabile cu acceptarea licențelor FLEGT în momentul intrării pe piața Uniunii, care pot fi o autoritate vamală sau altă autoritate națională. Din acest motiv, descrierea procesului prevede două etape ale verificării: 1. controlul documentelor care însoțesc licența; și 2. controale fizice ale conformității transportului efectiv cu licența.
   Această procedură vizează întărirea controalelor efectuate de Liberia și prin acest proces se verifică dacă licențele FLEGT prezentate la intrarea în Uniune sunt într-adevăr cele emise și înregistrate în mod corespunzător de către autoritatea emitentă din Liberia și dacă acestea se referă la transporturile prevăzute de către autoritățile liberiene. Autoritățile competente nu sunt abilitate să conteste sistemul liberian de asigurare a legalității sau valabilitatea licențelor. Astfel de probleme pot fi abordate de Comitetul mixt de punere în aplicare (CMPA), în conformitate cu articolele 10, 19 și 24 din prezentul acord.
   Articolul 1
   Depunerea licenței
   (1)   Licența se depune la autoritatea competentă a statului membru al Uniunii în care transportul care face obiectul licenței se declară pentru punerea în liberă circulație (3). Acest lucru poate fi realizat prin mijloace electronice sau prin alte mijloace rapide.
   (2)   De îndată ce licența a fost acceptată, autoritățile competente menționate la alineatul (1) informează imediat autoritățile vamale, conform procedurilor naționale aplicabile.
   Articolul 2
   Verificări cu privire la valabilitatea documentelor care însoțesc licența
   (1)   Licențele pe suport de hârtie sunt conforme cu modelul descris în anexa IV. Orice licență care nu respectă cerințele și specificațiile stabilite în anexa IV este nulă.
   (2)   O licență se consideră nulă în cazul în care este depusă la o dată ulterioară datei de expirare indicată în licență.
   (3)   Ștersăturile sau modificările aduse unei licențe nu se acceptă decât în cazul în care acestea au fost validate de autoritatea emitentă.
   (4)   Prelungirea valabilității licenței nu se acceptă decât în cazul în care prelungirea valabilității a fost validată de autoritatea emitentă.
   (5)   Nu se acceptă duplicate sau substitute ale licențelor decât în cazul în care acestea au fost emise și validate de autoritatea emitentă.
   Articolul 3
   Cereri de informații suplimentare
   (1)   În cazul în care există îndoieli cu privire la valabilitatea sau autenticitatea unei licențe, a unui duplicat sau a unui substitut, autoritățile competente pot solicita informații suplimentare din partea autorității emitente.
   (2)   Odată cu solicitarea respectivelor informații, se poate transmite o copie a licenței, a duplicatului sau a substitutului respectiv.
   (3)   În cazul în care este necesar, autoritatea emitentă retrage licența și eliberează un exemplar corectat, care include mențiunea „Duplicat”, autentificată cu ștampilă, pe care îl transmite autorității competente.
   Articolul 4
   Verificarea conformității licenței cu transportul
   (1)   Dacă se consideră că este necesară o verificare suplimentară a transportului înainte ca autoritățile competente să decidă dacă o licență poate fi acceptată, se pot efectua controale care să stabilească dacă transportul în cauză corespunde informațiilor furnizate în licență, precum și evidențelor referitoare la licența în cauză, deținute de autoritatea emitentă.
   (2)   Dacă volumul sau greutatea produselor din lemn conținute în transportul prezentat pentru punere în liberă circulație nu diferă cu mai mult de 10 % față de volumul sau greutatea indicate în licența care îl însoțește, se consideră că transportul corespunde informațiilor furnizate în licență în ceea ce privește volumul sau greutatea.
   (3)   În cazul în care există îndoieli cu privire la conformitatea transportului cu licența FLEGT, autoritatea competentă în cauză poate solicita clarificări suplimentare din partea autorității emitente.
   (4)   Autoritatea emitentă poate solicita autorității competente să trimită o copie a licenței sau a substitutului în cauză.
   (5)   În cazul în care este necesar, autoritatea emitentă retrage licența și eliberează un exemplar corectat, care include mențiunea „Duplicat”, autentificată cu ștampilă, pe care îl transmite autorității competente.
   (6)   În cazul în care autoritatea competentă nu primește un răspuns în termen de 21 de zile calendaristice de la solicitarea de clarificări suplimentare, în conformitate cu articolul 10 din prezentul acord, autoritatea competentă nu acceptă licența și acționează în conformitate cu legislația și procedurile aplicabile.
   (7)   O licență nu este acceptată în cazul în care s-a stabilit, dacă este cazul, după furnizarea informațiilor suplimentare, în conformitate cu articolul 3 din prezenta anexă sau în urma unei investigații suplimentare, în conformitate cu articolul 4 din prezenta anexă, că licența nu corespunde transportului.
   Articolul 5
   Verificare înainte de sosirea transportului
   (1)   O licență poate fi depusă înainte de sosirea transportului la care se referă.
   (2)   O licență este acceptată dacă îndeplinește toate cerințele prevăzute în anexa IV și în cazul în care nu este considerată necesară nicio altă verificare în conformitate cu articolele 3 și 4 din prezenta anexă.
   Articolul 6
   Diverse
   (1)   Costurile efectuate pe durata verificării sunt suportate de importator, cu excepția cazului în care se prevede altfel în legislația și procedurile aplicabile ale statului membru al Uniunii în cauză.
   (2)   În cazul în care apar dezacorduri sau dificultăți persistente în cadrul verificării licențelor FLEGT, chestiunea poate fi supusă atenției CMPA.
   Articolul 7
   Punerea în liberă circulație
   (1)   În caseta 44 din documentul administrativ unic în care se consemnează declarația vamală de punere în liberă circulație se înscrie numărul licenței pentru produsele din lemn care fac obiectul declarației.
   (2)   În cazul unei declarații vamale efectuate printr-o metodă informatică de procesare a datelor, mențiunea se înscrie în căsuța prevăzută în acest scop.
   (3)   Produsele din lemn se pun în liberă circulație doar după încheierea procedurilor descrise în prezenta anexă.

      (1)  JO L 347, 30.12.2005, p. 1.

      (2)  Regulamentul (CE) nr. 1024/2008 al Comisiei din 17 octombrie 2008 de stabilire a măsurilor detaliate de aplicare a Regulamentului (CE) nr. 2173/2005 al Consiliului privind instituirea unui regim de licențe FLEGT pentru importurile de lemn în Comunitatea Europeană (JO L 277, 18.10.2008, p. 23).

      (3)  Punerea în liberă circulație reprezintă o procedură vamală a Uniunii Europene. În conformitate cu articolul 129 alineatele (2) și (3) din Regulamentul (CE) nr. 450/2008 al Parlamentului European și al Consiliului din 23 aprilie 2008 de stabilire a Codului vamal comunitar (Codul vamal modernizat), punerea în liberă circulație implică: (a) perceperea taxelor la import datorate; (b) perceperea, dacă este cazul, a altor taxe conform dispozițiilor relevante în vigoare în materie de percepere a taxelor mai sus amintite; (c) aplicarea de măsuri de politică comercială, respectiv de măsuri de prohibiție sau restricție, cu condiția ca acestea să nu fi fost aplicate într-un stadiu anterior (în acest caz, în cadrul acestor măsuri se va verifica prezența unei licențe FLEGT); (d) îndeplinirea celorlalte formalități prevăzute pentru importul de mărfuri. Punerea în liberă circulație conferă mărfurilor necomunitare statutul vamal de mărfuri comunitare.
   ANEXA IV

      CERINȚE ȘI SPECIFICAȚII TEHNICE PRIVIND LICENȚELE FLEGT

   Articolul 1
   Cerințe generale referitoare la licențele FLEGT
   (1)   Licențele FLEGT se eliberează pe suport de hârtie sau pe suport electronic.
   (2)   Atât licența pe suport de hârtie, cât și cea pe suport electronic furnizează informațiile menționate în apendicele 1, în conformitate cu notele explicative prevăzute în apendicele 2.
   (3)   Licențele FLEGT devin valabile de la data la care sunt eliberate.
   (4)   Licențele FLEGT se numerotează într-un mod prin care se face distincție între licențele destinate Uniunii și cele destinate piețelor din afara Uniunii.
   (5)   Perioada de valabilitate a licențelor FLEGT nu depășește șase luni. Data expirării este indicată în licență.
   (6)   După ce a expirat, licența se consideră nulă. Autoritatea emitentă poate, din proprie inițiativă, să prelungească durata de valabilitate cu o perioadă suplimentară de trei luni. În cazul unei asemenea prelungiri, autoritatea emitentă înscrie și validează noua dată de expirare.
   (7)   Licențele FLEGT își încetează valabilitatea și se returnează autorității emitente în cazul în care produsele din lemn care fac obiectul licenței sunt pierdute sau distruse în timpul transportului înainte de sosirea în Uniune.
   Articolul 2
   Specificații tehnice privind licențele FLEGT pe suport de hârtie
   (1)   Licențele pe suport de hârtie respectă formatul prevăzut în apendicele 1.
   (2)   Dimensiunea hârtiei este de tip A4 standard. Hârtia are filigran cu diferite logouri, inclusiv, pe lângă ștampilă, o emblemă liberiană care este ștanțată pe hârtie.
   (3)   Licențele se completează la mașina de scris sau pe calculator. Acestea pot fi completate de mână, dacă este necesar.
   (4)   Însemnele autorității emitente se aplică cu ajutorul unei ștampile din metal, de preferință din oțel. Cu toate acestea, ștampila autorității emitente poate fi înlocuită cu un timbru sec combinat cu litere și cifre obținute prin perforare.
   (5)   Cantitățile aprobate se menționează de către autoritatea emitentă prin orice mijloc care să facă imposibilă falsificarea sau introducerea de cifre sau de mențiuni suplimentare.
   (6)   Formularul nu trebuie să aibă ștersături sau modificări, în afara cazului în care ștersăturile sau modificările au fost autentificate prin ștampila și semnătura autorității emitente.
   (7)   Licențele se tipăresc și se completează în limba engleză.
   Articolul 3
   Copii ale licențelor FLEGT
   (1)   Licențele se redactează în cinci exemplare folosind culoarea hârtiei indicate după cum urmează:

               (a)

               albă, pentru formularul nr. 1, cu mențiunea „Original”;

               (b)

               galbenă, pentru exemplarul nr. 2, cu mențiunea „Copy for EU customs authority” (Copie pentru autoritățile vamale din UE);

               (c)

               roz, pentru exemplarul nr. 3, cu mențiunea „Copy for the licensing authority” (Copie pentru autoritatea emitentă);

               (d)

               verde, pentru exemplarul nr. 4, cu mențiunea „Copy for Liberia customs” (Copie pentru autoritățile vamale din Liberia);

               (e)

               albastră, pentru exemplarul nr. 5, cu mențiunea „Copy for licensee” (Copie pentru titularul licenței).

         (2)   „Originalul” se înmânează titularului licenței care îl transmite importatorului pentru a fi prezentat autorității competente din statul membru al Uniunii în care transportul care face obiectul licenței se declară pentru punere în liberă circulație.
   (3)   Cel de al doilea exemplar, cu mențiunea „Copie pentru autoritățile vamale din UE”, se înmânează titularului licenței care îl transmite importatorului pentru a fi prezentat autorităților vamale din statul membru al Uniunii în care transportul care face obiectul licenței se declară pentru punere în liberă circulație.
   (4)   Cel de al treilea exemplar, cu mențiunea „Copie pentru autoritatea emitentă” se păstrează de autoritatea emitentă în vederea arhivării și a verificării ulterioare a licențelor emise.
   (5)   Cel de al patrulea exemplar, cu mențiunea „Copie pentru autoritățile vamale din Liberia”, se înmânează autorităților vamale liberiene în vederea arhivării și a utilizării la export.
   (6)   Cel de al cincilea exemplar, cu mențiunea „Copie pentru titularul licenței”, se înmânează titularului licenței în vederea arhivării.
   Articolul 4
   Licențe FLEGT pierdute, furate sau distruse
   (1)   În eventualitatea pierderii, furtului sau distrugerii exemplarului original al licenței și/sau a „Copiei pentru serviciile vamale ale UE”, titularul licenței sau reprezentantul autorizat al acestuia poate solicita autorității emitente eliberarea unui substitut, furnizând o justificare a pierderii originalului și/sau a copiei.
   (2)   Autoritatea emitentă eliberează substitutul în termen de o lună de la primirea cererii formulate de titularul licenței.
   (3)   Substitutul conține toate informațiile și indicațiile care figurează pe licența pe care o înlocuiește, inclusiv numărul acesteia. Substitutul poartă mențiunea „Licență-substitut”.
   (4)   În cazul în care licența pierdută sau furată este găsită, aceasta nu se mai utilizează și trebuie trimisă autorității emitente.
   Articolul 5
   Specificații tehnice privind licențele FLEGT pe suport electronic
   (1)   Licențele FLEGT pot fi emise și prelucrate prin intermediul unor sisteme electronice.
   (2)   În statele membre ale Uniunii care nu sunt conectate la un sistem electronic, se pune la dispoziție o licență pe suport de hârtie.
   Articolul 6
   Abordarea situațiilor în care există îndoieli cu privire la valabilitatea unei licențe
   (1)   În cazul în care există îndoieli cu privire la valabilitatea sau autenticitatea unei licențe, a unui duplicat sau a unui substitut, autoritatea competentă a Uniunii poate solicita informații suplimentare din partea autorității emitente.
   (2)   În cazul în care consideră necesar, autoritatea emitentă poate solicita autorității competente să îi trimită o copie a licenței sau a substitutului în cauză.
   (3)   În cazul în care consideră că acest lucru este necesar, autoritatea emitentă retrage licența și eliberează un exemplar corectat, care include mențiunea „Duplicat”, autentificată cu ștampilă, pe care îl transmite autorității competente.
   (4)   Dacă se confirmă valabilitatea licenței, autoritatea emitentă notifică imediat autoritatea competentă, de preferință pe cale electronică. Copiile returnate poartă mențiunea autentificată prin ștampilă „Validat la data de …”.
   (5)   Dacă licența contestată nu este valabilă, autoritatea emitentă comunică acest lucru autorităților competente, de preferință prin mijloace electronice.
   Apendice

               1.

               Formular-tip de obținere a licenței

               2.

               Note explicative

         Apendicele 1
   FORMATUL LICENȚEI FLEGT

   Apendicele 2
   NOTE EXPLICATIVE
   Generalități:

               —

               Se completează cu majuscule.

               —

               Codurile ISO fac trimitere la codul format din două litere al țării respective, conform standardului internațional.

               Căsuța 1

               Issuing authority (autoritatea emitentă)

               Se menționează denumirea și adresa autorității de emitere a licențelor.

               Căsuța 2

               Tax identification number and destination (număr de identificare fiscală și destinație)

               Se menționează numărul de identificare fiscală libian și destinația exportului. Licențele vor fi eliberate pentru toate destinațiile de pe piață, nu doar pentru cele din Uniune.

               Căsuța 3

               FLEGT license number (numărul licenței FLEGT)

               Se menționează numărul licenței.

               Căsuța 4

               Expiry date (data expirării)

               Perioada de valabilitate a licenței.

               Căsuța 5

               Country of export (țara de export)

               Această rubrică face referire la țara parteneră (Liberia) de unde produsele din lemn se exportă către Uniune.

               Căsuța 6

               ISO code (codul ISO)

               Se menționează codul din două litere pentru Liberia.

               Căsuța 7

               Means of transport (mijloace de transport)

               Se menționează mijlocul de transport utilizat la punctul de export.

               Căsuța 8

               Licensee (titularul licenței)

               Se menționează denumirea și adresa exportatorului.

               Căsuța 9

               Commercial description (denumirea comercială)

               Se menționează denumirea comercială a produsului (produselor) din lemn.

               Căsuța 10

               HS heading (poziția din SA)

               Codul mărfurilor din patru sau din șase cifre stabilit conform Sistemului armonizat de descriere și codificare a mărfurilor, descris în anexa I din prezentul acord.

               Căsuța 11

               Common or scientific name (denumire uzuală sau științifică)

               Se menționează denumirile uzuale sau științifice ale esențelor de lemn din care s-a obținut produsul. Se menționează pe rândul următor dacă produsul este un compozit din mai multe esențe de lemn. Se poate omite în cazul unui produs compozit sau al unei componente care include esențe multiple de lemn, cu identitate pierdută (de exemplu, plăci aglomerate).

               Căsuța 12

               Countries of harvest (țările de recoltare)

               Se menționează țările în care au fost recoltate esențele de lemn menționate în căsuța 10. În cazul produselor compozite, se menționează toate sursele lemnului utilizat. Facultativ în cazul unui produs compozit care include esențe multiple de lemn care nu mai pot fi identificate.

               Căsuța 13

               ISO codes (codurile ISO)

               Se menționează codul ISO al țărilor menționate în căsuța 12. Facultativ în cazul unui produs compozit sau al unei componente care include esențe multiple de lemn, care nu mai pot fi identificate.

               Căsuța 14

               Volume (volum) (m3)

               Se menționează volumul total în m3. Facultativ în afara cazului în care informațiile prevăzute în caseta 15 au fost omise.

               Căsuța 15

               Net weight (greutatea netă) (kg)

               Se menționează greutatea în kg. Aceasta este definită ca masa netă a produselor din lemn neambalate în containere sau alte ambalaje, cu excepția reazemelor, distanțierelor, etichetelor autocolante etc. Facultativ în afara cazului în care informațiile prevăzute în caseta 14 au fost omise.

               Căsuța 16

               Number of units (numărul de unități)

               Se menționează numărul de unități, în cazul în care aceasta este cea mai bună metodă de cuantificare a produselor fabricate. Facultativ.

               Căsuța 17

               Distinguishing marks (însemne distinctive)

               Se menționează eventualele însemne distinctive, dacă este cazul, de exemplu numărul lotului sau numărul conosamentului. Facultativ.

               Căsuța 18

               Signature and stamp of issuing authority (semnătura și ștampila autorității emitente)

               În căsuță trebuie să figureze semnătura funcționarului abilitat și ștampila oficială a autorității emitente.
               De asemenea, trebuie menționate numele semnatarului, locul și data semnării.

         ANEXA V

      FUNCȚIILE AUDITULUI INDEPENDENT: TERMENI DE REFERINȚĂ

   1.   INTRODUCERE
   Acești termeni de referință (TdR) descriu cadrul sistemelor de asigurare a legalității stabilit pentru acordul de parteneriat voluntar (APV) între guvernul liberian și Uniune. Termenii de referință descriu funcțiile auditului independent (AI) al sistemului de asigurare a legalității (SAL), care oferă garanția că lemnul recoltat, prelucrat și exportat sau vândut pe piața internă este conform cu definiția legalității, verifică dacă acesta este conform cu cerințele lanțului de custodie și verifică dacă autoritatea emitentă a emis licențe FLEGT numai pentru loturile care sunt fabricate în conformitate cu cerințele SAL.
   Prin urmare, TdR conțin o listă detaliată a misiunilor și un protocol privind colectarea informațiilor și raportarea; de asemenea, aceștia prevăd o listă a surselor primare de informații și descriu calificările necesare auditorului independent.
   2.   OBIECTIVE
   Obiectivele AI includ:

               (a)

               evaluarea eficienței și eficacității SAL; și

               (b)

               îmbunătățirea credibilității SAL stabilit în cadrul APV.

         3.   MISIUNI
   Misiunea principală a auditorului independent este de a monitoriza punerea în aplicare a sistemelor instituite pentru a verifica respectarea cerințelor legile privind toate aspectele SAL. Aspectele esențiale care trebuie verificate includ respectarea cerințelor legale stabilite în definiția legalității, lanțul de custodie și verificarea efectuată de către Departamentul de verificare liberian (DVL) și de Departamentul liberian de emitere a licențelor (DLEL), toate acestea fiind descrise în anexele II și, respectiv, IV. Metoda care urmează să fie folosită trebuie să se bazeze pe probe și să includă controale ale documentelor și vizite pe teren sau la fața locului. Auditorul independent va avea următoarele misiuni specifice:

               (a)

               verifică dacă sistemele funcționează în mod eficace și dacă lemnul tăiat, prelucrat și comercializat respectă cerințele acestor sisteme. Aceasta include cerințele legale privind acordarea drepturilor precontractuale asupra lemnului, atribuirea contractului, cerințele anterioare tăierii, tăierea, prelucrarea și livrările;

               (b)

               verifică dacă sistemul lanțului de custodie, o componentă esențială a SAL, este eficace și funcționează în mod corespunzător, confirmând respectarea cerințelor de la operațiunile anterioare recoltării până la export sau comercializarea pe piața internă;

               (c)

               evaluează rezultatele și eficiența DVL și a agențiilor guvernamentale implicate în procesul de verificare pentru a asigura conformitatea cu cerințele SAL;

               (d)

               evaluează sistemul instituit pentru a se asigura că DLEL emite licențe FLEGT numai pentru loturile care sunt fabricate sau exportate cu respectarea deplină a cerințelor SAL;

               (e)

               evaluează procesul de stabilire a duratei de valabilitate a licențelor pentru a se asigura că sistemul de verificare a licențelor este eficient și că acesta nu cauzează întârzieri sau greutăți titularului licenței în mod nejustificat;

               (f)

               evaluează modul în care autoritățile competente abordează infracțiunile raportate;

               (g)

               evaluează eficacitatea oricărei măsuri luate pentru a remedia aceste deficiențe;

               (h)

               identifică lacunele și deficiențele la nivel general din cadrul SAL, adică funcționarea lanțului de custodie, asigurarea legalității și elementele din cadrul SAL legate de acordarea licențelor, precum și nivelul impactului acestora asupra credibilității SAL;

               (i)

               transmite constatările și recomandările sale către CMPA, care este obligat să publice aceste rapoarte de audit periodic.

         4.   METODOLOGIE: METODE PRIVIND COLECTAREA ȘI EVALUAREA INFORMAȚIILOR ȘI RAPORTAREA
   Auditorul independent trebuie să dea dovadă de profesionalism și integritate în îndeplinirea responsabilităților sale. Auditorul independent elaborează un manual de proceduri care să evidențieze metode privind colectarea informațiilor, evaluarea probelor și raportarea. Manualul propus de auditorul independent va fi revizuit și aprobat de către CMPA. Auditorul independent utilizează procedurile stabilite în Manualul de evaluare a impactului în vederea efectuării de audituri, de vizite la fața locului și de investigații, a consultării cu părțile interesate și a documentării, precum și a raportării constatărilor sale către CMPA în vederea publicării ulterioare.
   4.1.   Program de lucru

               (a)

               În primul an de funcționare a sistemului de licențe FLEGT, auditorul independent efectuează două audituri. Primul audit are ca obiectiv stabilirea faptului că toate cerințele SAL sunt în vigoare și gata de a fi puse pe deplin în aplicare. Al doilea audit și toate celelalte audituri ulterioare evaluează rezultatele SAL.

               (b)

               În anii următori, auditorul independent efectuează cel puțin un audit anual al SAL.

               (c)

               Auditorul independent poate, de asemenea, să desfășoare audituri și controale la fața locului neprevăzute, dacă este necesar.

         4.2.   Domeniul de desfășurare a activității

               (a)

               Activitățile auditorului independent acoperă toate aspectele SAL, inclusiv conformitatea cu definiția legalității, sistemul lanțului de custodie, verificarea și acordarea de licențe, precum și orice sistem de certificare aprobat de guvern prin care se furnizează dovada respectării SAL.

               (b)

               Auditorul independent verifică activitățile relevante ale tuturor instituțiilor, inclusiv agențiile de stat responsabile de diverse aspecte ale SAL din Liberia.

               (c)

               Auditorul independent verifică sistemele puse în aplicare de autoritățile competente ale UE pentru controlul licențelor FLEGT emise de Liberia.

         4.3.   Strângerea de probe
   Manual de proceduri privind AI descrie procedurile și practicile utilizate pentru strângerea de probe care vor include controlul pe teren, investigații, interviuri, documentare și modul în care auditorul independent va răspunde plângerilor.
   4.4.   Evaluare
   În cursul investigațiilor, auditorul independent se asigură că probele sunt evaluate în conformitate cu standardul ISO 19011 sau cu un standard echivalent.
   4.5.   Sisteme de audit
   În cadrul documentării probelor de audit, a identificării deficiențelor și a infracțiunilor în orice parte a SAL, precum și a monitorizării acțiunilor corective aplicate, auditorul independent trebuie să:

               (a)

               păstreze înregistrările corespunzătoare ale probelor de audit privind rezultatele, conformitatea, absența rezultatelor și neconformitatea;

               (b)

               înregistreze și să evalueze un eșantion selecționat pe baza evaluării riscurilor al unei absențe a rezultatelor sau al neconformității constatate cu diferite aspecte ale SAL, inclusiv cerințe privind acordarea licențelor, precum și măsurile luate pentru rezolvarea lipsei de rezultate sau neconformitatea;

               (c)

               înregistreze deficiențele, lacunele și domeniile care necesită îmbunătățiri în cadrul SAL și să se asigure că există o distincție clară între acestea;

               (d)

               înregistreze și să evalueze eficacitatea tuturor măsurilor corective implementate de părțile interesate, inclusiv Autoritatea pentru dezvoltare forestieră (ADF), alte autorități publice și organisme private responsabile pentru diverse aspecte ale SAL.

         5.   RAPOARTE ȘI DIFUZARE
   5.1.   Auditorul independent respectă o structură și un protocol pentru pregătirea rapoartelor sale, astfel cum a fost convenit cu CMPA. Auditorul independent:

               (a)

               raportează cu privire la activitățile desfășurate în conformitate cu programul de lucru convenit cu CMPA;

               (b)

               își elaborează raportul în conformitate cu principiile de audit acceptate la nivel internațional, astfel cum se specifică în acordul său cu CMPA;

               (c)

               înaintează toate rapoartele către CMPA, care prezintă observații cu privire la acestea;

               (d)

               elaborează rapoarte finale care reflectă observațiile CMPA.

         5.2.   Rapoartele validate de CMPA vor deveni documente publice.
   6.   SURSE DE INFORMAȚII
   Principalele surse de informații includ revizuirea documentelor, vizite pe teren și consultări/reuniuni cu părțile interesate relevante care sunt identificate în definiția legalității din cadrul grilei de verificare a legalității (a se vedea anexa II).
   Guvernul Liberiei și Uniunea se asigură că auditorul independent are acces la toate informațiile necesare, inclusiv documente și baze de date pe care le consideră relevante, în special cele care sunt necesare pentru a evalua eficacitatea sistemelor instituite pentru a verifica respectarea SAL. Acestea includ accesul la informațiile generate și/sau deținute de către sucursale și agenții ale autorităților publice, precum și de organisme private recrutate de către autoritățile publice în cauză.
   De asemenea, auditorul independent are acces deplin la toate zonele de gestionare a pădurilor înainte, în timpul și după desfășurarea operațiunilor forestiere. Aceasta va include accesul la zonele de exploatare și la alte zone în care resursele forestiere sunt extrase sau prelucrate, precum și la punctele de export. Acest acces larg este conceput pentru a permite auditorului independent să descopere deficiențe în cazul în care acestea există în SAL.
   Concret, auditorul independent are acces la următoarele agenții guvernamentale, organisme desemnate sau recrutate de către guvern pentru a îndeplini anumite funcții legate de orice parte din SAL și la alte părți care pot fi în măsură să furnizeze informații relevante privind funcționarea SAL.
   6.1.   Guvernul Liberiei și organismele desemnate de guvern

               (a)

               departamente ale ADF care sunt implicate în diverse aspecte ale exploatării forestiere comerciale. Acestea includ servicii implicate în procesele anterioare atribuirii, inclusiv validarea zonelor concesionate propuse, precalificarea exploatării forestiere și a altor societăți interesate de sectorul exploatării forestiere comerciale, precum și în publicarea, primirea și deschiderea ofertelor;

               (b)

               servicii ale ADF implicate în aplicarea legii în sectorul comercial;

               (c)

               servicii ale ADF și alte instituții relevante implicate în punerea în aplicare a sistemului de asigurare a legalității și a altor activități de aplicare a legii;

               (d)

               alte agenții guvernamentale și cetățeni desemnați care sunt implicați în procesele de evaluare a ofertelor, inclusiv Comisia de evaluare a ofertelor, Comitetul de verificare prealabilă și Comitetul interministerial pentru atribuirea concesiunilor (CIMC);

               (e)

               comitetele legislative pentru silvicultură, Camera Reprezentanților și Senatul cu privire la rolurile acestora în procesul de ratificare a licențelor privind resursele forestiere;

               (f)

               Agenția pentru Protecția Mediului (APM) din Liberia;

               (g)

               ministerele din cadrul guvernului responsabile pentru exporturile de produse forestiere, inclusiv Ministerul de Finanțe, Ministerului Comerțului și Autoritatea Portuară Națională, precum și departamentele lor interne care sunt direct responsabile de diferitele aspecte ale procesului;

               (h)

               furnizorul de servicii contractat pentru a opera sistemul de asigurare a legalității.

         6.2.   Societatea civilă și comunitățile

               (a)

               organizații locale, regionale, naționale și internaționale ale societății civile implicate în monitorizarea activității forestiere în Liberia;

               (b)

               comunități și persoane implicate în monitorizarea activității forestiere;

               (c)

               organisme de gestionare forestieră comunitară și comitete de dezvoltare forestieră comunitară implicate în diverse aspecte ale sectorului exploatării forestiere comerciale.

         6.3.   Alte surse

               (a)

               întreprinderi forestiere, inclusiv rezultatele proceselor de certificare private;

               (b)

               instituții academice;

               (c)

               autorități locale;

               (d)

               comunități și populații locale;

               (e)

               organisme de certificare a gestionării durabile a pădurilor (GDP);

               (f)

               reclamanți;

               (g)

               autorități competente;

               (h)

               părți interesate și părți care depun o plângere sau solicită un audit neprevăzut al anumitor aspecte ale SAL;

               (i)

               orice altă sursă pe care auditorul independent o consideră relevantă.

         7.   CALIFICĂRI NECESARE
   Auditorul independent trebuie să dea dovadă de integritate și să aibă experiență în efectuarea unor audituri similare, să fie obiectiv și să aibă capacitatea de a efectua analize sistematice. Acesta trebuie să fie independent de operatorii și instituțiile liberiene care au un rol de natură comercială sau de reglementare în sectorul forestier și să fie credibil. Este responsabilitatea auditorului independent de a se asigura că personalul din subordinea sa declară orice potențial conflict de interese și, în cazul în care acestea există, de a indica ce măsuri se vor lua pentru limitarea unor astfel de conflicte. Pe lângă această cerință, auditorul independent îndeplinește următoarele cerințe:

               (a)

               deține un sistem intern de gestionare a calității documentat care îndeplinește cerințele ISO 17021 (1) sau pe cele ale standardelor echivalente și efectuează audituri în conformitate cu proceduri care respectă standardul ISO 19011 (2) sau pe cele ale standardelor echivalente;

               (b)

               are experiență în audituri ale sistemelor de gestionare;

               (c)

               dispune de un mecanism pentru soluționarea plângerilor sau nemulțumirilor în mod transparent;

               (d)

               deține o serie de competențe, inclusiv în materie de audit, de preferință în gestionarea pădurilor, și posedă expertiză și experiență suficientă în exercitarea unor funcții similare în alte părți ale lumii, de preferință în Africa;

               (e)

               poate dovedi prezența, în cadrul echipelor sale, a experților cu o experiență suficientă în Liberia și/sau pe teritoriul Africii de Vest. Trebuie încurajată implicarea experților din cadrul subregiunilor în paralel cu cea a experților internaționali;

               (f)

               are o bună cunoaștere a sectorului exploatării forestiere comerciale, de preferință în Africa;

               (g)

               dispune de personal cu competențe în diverse domenii ale exploatării forestiere, inclusiv gestionarea pădurilor, prelucrare, sisteme de trasabilitate și ale lanțului de custodie, precum și comerțul internațional de lemn și de produse din lemn.

         Auditorul independent poate avea în vedere un parteneriat sau o întreprindere comună cu o organizație liberiană.
   8.   PROCESUL DE SELECȚIE ȘI DISPOZIȚII INSTITUȚIONALE
   Auditorul independent va fi recrutat prin licitație concurențială (deschisă entităților naționale și internaționale). Evaluarea ofertelor va fi transparentă și toate părțile interesate vor fi informate cu privire la criteriile care urmează să fie aplicate. Verificarea prealabilă a entităților concurente și raportul de evaluare a ofertelor vor fi făcute publice.
   9.   ALTE CERINȚE
   Prezenta secțiune cuprinde responsabilitățile suplimentare ale auditorului independent care nu sunt abordate în alte părți ale acestor termeni de referință.
   9.1.   Accesibilitatea
   Auditorul independent ar trebui să dispună de un punct de contact în Liberia pentru a putea fi contactat de sectorul privat, autoritățile guvernamentale și organizațiile societății civile.
   9.2.   Consolidarea capacităților și durabilitatea
   De asemenea, auditorul independent:

               (a)

               colaborează cu societatea civilă, sectorul privat și agențiile guvernamentale astfel încât să permită liberienilor să dobândească o bună înțelegere a activității auditorului independent, de exemplu prin organizarea ocazională de ateliere și sesiuni de informare;

               (b)

               recrutează liberieni calificați și consolidează capacitatea individuală a acestora de a efectua audituri independente ale SAL.

      (1)  ISO/IEC 17021:2006. Evaluarea conformității – Cerințe pentru organismele care oferă servicii de audit și certificare a sistemelor de gestionare.

      (2)  ISO 19011:2002. Orientări pentru auditarea sistemelor de gestionare a calității și/sau de mediu.
   ANEXA VI

      CRITERII DE EVALUARE A SISTEMULUI DE ASIGURARE A LEGALITĂȚII

   Prezentul acord prevede punerea în aplicare a unui sistem de asigurare a legalității (SAL) care vizează garantarea faptului că toate tipurile de lemn și produse din lemn menționate în acord și exportate din Liberia către Uniune sunt produse în deplină legalitate. SAL trebuie să cuprindă următoarele elemente:

               —

               definiție a lemnului de proveniență legală care enunță legile care trebuie respectate în vederea eliberării unei licențe;

               —

               controlul lanțului de aprovizionare pentru monitorizarea traseului lemnului din pădure până în punctul de export;

               —

               verificarea conformității cu toate elementele definiției legalității și a controlului lanțului de aprovizionare;

               —

               procedurile de eliberare a licențelor FLEGT; și

               —

               auditul independent în vederea garantării funcționării sistemului astfel cum a fost prevăzut.

         SAL va face obiectul unei evaluări tehnice independente înainte ca regimul de licențe să devină operațional; termenii de referință sunt aprobați în comun de părțile interesate prin intermediul Comitetul mixt de punere în aplicare a prezentului acord. Criteriile de evaluare determină rezultatele pe care SAL ar trebui să le producă și servesc drept fundament pentru termenii de referință ai evaluării. Evaluarea vizează:

               —

               revizuirea oricărei modificări aduse sistemului după semnarea acordului; și

               —

               analizarea funcționării în practică a sistemului și a faptului că acesta produce rezultatul dorit.

         1.   DEFINIȚIA LEGALITĂȚII
   Lemnul de proveniență legală trebuie definit în temeiul legilor în vigoare în Liberia. Definiția utilizată nu trebuie să fie ambiguă, trebuie să poată fi verificată în mod obiectiv în plan operațional; de asemenea, definiția trebuie să reia cel puțin legile care reglementează domeniile de mai jos:

               (a)

               drepturi de recoltare: acordarea de drepturi legale pentru recoltarea lemnului în zonele declarate legale în acest scop;

               (b)

               operațiuni forestiere: respectarea cerințelor legale în materie de gestionare forestieră, mai ales în conformitate cu legislația relevantă privind mediul și munca;

               (c)

               drepturi și redevențe: respectarea cerințelor legale privind taxele, redevențele și drepturile legate direct de activitatea de recoltare a lemnului și drepturile de recoltare;

               (d)

               alți utilizatori: respectarea, dacă este cazul, a drepturilor funciare sau a drepturilor de utilizare a terenurilor și resurselor aparținând altor părți, susceptibile a fi afectate de drepturile de recoltare a lemnului;

               (e)

               comerț și vamă: respectarea cerințelor legale în materie de proceduri comerciale și vamale.

         Se poate identifica în mod clar instrumentul juridic care stă la baza fiecărui element al definiției?
   Se precizează criteriile și indicatorii care permit măsurarea conformității cu fiecare element al definiției?
   Criteriile/indicatorii sunt clari, obiectivi și aplicabili în plan operațional?
   Indicatorii și criteriile permit identificarea clară a rolurilor și a responsabilităților diferiților actori? Verificarea conformității juridice evaluează performanțele tuturor actorilor vizați?
   Definirea legalității include principalele domenii ale legislației în vigoare prezentate anterior? În cazul unui răspuns negativ, de ce au fost lăsate la o parte anumite domenii legislative?
   În elaborarea definiției, părțile interesate au avut în vedere toate domeniile majore ale legislației aplicabile?
   Sistemul de asigurare a legalității cuprinde principalele dispoziții legislative identificate în cursul discuțiilor prealabile dintre diferitele părți interesate?
   Definiția legalității ia în considerare toate sursele posibile de lemn care intră în lanțul de aprovizionare destinat Uniunii și sunt elaborați indicatorii adecvați pentru diferitele surse/proceduri de atribuire a drepturilor?
   Au fost modificate, ulterior încheierii prezentului acord, definiția legalității și grila de verificare a legalității? Au fost definiți indicatorii și criteriile pentru asigurarea verificării acestor modificări? Au fost consultate toate părțile interesate cu privire la aceste modificări în cadrul unui proces care a ținut cont în mod suficient de punctele de vedere ale acestora?
   2.   CONTROLUL LANȚULUI DE APROVIZIONARE
   Sistemele care vizează controlul lanțului de aprovizionare trebuie să garanteze credibilitatea trasabilității produselor din lemn pe tot parcursul lanțului de aprovizionare, de la locul de recoltare sau punctul de import până la punctul de export. Nu va fi întotdeauna necesară păstrarea trasabilității fizice a unui buștean, a unei încărcături de bușteni sau a unui produs din lemn din punctul de export până la pădurea de origine, dar va trebui întotdeauna garantată trasabilitatea între pădure și primul punct unde se produc eventualele amestecuri (de exemplu, terminal pentru lemn sau unitate de prelucrare).
   2.1.   Drepturi de exploatare
   Zonele în care au fost atribuite drepturile asupra resurselor forestiere și titularii acestor drepturi pot fi identificați în mod clar.
   Garantează sistemul de control faptul că doar lemnul provenit dintr-o zonă forestieră cu drepturi de exploatare valabile și acceptabile intră în lanțul de aprovizionare?
   Garantează sistemul de control faptul că întreprinderile care desfășoară operațiuni de recoltare au primit într-adevăr drepturile de exploatare corespunzătoare zonelor de pădure în cauză?
   Sunt făcute publice procedurile de atribuire a drepturilor de exploatare și informațiile cu privire la drepturile de exploatare atribuite și la titularii acestora, în conformitate cu legislația liberiană?
   2.2.   Sistemele de control al lanțului de aprovizionare
   Există mecanisme eficace de trasabilitate a lemnului pe tot parcursul lanțului de aprovizionare, de la recoltare până la punctul de export.
   Abordarea utilizată pentru identificarea lemnului poate varia, de la utilizarea de etichete pentru articole individuale, până la consultarea documentelor care însoțesc o încărcătură sau un lot. Metoda aleasă trebuie să țină cont de tipul și de valoarea lemnului, precum și de riscul de amestecare cu lemn de proveniență ilegală sau neverificat.
   Sunt identificate și descrise în sistemul de control toate lanțurile de aprovizionare posibile?
   Sunt identificate și descrise în sistemul de control toate etapele lanțului de aprovizionare?
   Sunt stabilite și documentate metodele în vederea (a) identificării originii produsului; și (b) evitării amestecării cu lemn provenit din surse necunoscute, în etapele ulterioare ale lanțului de aprovizionare:

               —

               lemn în pădure;

               —

               transport;

               —

               stocare provizorie;

               —

               sosire la unitatea de prelucrare primară;

               —

               unități de prelucrare;

               —

               stocare provizorie;

               —

               transport;

               —

               sosire la punctul de export?

         Care sunt organizațiile responsabile cu controlul fluxurilor de lemn? Dispun acestea de resursele umane și de alte resurse adecvate pentru îndeplinirea cu succes a activităților de control?
   Există un protocol de verificare a rezultatelor procedurilor de control dezvoltate și aplicate?
   Procedurile de punere în aplicare sunt clar definite și comunicate tuturor părților interesate?
   2.3.   Cantități
   Există mecanisme solide și eficace pentru măsurarea și înregistrarea cantităților de lemn sau de produse din lemn la fiecare etapă a lanțului de aprovizionare, mai ales estimări fiabile și precise, anterioare debutului recoltării, cu privire la volumul de lemn pe picior pentru fiecare suprafață de tăiere.
   Generează sistemul de control date cantitative cu privire la intrările și ieșirile pentru etapele ulterioare ale lanțului de aprovizionare:

               —

               lemn pe picior;

               —

               bușteni în pădure;

               —

               lemn transportat și stocat;

               —

               sosire la unitatea de prelucrare primară;

               —

               control în interiorul unităților de prelucrare;

               —

               sosire la punctul de export?

         Care sunt organizațiile responsabile cu introducerea datelor cantitative în sistemele de control? Cum sunt legate aceste organizații între ele? Personalul acestor organizații este format de manieră standardizată în gestionarea datelor? Dispun organizațiile de resurse suficiente în ceea ce privește personalul și echipamentul?
   Care este calitatea controlului datelor?
   Dacă sunt responsabile mai multe organizații, cum se asigură faptul că performanța controlului și gestionarea datelor sunt derulate de aceeași manieră și respectând același standard de către fiecare organizație?
   2.4.   Colectarea datelor
   Toate datele sunt înregistrate astfel încât să fie posibilă reconcilierea lor în timp util cu elementele anterioare și următoare ale lanțului de aprovizionare. Se efectuează o verificare fiabilă pentru întregul lanț de aprovizionare.
   Se înregistrează toate datele cantitative astfel încât să fie posibilă reconcilierea rapidă a cantităților cu etapele anterioare și următoare ale lanțului de aprovizionare?
   Există metode de evaluare a consecvenței dintre lemnul pe picior, buștenii recoltați și lemnul intrat în uzină/punct de export?
   Există metode pentru evaluarea consecvenței dintre intrările de lemn brut și ieșirile de produse prelucrate în fabricile de cherestea și alte instalații?
   Este posibilă efectuarea unei verificări fiabile pe articol individual sau pe loturi de produse din lemn pe tot parcursul lanțului de aprovizionare?
   Ce sisteme de informații și tehnologii sunt utilizate pentru depozitarea, reconcilierea și înregistrarea datelor? Există sisteme eficace de securizare a datelor?
   Cum este evitat accesul neautorizat la acest sistem (securitatea sistemului)?
   Cum este garantată fiabilitatea sistemelor de securitate?
   Care este organizația responsabilă cu reconcilierea datelor? Dispune aceasta de resurse umane și de alte resurse adecvate pentru a îndeplini cu succes activitățile de gestionare a datelor?
   Ce informații privind controlul lanțului de aprovizionare sunt făcute publice?
   Cum pot accesa părțile interesate aceste informații?
   2.5.   Produse din lemn importate
   Există controale adecvate care să garanteze faptul că lemnul și produsele din lemn au fost importate în conformitate cu cerințele legale și cu procedurile instituite pentru a se asigura că produsele importate au fost recoltate în mod legal, în conformitate cu cerințele legale din țara de recoltare.
   Cum este demonstrată legalitatea produselor din lemn importate?
   Ce elemente permit dovedirea faptului că produsele importate provin din arbori recoltați în mod legal într-o țară terță?
   Identifică SAL produsele din lemn importate pe tot parcursul lanțului de aprovizionare?
   În cazul lemnului importat, este posibilă identificarea, pe licența FLEGT, a țării de origine a acestuia, precum și a țării de origine a componentelor produselor compozite?
   Utilizarea codurilor de bare pe lemnul importat garantează faptul că doar produsele forestiere exploatate și prelucrate în mod legal vor fi exportate însoțite de o licență FLEGT?
   3.   VERIFICARE
   Verificarea constă în efectuarea de controale adecvate în vederea garantării legalității lemnului. Aceasta trebuie să fie suficient de riguroasă și eficace pentru a permite detectarea oricărei nerespectări a cerințelor, fie în ceea ce privește pădurea, fie pe parcursul lanțului de aprovizionare și pentru a se lua măsuri rapide în vederea remedierii acesteia.
   3.1.   Organizație
   Verificarea este efectuată de către un guvern, o organizație terță sau o asociere a celor două, care deține resurse adecvate, sisteme de gestionare și personal calificat și format, precum și mecanisme solide și eficace pentru a controla conflictele de interese.
   A desemnat guvernul unul sau mai multe organisme în vederea asumării sarcinilor de verificare? Atribuțiile (și responsabilitățile aferente) sunt clare și publice?
   Sunt clar atribuite responsabilitățile și sunt precizate competențele necesare cu privire la aceste responsabilități? Cum sunt acestea puse în aplicare?
   Cum garantează serviciile responsabile cu asigurarea legalității cel mai înalt nivel de colaborare și de gestionare a datelor raționalizată între administrațiile implicate în controlul sectorului forestier?
   Dispune organismul responsabil cu verificarea de resurse adecvate pentru îndeplinirea cu succes a verificării definiției legalității și a sistemelor în vederea controlării lanțului de aprovizionare a lemnului?
   Este organismul responsabil cu verificarea dotat cu un sistem de gestionare bine documentat care:

               —

               garantează faptul că personalul său deține competențele și experiența necesare;

               —

               recurge la controlul/supravegherea internă;

               —

               conține mecanisme pentru a controla conflictele de interese;

               —

               garantează transparența sistemului;

               —

               definește și aplică o metodă de verificare;

               —

               utilizează un mecanism de gestionare a plângerilor cu acces public?

         3.2.   Verificarea în raport cu definiția legalității
   Există o definiție clară cu privire la ceea ce trebuie verificat. Metodologia verificării este documentată și vizează asigurarea faptului că procesul este sistematic, transparent, întemeiat pe probe, efectuat la intervale regulate și că acoperă toate elementele incluse în definiție.
   Acoperă metodologia verificării toate elementele definiției legalității și conține aceasta teste de conformitate cu toți indicatorii menționați?
   Necesită verificarea:

               —

               efectuarea de controale ale documentelor, ale registrelor de exploatare și operațiuni pe teren (chiar inopinate);

               —

               culegerea de informații de la părțile interesate externe;

               —

               păstrarea evidențelor de verificare care permite auditorilor interni și auditorului independent să efectueze controale?

         Sunt stabilite clar și aplicate responsabilitățile și rolurile instituționale?
   Sunt făcute publice rezultatele verificării raportate la definiția legalității? Cum pot accesa părțile interesate aceste informații?
   3.3.   Verificarea sistemelor de control al lanțului de aprovizionare
   Există un domeniu de aplicare clar care precizează ceea ce trebuie verificat și care vizează ansamblul lanțului de aprovizionare, de la recoltare până la export. Metodologia verificării este documentată; aceasta vizează asigurarea faptului că procesul este sistematic, transparent, întemeiat pe probe, efectuat la intervale regulate și că acoperă toate elementele incluse în sfera de aplicare; de asemenea, aceasta prevede reconcilieri ale datelor periodice și fără întârziere la fiecare etapă a lanțului.
   Metoda de verificare acoperă pe deplin verificările privind controalele lanțului de aprovizionare?
   Este acest lucru clar precizat în metoda de verificare?
   Prin ce se dovedește faptul că verificarea controalelor lanțului de aprovizionare a fost într-adevăr efectuată?
   Sunt stabilite clar și aplicate responsabilitățile și rolurile instituționale?
   Sunt făcute publice rezultatele verificării referitoare la controlul lanțului de aprovizionare? Cum pot accesa părțile interesate aceste informații?
   3.4.   Neconformitatea
   Mecanismul de neconformitate permite soluționarea oricăror cazuri de neconformitate cu cerința de asigurare a legalității. Există un mecanism operațional și eficace pentru punerea în aplicare de măsuri corective în cazul în care sunt depistate încălcări.
   Definește sistemul de verificare cerința menționată anterior?
   Au fost elaborate mecanisme în vederea remedierii cazurilor de neconformitate? Sunt acestea aplicate în practică?
   Încălcările depistate și măsurile corective adoptate fac obiectul unor înregistrări adecvate? Este evaluată eficacitatea măsurilor corective?
   Ce informații cu privire la încălcările depistate sunt făcute publice?
   3.5.   Plângeri
   Mecanismul privind plângerile permite soluționarea oricărei plângeri referitoare la asigurarea legalității.
   Există un mecanism privind plângerile aflat la dispoziția tuturor părților interesate? Organismele de verificare dispun de mecanisme pentru a primi și răspunde la obiecții din partea părților interesate sau la observații independente? Organismele de verificare dispun de mecanisme pentru a primi și răspunde la sesizări privind încălcări constatate de funcționarii guvernamentali?
   Se cunoaște clar modalitatea prin care plângerile sunt primite, documentate, transmise către un eșalon superior (dacă este cazul) și modul în care se formulează un răspuns la acestea?
   4.   ACORDAREA LICENȚELOR
   Liberia a încredințat unei autorități de acordare a licențelor întreaga responsabilitate a emiterii de licențe FLEGT. Licențele FLEGT sunt acordate pe bază de transporturi individuale.
   4.1.   Organizare
   Cărui organism îi revine responsabilitatea emiterii licențelor FLEGT?
   Este clar stabilit și pus la dispoziția publicului rolul autorității emitente și a personalului acesteia cu privire la emiterea de licențe FLEGT?
   Sunt definite cerințele referitoare la competențele personalului autorității emitente și sunt stabilite controale interne cu privire la acesta?
   Deține autoritatea emitentă resursele adecvate în vederea îndeplinirii misiunii sale?
   4.2.   Emiterea licențelor FLEGT
   Dispune autoritatea emitentă de proceduri documentate în ceea ce privește emiterea licențelor?
   Sunt aceste proceduri publice, inclusiv eventualele taxe care trebuie plătite?
   Prin ce se dovedește faptul că procedurile sunt aplicate corect în practică?
   Sunt disponibile evidențe adecvate cu privire la licențele eliberate și refuzate?
   Înregistrările indică în mod clar elementele justificative în temeiul cărora au fost emise licențele?
   Cerințele de emitere a licențelor sunt specificate în mod clar și puse la dispoziția exportatorului?
   Dispun exportatorii de o înțelegere completă a criteriilor de emitere a licențelor FLEGT?
   Ce informații cu privire la licențele emise sunt făcute publice?
   4.3.   Proceduri de gestionare a solicitărilor de informații privind licențele emise
   Pot autoritățile competente din statele membre ale Uniunii să obțină clarificări cu privire la licențele FLEGT emise?
   Au fost stabilite proceduri clare de comunicare între autoritatea emitentă și autoritățile competente din cadrul Uniunii?
   Există canale care să permită altor părți naționale sau internaționale interesate să solicite informații cu privire la licențele FLEGT emise?
   4.4.   Mecanism de gestionare a plângerilor
   Există un mecanism de gestionare a plângerilor și a diferendelor care rezultă din acordarea licențelor. Acest mecanism permite soluționarea oricărei plângeri privind funcționarea regimului de licențe.
   Există un mecanism documentat de gestionare a plângerilor aflat la dispoziția tuturor părților interesate?
   Se cunoaște clar modalitatea prin care plângerile sunt primite, documentate, transmise către un eșalon superior (dacă este cazul) și modul în care se formulează un răspuns la acestea?
   5.   DIRECTIVE PRIVIND AUDITUL INDEPENDENT AL SISTEMULUI
   Auditul independent (AI) este o funcție independentă de organismele de reglementare a sectorului forestier din Liberia. Acesta vizează menținerea credibilității regimului de licențe FLEGT supraveghind ca toate aspectele SAL să funcționeze astfel cum au fost prevăzute.
   5.1.   Dispoziții instituționale
   5.1.1.   Desemnarea autorității
   Liberia a autorizat oficial funcția de AI și îi permite să funcționeze în mod efectiv și transparent.
   5.1.2.   Independență în raport cu alte elemente ale SAL
   O distincție clară este stabilită între organizațiile și persoanele care participă la gestionarea sau la reglementarea resurselor forestiere și cele implicate în auditul independent.
   Dispune guvernul de cerințe documentate în materie de independență în ceea ce privește auditorul independent?
   Este prevăzut ca organizațiile sau persoanele având un interes comercial sau un rol instituțional în sectorul forestier al celor două părți să nu fie admise să exercite funcția de auditor independent?
   5.1.3.   Desemnarea auditorului independent
   Auditorul independent a fost desemnat cu ajutorul unui mecanism transparent și acțiunile sale fac obiectul unor reguli clare și publice.
   Guvernul a făcut publici termenii de referință pentru auditorul independent?
   Guvernul a documentat procedurile de desemnare a auditorului independent și le-a făcut publice?
   5.1.4.   Mecanism de gestionare a plângerilor
   Există un mecanism de gestionare a plângerilor și a diferendelor care rezultă din AI. Acest mecanism permite soluționarea oricărei plângeri privind funcționarea regimului de licențe.
   Există un mecanism documentat de soluționare a plângerilor, pus la dispoziția tuturor părților interesate?
   Se cunoaște clar modalitatea prin care plângerile sunt primite, documentate, transmise către un eșalon superior (dacă este cazul) și modul în care se formulează un răspuns la acestea?
   5.2.   Auditorul independent
   5.2.1.   Cerințe organizaționale și tehnice
   Auditorul independent exercită o funcție independentă de celelalte elemente ale sistemului de asigurare a legalității și funcționează conform unei structuri de gestionare documentate, unor măsuri și proceduri care respectă bunele practici aprobate la nivel internațional.
   Funcționează auditorul independent în conformitate cu un sistem de gestionare documentat care îndeplinește cerințele prevăzute în Ghidul ISO 17021 sau în norme similare?
   5.2.2.   Metoda de audit
   Metoda auditului independent se întemeiază pe furnizarea de elemente justificative și se realizează la intervale specifice și frecvente.
   Precizează metoda AI faptul că toate rezultatele trebuie să se bazeze pe elemente justificative obiective în ceea ce privește funcționarea SAL?
   Precizează metoda AI intervalele maxime la care fiecare element al SAL va fi verificat?
   Se asigură guvernul de faptul că AI poate avea acces la informații și resurse care să îi permită să își îndeplinească funcțiile în mod efectiv?
   5.2.3.   Domeniul de aplicare a auditului
   Auditorul independent funcționează în conformitate cu termenii de referință care specifică clar ceea ce trebuie auditat și care acoperă toate cerințele convenite pentru eliberarea licențelor FLEGT.
   Acoperă metoda auditului independent toate elementele din cadrul SAL și indică aceasta principalele teste de eficacitate?
   5.2.4.   Cerințe în materie de raportare
   Auditorul independent prezintă un raport preliminar Comitetul mixt de punere în aplicare (CMPA). Rapoartele auditorului independent, precum și toate acțiunile corective necesare sunt discutate în cadrul CMPA.
   Precizează termenii de referință ai auditorului independent cerințele în materie de raportare și frecvența acestora?
   Este descris în cadrul termenilor de referință ai auditorului și ai procedurilor CMPA procesul de publicare a rezultatelor auditului?
   6.   CRITERII DE EVALUARE A SISTEMULUI INSTITUIT ÎN UNIUNE PENTRU ACCEPTAREA LICENȚELOR FLEGT
   Regulamentul FLEGT și măsurile de punere în aplicare a acestuia prevăd proceduri pentru punerea în aplicare a sistemului de licențe FLEGT, inclusiv proceduri care permit verificarea faptului că produsele din lemn din Liberia destinate punerii în liberă circulație pe teritoriul Uniunii fac în mod adecvat obiectul unei licențe FLEGT. Procedurile solicită, de asemenea, ca statele membre ale Uniunii să numească o autoritate competentă în acest sens.
   Deoarece este vorba despre măsuri noi introduse în scopul punerii în aplicare a sistemului de licențe FLEGT, evaluarea va examina stadiul de pregătire al Uniunii cu privire la verificarea licențelor FLEGT.
   Au fost clar stabilite autoritățile competente din fiecare stat membru al Uniunii? Au fost făcute publice aceste informații?
   Au fost stabilite procedurile pentru tratarea licențelor FLEGT în fiecare stat membru al Uniunii? Au fost făcute publice aceste proceduri?
   A fost adoptată legislația sau reglementările adecvate în cazul în care acest lucru a fost considerat necesar de către statele membre ale Uniunii?
   Au fost stabilite metodele de comunicare între autoritățile competente și autoritățile vamale?
   Au fost stabilite proceduri pentru a permite Uniunii sau oricărei alte persoane sau organism desemnat de către Uniunea Europeană să acceseze documente și date relevante și să evite orice problemă susceptibilă să împiedice buna funcționare a sistemului de licențe FLEGT?
   Au fost stabilite proceduri pentru a permite auditorului independent să acceseze toate documentele și datele relevante?
   Au fost negociate metode de raportare între statele membre ale Uniunii și Comisia Europeană? Au fost adoptate procedurile de publicare a acestor rapoarte?
   Se prevede în cadrul procedurilor cazul bunurilor care fac obiectul unei licențe FLEGT dar care nu sunt acceptate? Au fost prevăzute proceduri pentru raportarea oricărei contradicții din cadrul licențelor și pentru abordarea încălcărilor?
   Au fost publicate informațiile cu privire la amenzile aplicate pentru diferitele tipuri de încălcări?
   ANEXA VII

      CALENDARUL PUNERII ÎN APLICARE

   Prezentul calendar indică principalele repere din cadrul procesului de punere în aplicare a Acordului de partenerait voluntar (APV). Dezvoltarea sistemelor, elaborarea continuă a cadrului juridic, consolidarea capacităților și alte măsuri auxiliare necesare în vederea instituirii unui sistem național eficace și complet funcțional de asigurare a legalității vor fi inițiate imediat după încheierea și parafarea APV. Cu toate acestea, ratificarea APV ar putea necesita o perioadă mai lungă de timp, iar structura oficială a Comitetului mixt de punere în aplicare (CMPA) și obligațiile de raportare și monitorizare ce decurg din acord nu vor fi instituite înainte de ratificarea APV de către ambele părți și de intrarea în vigoare a acestuia, astfel cum se prevede la articolul 31 din acord. Până atunci, va fi creat un mecanism de dialog (articolul 19). Astfel cum se arată în calendarul orientativ, activitățile planificate pentru 2011 vor demara imediat după parafarea APV.

               Rezultate principale

               Repere (activități)

               2011

               2012

               2013

               2014

               2015

               2016

               2017

               Faza pregătitoare

               Faza operațională

               Înființarea structurilor de punere în aplicare a APV

               Crearea unei structuri interimare de dialog pe tema APV între

               X

               Uniune și Liberia (care să preceadă instituirea CMPA)

               X

               Instituirea unui comitet interimar al părților interesate (de exemplu, comitetul director pentru negocierea APV) Crearea CMPA

               X

               Instituirea structurii de raportare a CMPA

               X

               Elaborarea rapoartelor anuale

               X

               X

               X

               X

               X

               X

               Stabilirea procedurilor CMPA

               X

               Structurile naționale de punere în aplicare:

               Instituirea unui (unor) mecanism(e) de coordonare interdepartamental(e)

               X

               Instituirea unui comitet național al părților interesate pentru monitorizarea punerii în aplicare a APV

               X

               Un departament liberian de emitere a licențelor (DLEL) complet echipat, dotat cu personal și operațional

               X

               Îmbunătățirea capacităților

               Un plan cuprinzător, pe cinci ani, de formare profesională și de investiții

               X

               Punerea în aplicare a planului de investiții pentru consolidarea capacităților

               X

               X

               X

               X

               X

               Formarea profesională pentru sectorul privat comercial

               X

               X

               X

               Acordarea de asistență operatorilor forestieri la scară mică, ce utilizează ferăstraie cu lanț

               X

               X

               X

               X

               X

               Acordarea de asistență din partea societății civile pentru consolidarea capacităților la nivel de comunități

               X

               X

               X

               X

               X

               X

               Instituirea unui mecanism financiar și asigurarea resurselor pentru punerea în aplicare eficientă a APV

               Crearea unui mecanism de coordonare și de asigurare a sprijinului extern de la donatori și național pentru punerea în aplicare a APV

               X

               X

               Elaborarea unui plan de punere în aplicare pe termen scurt și, respectiv, pe termen lung, cu obiective care vizează potențialele surse de sprijin pentru acțiunea APV

               X

               X

               Obținerea sprijinului

               X

               X

               Asigurarea finanțării naționale sustenabile pe termen lung pentru funcționarea SAL

               X

               X

               Sistemul de asigurare a legalității: instituirea structurilor de verificare a legalității

               Dezvoltarea sistemelor

               Revizuirea SLC pentru includerea cerințelor APV

               X

               X

               Elaborarea procedurilor de verificare a legalității incluzând noile cerințe de reglementare dezvoltate

               X

               X

               Dezvoltarea sistemelor de gestionare a datelor pentru includerea cerințelor APV

               X

               X

               Elaborarea de proceduri detaliate și orientări privind buștenii abandonați și lemnul confiscat

               X

               X

               Proceduri detaliate și orientări privind lemnul importat

               X

               X

               Integrarea în SAL a pieței interne și a sectorului informal

               X

               Integrarea în SAL a produselor din surse agricole (cauciuc și alte specii de lemn de plantație)

               X

               Consolidarea instituțiilor

               Contractarea unui furnizor extern de servicii (FES)

               X

               Instituirea unui organism guvernamental de supraveghere a contractelor de prestări servicii

               X

               Consolidarea și operarea DLV de către FES (inclusiv colaborarea cu personalul ADF detașat la FES)

               X

               X

               X

               X

               X

               Consolidarea de către FES a capacităților diferitelor agenții guvernamentale de verificare a legalității, în conformitate cu procedurile detaliate

               X

               X

               Transferul funcțiilor de verificare la DLV în cadrul ADF (transferul detaliat pe etape principale va fi inclus în contract)

               X

               X

               Sistemul de asigurare a legalității: instituirea sistemului de emitere a licențelor

               Elaborarea procedurilor de emitere a licențelor de către DLEL

               X

               Retragerea treptată a autorizațiilor de export și aplicarea noului sistem de emitere a licențelor de către DLEL

               X

               Emiterea de licențe FLEGT pentru exportul către Uniune și pe alte piețe

               X

               X

               X

               X

               Crearea mecanismelor de comunicare cu autoritățile competente ale Uniunii

               X

               Sistemul de asigurare a legalității: instituirea auditului independent

               Contractarea auditorului independent

               X

               Elaborarea procedurilor de operare și convenirea asupra acestora împreună cu CMPA

               X

               Inițierea auditurilor independente și publicarea rapoartelor

               X

               X

               X

               X

               X

               Licențe FLEGT acceptate în UE

               Evaluarea externă a funcționării sistemului SAL și a procedurilor UE; efectuarea de ajustări dacă este necesar (a se vedea anexa VI)

               X

               Confirmarea de către CMPA a datei la care UE va începe să accepte licențele FLEGT

               X

               SAL funcțional și acceptarea licențelor în Uniune

               X

               Instituirea structurilor de monitorizare din partea societății civile

               Consolidarea capacităților pentru desfășurarea activității de monitorizare de către societatea civilă (SC)

               X

               X

               Proiectarea în detaliu a monitorizării din partea SC

               X

               Instituirea monitorizării din partea SC

               X

               X

               X

               X

               X

               Aplicarea legii și îmbunătățirea cadrului de reglementare

               Adoptarea regulamentelor privind fondul forestier comunitar

               X

               Actualizarea definiției legalității (DL)

               X

               Adoptarea regulamentelor privind tăierea pădurilor prin utilizarea ferăstrăului cu lanț

               X

               Actualizarea DL

               X

               Adoptarea regulamentului privind buștenii abandonați în zonele concesionate

               X

               Adoptarea regulamentelor privind lemnul aflat în tranzit

               X

               Adoptarea procedurilor detaliate și orientărilor privind lemnul aflat în tranzit

               X

               X

               Adoptarea regulamentelor privind importurile de lemn

               X

               Adoptarea regulamentelor privind lemnul confiscat

               X

               Îmbunătățirea procedurilor privind acordurile sociale și instituirea altor dispoziții sociale și de mediu

               X

               X

               Modificarea DL

               X

               X

               Examinarea regulamentelor prevăzute în DL pe baza experienței practice de punere în aplicare a SAL

               X

               Consolidarea capacității de aplicare a legii

               X

               X

               X

               Instituirea structurilor de reglementare și monitorizare a pieței interne

               Instituirea procedurilor de verificare legală a pieței interne în cadrul SAL (integrarea în verificarea legalității și în SLC)

               X

               X

               Crearea unui sistem de colectare a informațiilor

               X

               Evaluarea contribuției sectorului informal la economia națională (locală) (ulterior se va institui o monitorizare regulată)

               X

               Formarea profesională a operatorilor forestieri care utilizează ferăstraie cu lanț, pentru a lucra în baza noilor regulamente și proceduri

               X

               X

               X

               X

               X

               Monitorizarea impactului APV

               Angajarea uneia sau mai multor organizații de monitorizare pentru studiile inițiale de referință

               X

               Stabilirea cadrului de monitorizare de către CMPA

               X

               Monitorizare de rutină, cu raportare către CMPA

               X

               X

               X

               X

               X

               Comunicarea

               Elaborarea (E) și punerea în aplicare (A) a unui plan de comunicare a costurilor în scopul sensibilizării opiniei publice

               P

               I

               I

               I

               I

               I

               Organizarea de saloane comerciale cu parteneri de afaceri pentru promovarea lemnului comercializat în baza unei licențe FLEGT

               X

               X

               X

               Crearea de site-uri web și capacități de informare a publicului (a se vedea anexa IX)

               X

               X

               X

               Orientări privind elaborarea acordurilor sociale

               X

               X

               X

               Orientări specifice privind conformitatea cu SAL a diferitelor părți interesate

               X

               X

               X

               X

               Monitorizarea APV și publicarea rapoartelor CMPA

               X

               X

               X

               X

               X

               X

         ANEXA VIII

      MĂSURI DE SPRIJIN

   1.   CONTEXT
   Sectorul forestier din Liberia se află în plin proces de redresare și redezvoltare ca urmare a ridicării sancțiunilor ONU împotriva exploatării forestiere în 2006. Noul cadru legislativ este instituit și au fost identificate zonele forestiere pentru conservare și cele pentru operațiuni comerciale și exploatare forestieră la nivel comunitar. Sunt în curs de elaborare noi acte normative pentru reglementarea sectorului informal, cunoscut sub numele de „exploatare forestieră prin utilizarea ferăstraielor cu lanț”, care aprovizionează, în principal, piața internă.
   O evaluare a capacităților serviciilor guvernamentale, operatorilor din sectorul privat și societății civile de îndeplinire a funcțiilor prevăzute în noul cadru legislativ și de politică, desfășurată în decembrie 2010 în pregătirea Acordului de partenerait voluntar (APV), indică o mare discrepanță între funcțiile avute în vedere și capacitățile reale. Pentru o funcționare eficientă a sistemului de asigurare a legalității (SAL) descris în prezentul acord, se impune consolidarea capacităților pentru funcțiile de reglementare de bază, în paralel cu modernizarea sistemelor descrise în anexa II la prezentul acord.
   În colaborare cu statele membre ale Uniunii Europene, Comisia Europeană și alți parteneri de dezvoltare, Liberia va adopta o serie de măsuri auxiliare, astfel cum se menționează la articolul 15 alineatul (1) din prezentul acord, în vederea punerii în aplicare în mod eficace a prezentului acord. Printre aceste măsuri se numără următoarele:

               (a)

               înființarea unor structuri de punere în aplicare pentru a asigura o coordonare eficace;

               (b)

               consolidarea capacităților principalelor părți interesate;

               (c)

               instituirea sistemului de asigurare a legalității;

               (d)

               consolidarea cadrului legislativ și de reglementare;

               (e)

               monitorizarea comerțului intern cu lemn și a ponderii acestuia în economia națională;

               (f)

               monitorizarea impactului APV, inclusiv asupra comunităților și a operatorilor din sectorul privat;

               (g)

               monitorizarea punerii în aplicare a APV;

               (h)

               comunicarea cu părțile interesate de la nivel național și internațional;

               (i)

               actualizarea cadrului strategic pentru sectorul forestier.

         Măsurile auxiliare posibile, descrise în continuare, se vor regăsi ulterior în planuri de acțiune detaliate, incluzând programe de investiții, într-un stadiu incipient al procesului de punere în aplicare a APV.
   2.   STRUCTURI DE PUNERE ÎN APLICARE
   Vor fi create structurile instituționale care să faciliteze funcționarea fără probleme a organismelor guvernamentale și neguvernamentale implicate în punerea în aplicare a APV, precum și a coordonării dintre acestea. În special, pe baza structurilor existente, în cadrul Autorității pentru dezvoltare forestieră (ADF), vor fi create două noi departamente, respectiv, Departamentul liberian de verificare (DLV) și Departamentul liberian de emitere a licențelor (DLEL). În primul an se va acorda prioritate creării unui mecanism de coordonare între agențiile guvernamentale și consolidării capacității departamentelor existente de a prelua noi funcții. Mai exact, în primul an de punere în aplicare va fi creată o structură de gestionare a contractelor externalizate privind sistemul de verificare/al lanțului de custodie (SLC). În pregătirea punerii în aplicare, se va acorda prioritate asistenței tehnice pentru planificarea și consolidarea capacităților necesare [de exemplu, fișe de post, recrutarea de personal, angajarea de experți și comunicarea interinstituțională între ADF și alte agenții de resort, cum ar fi Agenția pentru Protecția Mediului și Ministerul Comerțului și Industriei, Ministerul Muncii, Ministerul Agriculturii și Ministerul de Finanțe (Biroul pentru concesiuni și Biroul vamal)].
   3.   CONSOLIDAREA CAPACITĂȚILOR
   Este necesară consolidarea capacităților tuturor părților implicate în punerea în aplicare a APV. Planificarea acestei acțiuni trebuie să țină seama de asistența în curs și planificată la nivel de sector, astfel cum se menționează la articolul 15 din prezentul acord. Consolidarea capacităților include: (a) formarea tehnică a personalului din agențiile guvernamentale, în special din ADF, Agenția pentru Protecția Mediului și Biroul vamal; (b) formarea personalului ADF care lucrează cu furnizorul extern de servicii; (c) formarea grupurilor societății civile pentru a le permite să monitorizeze operațiunile SAL și să ajute comunitățile să participe la acțiuni în domeniul forestier; (d) acordarea de asistență pentru grupurile de operatori forestieri care utilizează ferăstraie cu lanț în ceea ce privește competențele tehnice și formarea de cooperative; (e) formarea în materie de gestionare a informațiilor pentru SAL și capacitatea acestuia de a analiza și publica în mod curent informații despre sector; și (f) dezvoltarea capacităților cu ajutorul tehnologiei, inclusiv dotarea cu echipamente adecvate, software și aparatură de comunicații.
   Pentru a da o direcție acestei sarcini importante de consolidare a capacităților, pe baza unei analize a lacunelor în materie de capacitate efectuate în decembrie 2010, Liberia va elabora un plan cuprinzător de formare pe cinci ani, cu costurile calculate, care va reflecta inițiativele în curs sau planificate, operându-se distincția între formarea la locul de muncă realizată de către furnizorul de servicii de verificare/SLC și alte tipuri de formare necesare și identificându-se programele de formare care pot fi realizate în cadrul inițiativelor existente și cele pentru care sunt necesare cursuri suplimentare adaptate la cerințele APV.
   De asemenea, Liberia va elabora un plan de investiții pe cinci ani, în care vor fi identificate echipamentele necesare și costurile de exploatare aferente, instalațiile care trebuie construite sau recondiționate și supuse operațiunilor de mentenanță, investițiile care vor fi efectuate de furnizorul de servicii în vederea unei eventuale predări a acestora, investițiile efectuate în cadrul inițiativelor finanțate din fondurile existente și cele care vor necesita finanțare suplimentară. Astfel cum se menționează la articolul 15, părțile acordului vor coopera, în termenii convențiilor existente, pentru a asigura resursele necesare acestei consolidări a capacităților.
   4.   MECANISME DE FINANȚARE
   Pentru toate măsurile descrise în prezenta anexă, este necesar să se elaboreze bugete detaliate și să se stabilească modul de finanțare. Cea din urmă sarcină include determinarea contribuției pe care Liberia o poate asigura din resurse proprii, stabilirea fondurilor care urmează să fie solicitate de la donatori, dar și identificarea și angajarea potențialilor donatori. Principalele măsuri pot cuprinde:

               (a)

               instituirea mecanismului de asigurare a finanțării;

               (b)

               elaborarea unui buget cuprinzător pe termen scurt și pe termen lung și a unor propuneri detaliate și surse de finanțare a punerii în aplicare a APV;

               (c)

               identificarea asistenței acordate din resursele proprii ale Liberiei și a ajutorului necesar din partea Uniunii Europene și a altor parteneri de dezvoltare, inclusiv coordonarea sprijinului existent din partea donatorilor, dacă este cazul;

               (d)

               obținerea de fonduri.

         5.   CREAREA SISTEMULUI SAL
   SAL va fi creat pe sistemele și structurile existente care funcționează deja în Liberia. Este nevoie de asistență în vederea modernizării sistemelor, pentru a asigura verificarea conformității cu definiția legalității menționată în anexa II, prin intermediul procedurilor prezentate în respectiva anexă. Măsurile auxiliare se vor axa pe acțiunile necesare în vederea creării capacităților funcționale în mai multe agenții guvernamentale diferite și pe introducerea auditului independent. Aceste măsuri presupun crearea funcției de verificare a legalității, a regimului de licențe FLEGT și a funcției de audit independent, precum și modernizarea sistemului SLC existent pentru a îndeplini cerințele SAL.
   5.1.   Instituirea sistemului de verificare a legalității
   Liberia va contracta, pe o perioadă de cinci ani, un furnizor extern de servicii pentru construirea, operarea și transferul sistemului de verificare a legalității și SLC. O parte importantă a acestei sarcini va consta în consolidarea capacității agențiilor guvernamentale de resort de a îndeplini funcțiile necesare. Furnizorul extern de servicii va lucra direct cu membrii personalului ADF detașați la acest serviciu, care, pe termen lung, vor forma DLV. Principalele măsuri pot cuprinde:

               (a)

               angajarea unui reprezentant calificat al clientului care să asiste la redactarea specificațiilor detaliate și a documentelor contractuale pentru furnizorul de servicii și la procedurile de selecție;

               (b)

               publicarea de anunțuri privind primirea, întocmirea listei preferențiale și evaluarea propunerilor pentru furnizorul de servicii;

               (c)

               negocierea unui contract cu furnizorul de servicii în regim de construcție-operare-transfer;

               (d)

               detașarea la furnizorul de servicii a personalului ADF relevant;

               (e)

               crearea unei structuri de supraveghere pentru monitorizarea furnizorului de servicii;

               (f)

               construirea și operarea sistemului SAL descrise în anexa II la prezentul acord;

               (g)

               integrarea în SLC a proceselor de prelucrare și a producției de așchii de lemn de hevea;

               (h)

               integrarea în SLC a lemnului importat și a lemnului confiscat;

               (i)

               extinderea sistemului SAL pentru a include lemnul produs pentru piața internă;

               (j)

               transferul sistemelor operate de furnizorul de servicii către ADF.

         5.2.   Înființarea Departamentului liberian de emitere a licențelor
   ADF va înființa un Departament de emitere a licențelor care va fi responsabil cu acordarea licențelor FLEGT pentru toate exporturile. ADF va elabora procedurile detaliate privind emiterea licențelor FLEGT și va asigura coerența cu procedurile de export, prin renunțarea treptată la sistemul actual de autorizații de export pe măsură ce regimul de licențe FLEGT devine funcțional. În acest sens, măsurile principale pot cuprinde:

               (a)

               elaborarea de proceduri suplimentare, cu asistență specializată, după caz, în vederea ajustării actualului sistem de autorizații de export la regimul de licențe FLEGT;

               (b)

               înființarea departamentului în cadrul ADF;

               (c)

               recrutarea personalului și a unui consultant tehnic;

               (d)

               elaborarea de regulamente privind acordarea licențelor de export;

               (e)

               renunțarea treptată la autorizațiile de export;

               (f)

               emiterea de licențe FLEGT;

               (g)

               crearea de mecanisme de comunicare cu autoritățile competente ale Uniunii.

         5.3.   Crearea mecanismului de audit independent
   Astfel cum se menționează în anexa V, Liberia va contracta un auditor independent (AI) pentru a asigura funcționarea fără probleme a sistemului SAL și conferi credibilitate sistemelor, în special pentru piețele internaționale. Liberia va contracta AI în urma consultării cu Uniunea Europeană și respectând procedurile de achiziții publice din Liberia, precum și orientările prevăzute în anexa V. În acest sens, măsurile principale pot cuprinde:

               (a)

               acțiuni de publicitate, întocmirea listei preferențiale, selectarea și negocierea cu AI;

               (b)

               elaborarea de proceduri detaliate privind auditul independent asupra cărora se va conveni împreună cu Comitetul mixt de punere în aplicare (CMPA);

               (c)

               inițierea auditurilor independente;

               (d)

               crearea capacității de evaluare și raportare.

         5.4.   Evaluarea externă a sistemului SAL funcțional
   Astfel cum se menționează în anexa VI, SAL va face obiectul unei evaluări tehnice independente înainte ca regimul de licențe să devină complet funcțional și înainte ca licențele FLEGT să fie acceptate de autoritățile Uniunii. Măsurile principale pot cuprinde:

               (a)

               realizarea unei evaluări independente a sistemului SAL, analizarea rezultatelor și ajustarea sistemelor, dacă este necesar;

               (b)

               informarea CMPA cu privire la rezultatele de evaluare și stabilirea de comun acord a unei date la care va fi „lansat” regimul de licențe și la care autoritățile Uniunii vor fi obligate să verifice licențele FLEGT înainte de intrarea pe piața Uniunii.

         6.   CONSOLIDAREA APLICĂRII LEGII ȘI A CADRULUI DE REGLEMENTARE
   În paralel cu punerea în aplicare a sistemului SAL, Liberia va examina eficiența sistemului de reglementare și de aplicare a legii și coerența cadrului legislativ aplicabil sectorului forestier și va introduce îmbunătățiri acolo unde va fi necesar. Elaborarea definiției legalității, precum și consultările și testările pe teren care au avut loc pe durata elaborării acesteia au scos la lumină unele domenii de reglementare care necesită modificări suplimentare pentru a oferi orientări clare operatorilor economici. Măsurile principale pot cuprinde:

               (a)

               stabilirea unei evaluări de reglementare după cinci ani de la punerea în aplicare a sistemului SAL, acordând astfel suficient timp pentru identificarea problemelor de natură practică în materie de aplicare și verificare a conformității legale;

               (b)

               îmbunătățirea următoarelor domenii ale cadrului legislativ: orientări privind negocierea acordurilor sociale; regulamentele privind fondul forestier comunitar; proceduri pentru gestionarea buștenilor abandonați; proceduri pentru gestionarea lemnului confiscat din motive de încălcare a legii; orientări privind modul în care regimurile independente de certificare vor fi integrate în SAL; proceduri privind întocmirea listei de excluderi; proceduri privind trasabilitatea lemnului în cadrul unităților de prelucrare; regulamentul privind accesul părților terțe și utilizarea resurselor dintr-o zonă concesionată; regulamentul privind tăierea pădurilor prin utilizarea ferăstraielor cu lanț; regulamentul privind importul de lemn și lemnul aflat în tranzit; îmbunătățirea proceselor de evaluare a impactului asupra mediului și de gestionare a mediului în zonele de exploatare a lemnului;

               (c)

               consolidarea regulamentelor privind siguranța și protecția socială a lucrătorilor din industria de exploatare forestieră;

               (d)

               orice reajustare necesară a matricei de verificare a legalității descrise în anexa II, ca urmare a modificărilor legilor și regulamentelor.

         7.   MONITORIZAREA PIEȚEI INTERNE A LEMNULUI
   Piața internă a lemnului deține o pondere foarte însemnată în economia națională, însă este insuficient înțeleasă și în mare măsură nereglementată. Liberia va adopta noi regulamente pentru a facilita gestionarea operatorilor forestieri la scară mică, ce utilizează ferăstraie cu lanț. Producția pentru comerțul intern va fi integrată în SAL și vor fi adoptate măsuri de reglementare pentru asigurarea unei mai bune reglementări, a unui comerț echitabil și a protecției mediului în actualul sector informal care funcționează în afara sistemului de reglementare. Măsurile principale pot cuprinde:

               (a)

               organizarea pieței interne a lemnului;

               (b)

               îmbunătățirea cadrului legislativ privind piața internă a lemnului;

               (c)

               crearea unui sistem informatic;

               (d)

               crearea unui sistem adecvat de trasabilitate a lemnului comercializat pe piața internă;

               (e)

               integrarea în SAL a vânzărilor de lemn de pe piața internă.

         8.   MONITORIZAREA IMPACTULUI APV
   Pentru a garanta realizarea obiectivelor prevăzute ale APV, este necesară monitorizarea impactului social, de mediu și de piață al APV, în general și cu accent special pe comunitățile dependente de resursele forestiere. În acest sens, măsurile principale pot cuprinde: conceperea unui cadru de monitorizare, incluzând liniile de bază și indicatorii aprobați care să cuprindă elemente cum sunt: îmbunătățirea structurilor de guvernanță; alocarea dreptului de utilizare a resurselor forestiere; acordurile sociale și participarea la beneficii a comunităților afectate; volumele de lemn reglementat în comparație cu volumele încă nereglementate; dovezi ale aplicării legii; volumele de lemn confiscat și gestionarea acestora; eficiența colectării de venituri; eficiența alocării de fonduri bugetare pentru comunitățile afectate; piețe pentru lemnul provenit din Liberia și evaluarea impactului APV asupra competitivității lemnului liberian. CMPA va institui un sistem de monitorizare eficient, astfel cum se menționează în anexa X.
   9.   MONITORIZAREA PUNERII ÎN APLICARE A APV
   CMPA va avea întreaga responsabilitate pentru monitorizarea punerii în aplicare a APV. Această monitorizare va include examinarea rapoartelor de audit independent și adoptarea unor măsuri ca răspuns la rapoartele respective, precum și analize ale monitorizării impactului descrise mai sus. În plus, alte părți interesate, inclusiv societatea civilă, vor monitoriza punerea în aplicare a APV, contribuind astfel la punerea în aplicare în mod eficient a sistemului SAL. CMPA va primi rapoarte de la părțile interesate și va asigura instituirea unui mecanism eficace de gestionare a reclamațiilor în vederea soluționării problemelor identificate. Măsurile principale pot cuprinde:

               (a)

               sprijinirea comitetului național multipartit de monitorizare, potrivit descrierii de la articolul 16 din prezentul acord, în organizarea de consultări publice deschise regulate privind punerea în aplicare a APV, în cadrul cărora părțile interesate vor putea oferi feedback;

               (b)

               monitorizarea de către societatea civilă, inclusiv prin asigurarea formulării și comunicării problemelor de la nivel comunitar către DLV, DLEL și AI, comitetul național multipartit de monitorizare și CMPA.

         10.   COMUNICARE
   Comunicarea sprijină punerea în aplicare a APV și este esențială pentru repararea imaginii negative a sectorului, având în vedere contextul istoric dificil din Liberia și din industria liberiană a lemnului. APV constituie un bun prilej pentru a direcționa eforturile către transparență, responsabilitate și legalitate. Valoarea comunicării eforturilor guvernului de îmbunătățire a guvernanței în sectorul forestier nu poate fi accentuată îndeajuns. APV va afecta nu numai administrația, ci și diferitele grupuri de părți interesate și publicul larg și, prin urmare, este necesară o strategie de comunicare cuprinzătoare care să ofere toate informațiile necesare despre APV, despre impactul și beneficiile acestuia, atât în termeni economici, cât și în termeni de mediu și sociali. Comunicarea măsurilor planificate și a realizărilor obținute în cadrul APV va urmări:

               (a)

               încurajarea implicării diferitelor părți interesate și garantarea coerenței acțiunilor desfășurate de acestea;

               (b)

               asigurarea accesului publicului la informații pentru a facilita monitorizarea;

               (c)

               promovarea imaginii lemnului liberian pe piața internațională;

               (d)

               asigurarea sprijinului public pentru măsurile luate de Liberia cu scopul de a promova gestionarea sustenabilă a resurselor forestiere și dezvoltarea comunităților care depind de acestea; și

               (e)

               promovarea beneficiilor APV în rândul părților interesate și a publicului larg.

         În acest scop, Liberia va sprijini măsurile de asigurare a unei comunicări eficiente a ambiției și rezultatelor APV. Măsurile principale pot cuprinde:

               (a)

               pregătirea și punerea în aplicare a unei strategii de comunicare în scopul sensibilizării opiniei publice prin intermediul mijloacelor de informare moderne și tradiționale pentru a informa permanent publicul și sectorul comercial forestier cu privire la punerea în aplicare a APV și la impactul și beneficiile acestuia;

               (b)

               identificarea grupurilor-țintă corespunzătoare și formularea, pentru fiecare public-țintă, de mesaje specifice referitoare la APV, atât în format tipărit, cât și în format electronic, cu actualizarea periodică a acestor mesaje;

               (c)

               crearea unei platforme destinate schimbului de informații pentru difuzarea consecventă a informațiilor în rândul partenerilor interni și internaționali, inclusiv stabilirea poziției acestei platforme în structura generală de punere în aplicare;

               (d)

               organizarea de saloane comerciale cu participarea potențialilor parteneri de afaceri, pentru promovarea beneficiilor lemnului comercializat în baza unei licențe FLEGT;

               (e)

               instituirea sistemelor necesare pentru ca autoritățile guvernamentale competente să poată publica informații și să răspundă solicitărilor de informații în conformitate cu Legea privind libertatea de informare, astfel cum se menționează în anexa IX.

         ANEXA IX

      INFORMAREA PUBLICULUI ȘI MĂSURI PRIVIND TRANSPARENȚA

   Potrivit intenției guvernului Liberiei de a adopta o abordare transparentă și responsabilă de gestionare a resurselor naturale, astfel cum a ilustrat prin aplicarea scrupuloasă a Inițiativei privind transparența în industriile extractive (ITIE), părțile acordului sunt de acord că publicarea informațiilor și alte măsuri privind transparența sunt esențiale pentru punerea în aplicare cu succes a Acordului de parteneriat voluntar (APV), în conformitate cu dispozițiile articolului 21 din acord. În acest sens, ambele părți și-au luat angajamentul de a publica periodic toate informațiile de interes pentru părțile interesate, precum și informații care să faciliteze punerea în aplicare și monitorizarea APV. Prezenta anexă descrie informațiile care vor fi publicate de către guvernul Liberiei sau pe cele pe care acesta le poate pune la dispoziția publicului, în conformitate cu Legea privind libertatea de informare.
   1.   CATEGORII DE INFORMAȚII CARE VOR FI PUBLICATE ÎN MOD CURENT
   Următoarele informații, astfel cum sunt descrise mai jos, vor fi puse la dispoziția publicului prin publicare periodică, în conformitate cu secțiunile 2.5 și 2.6 din Legea privind libertatea de informare din 2010. Informațiile pot fi furnizate prin diferite mijloace, în funcție de natura acestora și de publicul-țintă, de exemplu:

               (a)

               site-uri;

               (b)

               platformă multipartită de punere în aplicare;

               (c)

               reuniuni publice;

               (d)

               conferințe de presă;

               (e)

               radioul și presa scrisă națională;

               (f)

               broșuri și buletine informative.

         Astfel cum se menționează în anexa VIII, va fi elaborată o strategie de comunicare cuprinzătoare care să asigure difuzarea informațiilor în rândul tuturor părților interesate utilizând mijloacele cele mai adecvate.
   1.1.   Informații referitoare în mod expres la APV

               (a)

               APV, cu toate anexele la acesta;

               (b)

               rapoartele elaborate de Comitetul mixt de punere în aplicare (CMPA), care trebuie să includă următoarele informații:

                           —

                           numărul de licențe FLEGT emise de Liberia;

                           —

                           numărul de cereri de licență FLEGT care au fost respinse;

                           —

                           situații de neconformitate cu regimul de licențe FLEGT în Liberia și măsurile adoptate pentru soluționarea acestora;

                           —

                           cantitățile anuale de lemn și produse din lemn exportate în Uniune;

                           —

                           numărul de licențe FLEGT acceptate în Uniune;

                           —

                           cantitățile de lemn și produse din lemn importate în Uniune în baza regimului de licențe FLEGT, de către statul membru al Uniunii în care a avut loc importul;

               (c)

               rapoartele întocmite de auditorul independent;

               (d)

               procedurile privind funcționarea CMPA;

               (e)

                  aide-mémoire-uri și alte rapoarte ale CMPA, inclusiv studii de monitorizare și impact, astfel cum se menționează în anexa X;

               (f)

               procedurile și termenii de referință privind funcționarea comitetului național multipartit de monitorizare a APV;

               (g)

               orientări privind conformitatea cu SAL vizând diferite părți interesate;

               (h)

               orientări privind acordurile sociale.

         1.2.   Informații privind gestionarea sectorului forestier

               (a)

               informații despre agențiile guvernamentale cu rol de supraveghere a sectorului forestier și documente referitoare la acestea, agenții care sunt obligate, în temeiul dispozițiilor referitoare la publicare descrise în secțiunile 2.1-2.3 din Legea privind libertatea de informare din 2010, să facă publice în mod curent astfel de informații, incluzând:

                           —

                           legislația de abilitare a agenției guvernamentale sau a autorității;

                           —

                           politica, procedurile și normele în vigoare ale agenției sau ale autorității;

                           —

                           bugetul agenției sau al autorității;

                           —

                           conturile financiare ale agenției sau ale autorității;

                           —

                           organigrama, inclusiv liniile de subordonare ierarhică;

                           —

                           contracte importante;

                           —

                           procedura de contestare a deciziilor adoptate de autoritate sau de funcționarii acesteia;

                           —

                           hotărâri ale consiliului de administrație;

                           —

                           rapoarte de audit;

                           —

                           observații, rapoarte, strategii și manuale publice privind sectorul forestier, în conformitate cu secțiunea 18.15 din Legea privind reforma sectorului forestier național;

               (b)

               toate legile, regulamentele și procedurile de operare care au fost promulgate de guvernul Liberiei. Acestea includ toate aspectele cadrului de reglementare la care se face trimitere în definiția liberiană a legalității menționată în anexa II.

         1.3.   Informații privind alocarea resurselor forestiere

               (a)

               autorizațiile de exploatare forestieră eliberate, inclusiv contractele de vânzare-cumpărare a lemnului (CVCL), contractele de gestionare a resurselor forestiere (CGRF) și autorizațiile pentru operațiuni și pentru prelucrarea produselor din lemn, inclusiv autorizația de utilizare a resurselor forestiere (AURF) și autorizația de utilizare privată (AUP);

               (b)

               acordurile privind încheierea contractelor de concesiune a terenurilor agricole, cu referire la produsele menționate în anexa I;

               (c)

               documente privind procedura de licitare concurențială: raportul comisiei de evaluare a precalificării;

               (d)

               contractele de concesiune atribuite;

               (e)

               acordurile sociale între comunitățile bazate pe resurse forestiere și toți titularii de contracte sau autorizații;

               (f)

               hărțile pădurilor comunale și ale zonelor aferente;

               (g)

               lista și hărțile tuturor contractelor și autorizațiilor atribuite (CVCL, AUP, AURF și CGRF).

         1.4.   Informații privind producția obținută din resursele forestiere

               (a)

               volumul și valoarea monetară (determinată pe baza listelor de prețuri franco la bord aprobate) a resurselor forestiere recoltate, a produselor forestiere prelucrate și a produselor forestiere exportate, raportate ca:

                           —

                           producție anuală totală;

                           —

                           producție defalcată pe esențe realizată în baza fiecărei autorizații de exploatare a resurselor forestiere;

               (b)

               volumul anual de lemn și produse derivate din lemn importate în Liberia sau care tranzitează Liberia.

         1.5.   Informații privind taxele forestiere și veniturile realizate

               (a)

               borderoul cu toate taxele și impozitele din domeniul forestier;

               (b)

               prețurile FOB (franco la bord).

         1.6.   Informații privind aplicarea legii în zonele concesionate

               (a)

               penalitățile impuse și lista celor care au achitat efectiv și a celor care nu au achitat sau nu s-au conformat;

               (b)

               volumul anual de produse din lemn vândute prin licitație publică și valoarea monetară a acestor vânzări.

         2.   INFORMAȚII DISPONIBILE PUBLICULUI LA CERERE, ÎN CONFORMITATE CU LEGEA PRIVIND LIBERTATEA DE INFORMARE
   Procedurile de acordare a accesului la informațiile, evidențele sau documentele menționate în prezenta anexă sunt conforme cu procedurile prezentate la capitolul 3, secțiunile 3.1-3.14 din Legea privind libertatea de informare.
   2.1.   Informații privind alocarea resurselor forestiere

               (a)

               documente referitoare la precalificare care vor fi puse la dispoziție la cerere după finalizarea procesului de precalificare:

                           —

                           lista întreprinderilor precalificate;

               (b)

               documente referitoare la procedura de licitare concurențială care vor fi puse la dispoziție la cerere după selectarea ofertantului câștigător și notificarea tuturor celorlalți ofertanți:

                           —

                           documentele de licitație;

                           —

                           raportul comisiei de evaluare a ofertelor;

               (c)

               lista persoanelor care fac obiectul unei interdicții (respectiv, persoanele cărora le este interzis să dețină participații la societăți comerciale de exploatare forestieră, deoarece ocupă în prezent o funcție publică);

               (d)

               lista persoanelor excluse (respectiv, persoanele excluse din industria liberiană de exploatare a lemnului, din cauza implicării acestora în utilizarea, gestionarea sau recoltarea resurselor forestiere în timp ce sprijină sau sunt complice la acțiuni de tulburare a ordinii publice care implică folosirea armelor);

               (e)

               lista persoanelor suspendate (respectiv, persoanele suspendate din cauza nerespectării obligațiilor financiare care le reveneau pentru utilizarea resurselor forestiere);

               (f)

               toate documentele, evidențele și informațiile referitoare la planurile de afaceri și de gestionare a resurselor forestiere aprobate;

               (g)

               amplasamentul și proprietatea asupra terenului care face obiectul autorizației de exploatare a resurselor forestiere;

               (h)

               numele titularilor resurselor forestiere și descrierea pe scurt a zonelor care fac obiectul autorizației titularului de exploatare a resurselor forestiere (dimensiunea terenului și tipul de resurse forestiere).

         2.2.   Informații privind producția obținută din resurse forestiere

               (a)

               volumul și amplasarea materialului lemnos disponibil pentru recoltare în limitele normei anuale de tăiere per concesiune;

               (b)

               informațiile stocate în baza de date SAL din Liberia;

               (c)

               volumul anual de produse din lemn consumate pe piața internă, pe tipuri de produse și esențe.

         2.3.   Informații privind prelucrarea

               (a)

               lista întreprinderilor de prelucrare înregistrate și detaliile de contact ale acestora;

               (b)

               capacitatea de producție per unitate de prelucrare în funcție de întreprindere;

               (c)

               volumul anual de bușteni prelucrați, pe esențe și tipuri de produse, pentru fiecare întreprindere de prelucrare.

         2.4.   Informații privind taxele forestiere și veniturile realizate

               (a)

               cuantumul taxelor și impozitelor estimat de Ministerul de Finanțe pentru societățile comerciale din sectorul forestier și sumele plătite de fiecare titular al unui contract de exploatare a resurselor forestiere;

               (b)

               sumele încasate și transferate de guvern la Fondul de dezvoltare a sectorului forestier comunitar;

               (c)

               suma încasată și transferată de Trustul național pentru participarea la beneficii a comunităților;

               (d)

               suma încasată și transferată de trust Comitetelor pentru dezvoltarea fondului forestier comunitar, cu defalcare în funcție de proiect, dată și comunitatea afectată;

               (e)

               hotărârile pronunțate în cazul reclamațiilor primite de la cetățeni în legătură cu Fondul de dezvoltare a sectorului forestier la nivel de district și Trustul național pentru participarea la beneficii a comunităților sau orice Comitet pentru dezvoltarea fondului forestier comunitar.

         2.5.   Informații privind aplicarea legii în zonele concesionate

               (a)

               acuzații de încălcare ale legii, arestări, soluționări amiabile și condamnări în legătură cu operațiunile desfășurate în baza unei autorizații de exploatare a resurselor forestiere, înregistrate de ADF;

               (b)

               facturi de plată a taxelor pentru autorizațiile de exploatare a resurselor forestiere și informații despre plată.

         3.   PROCEDURA PRIVIND ACCESUL LA INFORMAȚII, EVIDENȚE SAU DOCUMENTE PUBLICE
   Prezenta anexă respectă dispozițiile Legii liberiene privind libertatea de informare, care obligă fiecare instituție publică și persoană juridică privată căreia i se acordă resurse și beneficii publice sau care se angajează într-o funcție publică să prezinte modul în care publicul poate avea acces la diferite informații.
   ADF și toate celelalte agenții publice au elaborat sau sunt în curs de elaborare a unor proceduri privind accesul publicului la informații.
   Pentru ca prezenta anexă să producă efecte, este necesar să se elaboreze și să se aprobe proceduri, orientări sau instrucțiuni pentru a răspunde la solicitările de informații. În plus, pe durata punerii în aplicare a prezentului acord, vor fi perfecționate dispozițiile privind raportarea și publicarea de informații care sunt aplicabile în cadrul DLEL și al DLV.
   ANEXA X

      ATRIBUȚIILE COMITETULUI MIXT DE PUNERE ÎN APLICARE

   În aplicarea articolului 19 din prezentul acord, părțile instituie o structură de monitorizare și de luare a deciziilor denumită „comitet mixt de punere în aplicare” (CMPA). CMPA este responsabil cu supravegherea și monitorizarea punerii în aplicare a acordului. CMPA facilitează dialogul și schimburile de informații privind funcționarea prezentului acord. În special, CMPA:

               (a)

               în ceea ce privește gestionarea prezentului acord:

                           1.

                           publică un raport anual privind punerea în aplicare a prezentului acord în conformitate cu dispozițiile anexei IX;

                           2.

                           în urma evaluării funcționării sistemului de asigurare a legalității (SAL) și pe baza criteriilor de evaluare prezentate în anexa VI, recomandă data la care va deveni funcțional regimul de licențe FLEGT;

                           3.

                           evaluează progresele înregistrate în direcția îndeplinirii obiectivelor și a acțiunilor cu termene de realizare din prezentul acord, precum și a aspectelor legate de punerea în aplicare a prezentului acord;

                           4.

                           propune și/sau ia măsuri de îmbunătățire a execuției prrezentului acord;

                           5.

                           modifică anexele în conformitate cu dispozițiile articolului 26 din prezentul acord;

                           6.

                           soluționează problemele de interes ridicate de oricare dintre părți și încearcă să rezolve orice conflict care poate interveni pe parcursul punerii în aplicare, în conformitate cu dispozițiile articolului 10 din acord;

                           7.

                           soluționează problemele de interes ridicate de oricare dintre părți și încearcă să rezolve orice conflict care poate interveni din cauza diferențelor de opinie dintre părți, în conformitate cu articolul 24 din prezentul acord;

                           8.

                           publică rapoarte și aide-mémoire-uri, asigurând un grad cât mai mare de transparență al lucrărilor CMPA;

               (b)

               în ceea ce privește monitorizarea și evaluarea prezentului acord:

                           1.

                           monitorizează progresele generale înregistrate în legătură cu punerea în aplicare a prezentului acord, inclusiv cu funcționarea SAL;

                           2.

                           desfășoară misiuni comune regulate de evaluare a eficacității prezentului acord și a impactului acestuia, pe baza informațiilor de care dispune;

                           3.

                           monitorizează și întocmește rapoarte cu privire la situația pieței la intervale regulate, comandând studii după cum este necesar și recomandând măsurile care trebuie luate ca reacție la rapoartele privind informațiile de piață;

                           4.

                           evaluează impactul social, economic și de mediu al prezentului acord, în conformitate cu bunele practici relevante și potrivit criteriilor care vor fi convenite între părți și soluționează problemele apărute ca urmare a acestor examinări și evaluări;

                           5.

                           identifică dificultățile care apar în legătură cu punerea în aplicare a prezentului acord și sugerează măsuri adecvate de soluționare a acestora;

               (c)

               în ceea ce privește auditul independent al prezentului acord:

                           1.

                           aprobă manualul de proceduri al auditorului independent în conformitate cu prevederile anexei V;

                           2.

                           examinează rapoartele emise de auditorul independent și orice reclamație legată de funcționarea regimului de licențe FLEGT pe teritoriul oricăreia dintre părți;

                           3.

                           examinează rapoartele sau reclamațiile legate de activitatea auditorului independent și aprobă măsurile adecvate care trebuie luate;

                           4.

                           publică rapoartele auditorului independent, astfel cum se prevede în anexele V și IX;

                           5.

                           monitorizează, dacă este cazul, măsurile luate în vederea soluționării problemelor identificate de auditorul independent;

               (d)

               în ceea ce privește implicarea părților interesate în punerea în aplicare și monitorizarea prezentului acord:

                           1.

                           oferă recomandări privind necesarul de consolidare a capacităților pentru punerea în aplicare cu succes a prezentului acord și, după caz, privind necesitatea de a extinde capacitatea și participarea sectorului privat și a societății civile la monitorizarea conformității cu legile și regulamentele din Liberia în domeniul gestionării resurselor forestiere;

                           2.

                           adoptă măsurile adecvate pentru a încuraja participarea părților interesate relevante la punerea în aplicare a prezentului acord;

                           3.

                           înființează, dacă este necesar, grupuri de lucru sau alte organisme subsidiare pentru domeniile de activitate care necesită o anumită specializare sau perspective ale părților interesate.